
naj dio naše domovine, koji se danas pod Slavonijom razu- 
% mjeva, naime tri županije: virovitička, požežka i sriemska, 
“ ter tri okružja njegdašnje vojne krajine: gradiško, brodsko 
i mitrovačko ili petrovaradinsko, dodje već u prvoj polovici 16. sto- 
ljeća pod jaram turski. "Turci su u tih liepih i plodnih predjelih 
mile nam domovine strašno gospodarili i haračali. Staro se plem- 
stvo hrvatsko iz tih predjela pred silom turskom ili izseli ili slavno 
pogine boreći se za vjeru i domovinu svoju proti azijskomu  bar- 
baru. Narod, na koliko ne izgine, mal ne sasvim podivja, a ono 
malo vjere kršćanske i nješto uspomene na stara bolja vremena 
održa se jedino nastojanjem vrlih Franjevaca, koji si za Slavoniju 
u svakom obziru stekoše neizmjernih zasluga. Red je ovaj već i prije 
navala turskih u našu domovinu djelovao povoljno s vjerskoga i u 
obće naučnoga gledišta u raznih dielovih Hrvatske. Slavonski Fra- 
njevći i oni u susjednoj Bosnoj sačinjavahu jednu provinciju ,Pro- 
vinciam Bosnae Argentinae“, jer se bosanski Franjevci od slavon- 
skih odieliše istom god. 1751., kadno dekretom rimske stolice pr- 
vim provincijalom ,Provinciae Capistranae“ postade fra Filip Penić, 
rodom iz Vukovara. (Sehematismus almae provinciae S. Joannis a 
Capistrano.) Kao što bijahu čestiti i velezaslužni Franjevci nesret- - 
nomu narodu u susjednoj Bosnoj sve do najnovijih vremena jedini 
učitelji i tješitelji, tako isto nastojahu oni i u Slavoniji u ono 
vrieme, kad je taj dio liepe hrvatske nam domovine stenjao pod 
jarmom turskim. Narod se je naš doduše višeputa dizao proti 
gnječiteljem svojim, ali toliko sile . nije imao, da bi se bio mogao 
1# 

osloboditi težkoga jarma turskoga. Istom pod Leopoldom I. poslje 
nesreće turske pod Bečom, poslje pada Budima i velikoga poraza 
turskoga kod. Parkanya, digne se i opet hrabri. narod u Slavoniji, 
a Turci svuda nesretni, moradoše bježati iz Slavonije. Mirom kar- 
lovačkim god. 1699. konačno se odluči da Slavonija pripada Leo- 
poldu I. Tom zapuštenom i od Turaka grozno opustošenom - zem- 
ljom upravljali su iz početka vojnički zapovjednici te istom poslje 
njekoga vremena dodje jedan dio Slavonije pod civilnu upravu, 
razdieli se u tri županije i s ostalom gradjanskom Hrvatskom 
spoji se pod vlašću banskom. Drugi dio Slavonije urede po uzoru 
hrvatske vojne krajine. Malo po malo poče se raditi i o dušev- 
nom napredku u jednom i drugom dielu Slavonije. Škole se 
počeše dizati, a u tom si opet stekoše najvećih zasluga Franjevci 
Kapistranci, koji su podučavali mladež u znanostih po | svojih samo- 
stanih, u svojih ćelijah. Do skora se počeše dizati i latinske škole 
i to u provincijalu slavonskom najprije u Požegi. Već Leopold I. 
dozvoli Isusovcem da se nasele u Pdžegi, a god. 1700. dobiše oni 
vlastelinstvo kutjevačko, koje ostane u njihovoj vlasti sve do doki- 
nuća reda njihova, a iza toga postane svojinom hrvatske školske 
zaklade. Istom u najnovije doba dodje Kutjevo prodajom u pri- 
vatne ruke. Isusovci otvoriše gimnaziju u Požegi god. 1709. te 
ostadoše u njoj učitelji do god. 1773., kad bi red dokinut. Od 
god. 1778. do god. 17176. učiteljevahu ondje svjetovnjaci, a od 
god. 1776. do god. 1786. Paulini. Nu Josip ]II. dokine i njihov 
red, a podučavanje u gimnaziji požežkoj dodje u ruke svjetovnja- . 
kom i svjetovnim popovom, koji ostadoše učitelji sve do g. 1834. 
Iste godine dobiše gimnaziju odlukom cara Franje I. Franjevci i 
ostadoše, ondje učitelji sve do god. 1863., kada gimnaziju preuze 
država sasvim i povjeri učiteljske stolice svjetovnim ljudem. (0. 
Kajo Agjić: ,Uspomena gimnazije požežke“.) Medju Isusovci na- 
lazimo u gimnaziji požežkoj kao učitelje i upravitelje medju osta- 
limi i slavnoga Antuna Kanižlića, Jakova i Franju Žav. Pejačevića, 
muževe, koji si i na znanstvenom i literarnom polju stekoše liep 
glas i velikih zasluga. 

Po dobi druga jest gimnazija osječka. Nju podigoše g. 1766. 
i predadoše Isusovcem. Oko utemeljenja osječke gimnazije steče si 
: najvećih zasluga tadašnji veliki župan županije Virovitičke grof Ivan 
Patačić. Kada bi red: Isusovaca god. 1773. dokinut, dobiše skrb 
. nad osječkom gimnazijom biskupi djakovački, koji ondje kao. uči- 

telje ostaviše njekoje članove dokinutoga ređa Isusovaca. Medju 
timi učitelji dokinutoga reda jezuitskoga nalazimo umah i slaven- 
skoga slovničara O. Marijana Lanosovića ili Lanoševića, člana reda 
sv. Franje, države kapistranske. Franjevci dobiše konačno osječku 
gimnaziju u svoje ruke god. 1718., a medju učitelji nalazimo uz 
rečenoga već Lanosovića i druge znamenite Franjevce (Katančića, 
Tomikovića i dr.) koji se iztaknuše kano pjesnici i pisci hrvatski u 


. Slavoniji. Franjevci ostadoše učitelji u osječkoj gimnaziji sve do 

18. prosinca 1854. Sljedeće god. predje ona sasvim u ruke  svje- 
tovnih učitelja. (Streer: ,kratak pregled povj. kr. gimnazije osječke“. 
Program osječke gimn. god. 187!/,.) I u vojnoj krajini slavonskoj 

dizale se škole osobito nastojanjem carice Marije Terezije, što nam 


već spominje i Relković u svojem ,Satiru“. Marija Terezija radila. 


je naročito da se podignu pučke škole po slavonskoj krajini, nu 
već god, 1770. podignuta bi četverorazredna gimnazija u Petro- 
varadinu , koju već god. 1779. prenesoše u Vinkovce, gdje je i 
sada. Uz humanitarne predmete nastojalo se je osobito u gimna- 
ziji vinkovačkoj oko izučanja njemačkoga jezika te ona ostane nje- 
mačkim zavodom sve do prije njekoliko godina. (Izvještaj o e. kr. 


velikoj gimnaziji u Vinkoveih god. 1879/80.) 


I pravoslavni u Slavoniji imali su svoje latinske škole. Tako 


' već tečajem prošloga stoljeća osnovana bi latinska škola u Dalju, 
vlastelinstvu patrijarke srbskoga. Do skora utemelji se gimnazija u | 


Karlovcih. One u Dalju ne stade, a ova u Karlovcih postoji i sada, 
— Te dakle gimnazije uz bogoslovne zavode u Djakovu, Karlovcih 
i Pakracu te uz franjevačku filozofiju u Vukovaru bile su ognjišta 


naobrazbi i nauci u Slavoniji. Na tih su zavodih učiteljevali i škole | 


polazili najznamenitiji muževi, koje nalazimo medju pisci i učenjaci 
u Slavoniji tečajem prošloga stoljeća, a i ovoga u njegovoj prvoj 
polovici. Pojedinci odilažahu na nauke i u inozemstvo, nu ti su ve- 
oma riedki. Što se je napredka duševnoga postiglo u Slavoniji u 18. 
stoljeću, to je većinom  proizišlo iz napomenutih škola i zavoda. 
Ima do duše pojedinih muževa, koji se iztiču u t. zv. slavonskoj 
književnosti, ali koji se nisu niti u Slavoniji rodili niti na slavon- 
skih školskih zavodih budi kano učitelji ili učenici djelovali, nu ti 


. su muževi i opet članovi reda sv. Franje države Kapistranske, koji 


se po svom drugom djelovanju medju slavonske književnika 
ubrajati moraju. — 
Mislio sam da nije neumjestno u kratko nacrtati postanak 


Pam 

srednjih škola u Slavoniji već stoga razloga, što je sa srednjimi 
školami i literarno djelovanje u neposrednom savezu. Sada prelazim 
na sam nacrt literature u Slavoniji tečajem 18. stoljeća držeći se u 
glavnom znamenitoga djela P. J. Šafafika ,Gesehichte der siidsla- 
vischen Literatur“ s tom primjetbom, da sam pojedine književne 
pojave nastojao popuniti iz samih djela dotičnih pisaca, na koliko 
su mi ta djela bila pristupna.  Izostavljam ovdje pojedine književ- 
nike reda franjevačkoga države bosanske, te se držim jedino onih, 
koji su budi u Slavoniji i sami djelovali, budi kano članovi države 
Kapistranske bili sa samostani slavonskimi barem u njekom doticaju 
i savezu. Najstariji po dobi jest: Antun Bačić rodom iz Slavonije, 
član reda sv. Franje. On bijaše predstojnikom države bosanske od 
1754— 11756. Umre u Našicah god. 1659 Najznamenitije njegovo 
djelo jest: Istina katoličanska ili ti skazanje upravljenja spasonosnoga 
žitka kršćanskoga s sabilježenjem grčkoga odmetničtva iliti grčkih 
herezija i tx d. — Budim 1732. Djelo je posvećano prvostolniku 
ugarskom i nadbiskupu ostrogonskomu knezu Emeriku Estherhazy-u. 
Dosta omašna knjiga od 570 strana. Djelu je svrha da pokaže krivo- 
vjerstvo grčke vjeroizpovjesti a u vjeri učvrsti one, koji bi se timi 
krivovjerstvi zavesti dali. U predgovoru kaže sam pisae da svoga djela 
nije napisao iz mržnje ili nenavidnosti proti Grkom, već da je hijeo 
samo pokazati u čem blude oni, koji se od rimske crkve odmetnuše. 
Djelo je pisac razdielio u sedam razgovora: 1. Razgovor ,O zapo- 
vjedih božjih“; 2. razgovor ,od vladanja crkvenoga“ ; 3. razgovor 
»od grieha“; 4. razgovor ,od sakramenata“; 9. razgovor ,od stvo- 
renja svieta“; 6. razgovor ,od suda obćega“ i 7. razgovor ,od pur- 
gatorija i pakla“. — U posebnih ćlancih nastoji pisac pobiti bludnje 
grčke. Djelo je više naravi poučne nego li polemičke. Jezik je dosta 
čista slavonska ikavština. Neobazirući se na pravopis evo kratka 
primjera iz 1. razgovora 1. članka, gdje govori o kradji: — — —, 
1. Kradja jest skrovito uzeće ili uzdržanje stvari tudje protiva volji 
onoga, čija je. I razlučuje se od lupežtva, zašto kradja u skrovitu, 
a lupežtvo u očitu po usilovanju biva. Zato lupeživo nadostavlja 
veću zloću, jerbo ne samo čini protiva pravdi uzimajući tudje, nego 
li odviše silu čineći. 2. ,Toliko kradja, koliko lupežtvo jest grih 
smrtni od plemena svoga, jere je udilj protiva zapovidi božjoj, pro- 
tiva zapovidi naravnoj i protiva ljubavi; zato tko bi ukrao, oteo, 
povoljno, učinio štetu, dao viće (savjet), ponukavao, nagovorio, 
dopustio, pomogao i t. d. sagrišuje smrtno.“ Iz ova dva kratka 

primjera može se svatko osvjedočiti o kakvoći jezika Bačićeva. Drugo 
njegovo djelo jest: Život majke božje i t. d. od Marije od Agride. 
Iz španjolskoga prevedeno je djelo u latinski i taljanski jezik, a 
Bačić prevede ga u ,ilirički“. — Pečuh 1773. — Istomu piscu usu- 
dio bih se ja pripisati i ,Razgovor prijateljski medju kršćaninom 
i hrišćaninom pod imenom Franceska i Theodora nad plemenitim 
i ugodnim nazivanjem sadanjim Hvaljen Isus“. Budim 1736. Na 
tom spisu nije iztaknuto ime piščevo, već se samo kaže, da ga je 
složio jedan misnik reda sv. Franje, provincije bosanske. Sudeć po 
formi spisa, izrazih i načinu pisanja može se taj spisić Bačiću pri- 
pisati. Mimoišavši Filipa Lastrića iz Očevja, koji bi sam za sebe 
zaslužio, da mu se djela i život pobliže ocjene, spominjem Jerolima 
Lipovčića, Požežanina, Franjevca, koji se rodi g. 1717., a umre 
g. 1779. Spominju ga kano osobita propovjednika. Lipovčić napisao 
je više djela nabožnoga sadržaja i izpjevao i preveo njekoliko na- 
božnih pjesama. Meni je do ruku došlo samo jedno njegovo djelo: 
»Dušu čuvajuće pohodjenje i t. d. ili Andjeoska krunica. Budim 
1750“. To je prevod iz madjarskoga jezika raznih molitava, propo- 
vjedi i tumačenja, što jih je držao u svojoj biskupskoj crkvi Martin 
Biro de Padany, biskup vesprimski. Djelo ima 432 strane u 8. Da 
se vidi jezik Lipovčićev evo jedne pjesmice iz istoga djela: 


NOVA PISMA. 


) O nebesa nebo svetih 
I kripostni svi oblaci, 
Pristupite sad svi sveti 
Isusovi naslidnici. 


) Mora svega sve kapljice, 
Voda i zemlje crvići, 
Brd4 stabla i žilice 
I sviju polja ovitići. 

2) I vi iz svih devet kora. 
Božji virni svi andjeli, 
Kerubini svi ozgora, 
Principati s arkandjeli. 


9» Božji troni i vladanja, 
Gospodarstva i kriposti, 
Sva pod Bogom jur stvorenja 
I koja će se stvoriti. 


5) Svi narodi sad dodjite, 
Svi jezici pristupivši, 
Ime božje proslavite 

5) Božju milost pohvalite 
Njega iz srea poljubivši, 
Nadahnuća sva primajte, 
Naj po njima zasluživši. 

?) Milosrdan jest on nami 
U različitih nevoljah, 
JToće biti otac nami, 
Uteći se k njemu valja. 

8) Milost svoju utvrdit će, 
Odvratit će biče svoje, 
Otea ljubav ukazat će, 
Posvetit će dilo svoje. 


%) Hvali se ti sveto trojstvo, 
Jedna u trojstvu istino, 
Božanstveno gospodarstvo, 
Nesvršena ti visino. 

2) Otče, sinu, duše sveti 
Poniznim te srdcem molim, 
Mene grišna ti posveti, 
Da te u vik vieke hvalim. Amen. 


Ova pjesmica ne ima do duše baš velikoga pjesničkoga poleta 
ni formom svojom ni sadržajem prama istovrstnim pjesmam dubro- 
vačkih pjesnika, a ne može se glede valjanosti prispodobiti niti s 
pjesmami kašnjih, od Lipovčića mladjih književnika slavonskih. 
Iztaknuh ju samo zato da se vidi, kako je pjesničtvo kod slavon- 
skih pjesnika napredovalo. U obće cielo ovo djelo spomenuh samo 
s toga, jer se je po Slavoniji mnogo rabilo, a kod starih ljudi 
možemo ga i još danas naći, gdje ga rabe u crkvi i kod kuće 0so- 
bito po blagdanih i njim se zabavljaju. Mnogo važniji od do sada 
spomenutih jest Antun Kamižlić, koji spada medju najvrednije 
pisce slavonske u 18. stoljeću. Kanižlić rodi se u Požegi god. 1700. 
O mladosti njegovoj ne zna se skoro ništa. On bijaše članom reda 
jezuitskoga. U Collegiju požežkom, gdje je živio a u za to na gim- 
naziji učiteljevao, nadje ga dokinuće reda Isusovaca. Kanižlić osta 
i poslje dokinuta reda u Požegi, gdje bude i članom subalternoga 
konzistorija požežkoga. On umre 24. kolovoza 1777. Ostanci nje- 
govi sahranjeni su u crkvi sv. Lovre, koja spada sirotištu požežkomu, 

a sada je ujedno i erkvom gimnazije požežke. Kanižlić spada medju 
najplodnije i najumnije pisee slavonske. Djela njegova ili su pisana 
prozom ili izpjevana u stihovih. U stihovih imamo od njega epos 
»sveta Rozalija,  panormitanska divica“, izpivana po A. Kanižliću 
Požežaninu. Beč 1780.  Kanižliću bilo je uzorom Gjorgjićevo djelo 
» Uzdasi Mandaljene pokornice“. Bilo bi vriedno da se pobliže prispo- 
dobi ,Rozalija“ Kanižlićeva s ,Mandaljenom“ Gjorgjićevom. Ja ću 
medjutim u kratko navesti sadržaj sv. Rožalije. Pjesnik razdielio je 
svoj pjesmotvor u četiri razdjela, a svaki razdio opet u više pjesama. 


I DIO. 


»Sto Rožalija knjigi, koju 
doma šalje, govori?“ 

1. Rožalija šalje knjigu (list) u sviet i preporuča ju Bogu, da 
ju:on vodi i prati k rodu njezinu. Želi knjizi da bude sretna, išla 
ona po gorah ili ravnicah, po danu ili po noći. Na putu neka ju 
prate sunce i dan, a ptice neka joj pjevaju. Bude li joj vruće, 
neka se povuče u hlad, a svuda dobro došla, gdje ju god zateče 
noć. Snadje li ju nevolja, to će i ona s njom trpjeti. Koliko i ko- 
liko put se Rožalija pita, gdje joj je sada mila knjiga. Nu bila, 
gdje bila, radila, što radila, ona je uviek s njom, ako i ne tielom, 
a ono duhom. 

2. Rožalija opominje knjigu neka ne bude tužna i neka se ne 
stidi, što nije bogato urešena zlatom i biserom. Ako bi joj tko 
predbacio što nije zapečaćena, neka kaže, da ne ima šta kriti. Veli 
da mnogim to neće biti povoljno, nu neka uviek na to pomisli, da 
je nova knjiga, a nova knjiga ima uviek protivnika i prigovornika. 
(Tu pjesnik misli na svoj pjesmotvor.) U tu joj svrhu pripovieda. 
kako su se sve ptice digle na sovu, koja se je uzholila i kako su 
ju pošteno izbile. i tim ju pameti naučile. Radi toga neka ona ne- 
bude ohola, jer bi se i njoj moglo dogoditi kano i sovi. Ima ljudi, 
koji se veoma slabo ili nikako ne razumiju u pjesme te koji će ju 
možda uzvisivati do nebesa; ali opet ima i drugih, pametnijih, koji 
će ju ništetnom proglasiti, veleći, da nije svaka pjesma sa Parnasa. 
Zato neka ne povladjuje onim , koji ju hvale, niti neka ne odgo- 
vara onim, koji ju kude. 

3. Rožalija šalje knjigu u grad Palermo. Taj grad sazidan je 
od mramora, a vrata ima od zlata i mramornih stupova Tri su 
kipa u Palermu osobito krasna. Na prvom s desna je prekrasna 
djeva — krispost. S lieva je — Dika —, koju krasi biserje i drago 
kamenje, a do nje je starac — Vrieme. U njem se vidi krug ne- 
beski sa zemaljskim. Tu se pokazuje, gdje sunce izlazi i zalazi, . 
gdje u podne stoji; tu su i godišnje dobe s mjeseci. Ima tu i 
zvieždja: medjed, kosci itd. Ima tu i zviezda ,predhodnica,“ koja 
zoru, i danica, koja navještuje dan. Pod nogama ,Dike“ jest ,Ne- 
navidnost“, a izmedju ,Krieposti“ i ,Dike“ ima Vila bjelja od sniega, 
božica cvieća — Cvietnica. | 

4. Rožalija svega toga ne može preporučiti knjizi svojoj, jer 
je sve to izprazno ; ljudi su zasliepljeni, gledaju na krivo staklo te 
vide sve naopako. Stalne sreće u obće ne ima, a jedina sreća je 
Bog, koji je i Kriepost i Sreća i Dika. Ako se knjizi sreća iz- 
nevjeri, neka se na Boga obrati. Upravo radi toga ne ima ni 
,Udesa“, ni ,Crne zgode“. Ništa nije ,Dika“, koju čovjek dobije 
u boju ili gdje drugdje. ,Dika“ je ono, što si je sam. stekao. Nu 
ako si tu ,Diku“ i sam steče, to ona ipak prodje brzo kao čas, 
koji sada jest, a sada ga više ne ima, niti će se ikada više vratiti. 
Zato kaže Rožalija svojoj knjizi neka ne procjenjuje slave zemaljske. 

9. Rožalija veli svojoj knjizi neka slobodno udje u njezin 
rodni grad, a neka se ne boji straže. Nitko je neće zaustaviti na 
putu, svaki će ju dapače rado odnesti k majci, kad čuje, tko ju 
šalje. Majka i otac radovat će se veoma. Mati će ju ljubiti i dru- 
gam svojim o njoj javiti. Za kratko vrieme zvonit će se u sva 
zvona, sav će grad o njoj govoriti, a do zore razširit će se taj glas 
po cielom svietu. Čuvši o tom doći će sva rodbina u Palermo te 
će bolnim srdcem pitati, gdje je Rožalija i što piše. Na ta pitanja 
neće se majka moći uzdržati od suza. Sestre i sve rodjakinje i ro- 
djaci plakat će i izgovarati ime ,Rožalija“. Majka će plakati i tu- 
govati, zašto nije napisala njezina kći, gdje je. Svi će majku tje- 
šiti, ali je neće utješiti. Napokon moli Rožalija knjigu neka ona 
kod prilike mjesto nje odgovori, gdje je i kako joj je. 

IL. DIO. 


»Kako se Rožalija od svita odtrgla 
t u pustinji žila.“ 

1. Rožalija želi svim zdravlje, a osobito dragoj materi i mi- 
lomu oteu. Zaklinje ih neka mnogo ne pitaju, gdje je. Gdje je 
da je, na dobru je mjestu. Rožalija moli roditelje neka joj oproste, 
što im nije kazala, kamo ide i što se nije oprostila s njimi. Zna 
da će roditelji za njom naricati osobito radi toga, što si je dala 
ostrići kosu. Ona u samostanu živi sama za sebe tako, da su drugi 
već pomislili da je pobjegla. Radi toga poslaše za njom silne uhode, 
ali je dakako nitko ne nadje. S toga neka je niti mati ne traži i 
neka se ne oblaći u crninu, ako je to možda činila misleći da joj 
je kći mrtva. Neka mati ne žali, što joj kći ne nosi zlatom izve- 
zenih haljina i što nije uz svoga zaručnika. Neka se mati ne ža- 
losti mnogo, jer tim sama sebi prouzročuje najveću bol. Zašto da 
bi ju nagovarala na udaju s liepim i bogatim mladićem, neka ga 
preporuči drugoj, koja ga je takodjer vriedna. Nije ono dobro, što 
je bogato, ali tim više ono, što je kriepostno i liepo. — Kad ju 
prijateljica zapita, zar da ne ima nikakva nagnuća prama kaaa 
to se ona nasmija i pobježe. 

2. Kad joj jedne večeri stiže glas, da je zaručnik pošao k 
njoj, nije mogla spavati. već je mislila, kako će se ljepše nakititi. 
Kad se već umorila bdijući, poče zazivati san sladkimi imeni, a kad 
joj se ovaj ne odazove, proklinjaše ga. Ali sve uzalud! San neće 
na oči. Zatim zoru zazivaše da dodje skoro, a kad se ni ova ne 
odazva, poče i nju proklinjati. Zora kao da se prepade ružnih rieči 
i kletava te joj posla san kao svoga predteču. Tako izmučena zaspa 
prema jutru. 

3. Te noći snila je sliedeći san: Vidje na gori vilu sličnu 
zori, gdje stoji na vratih, koja su kao od zlata i kroz koja prolazi 
zora, kada sa sobom vodi mladi danak. Vidje zatim ptice, cvieće i 
travu kano da zahvaljuju vili za nješto. Zatim dodje 12 posve je- 
dnakih vila. Svaka ima na glavi zlatni brcj, koji naznačuje ure, a 
vile idu jedna za drugom te tako po njih dieli sunce dan u 12 

dielova. Prva vila nosi malu svjetlu vilu, koja na jednoč odleti te 
na sve strane razastre svjetlo, pred kojim bježi noć, a mjesec se 
sakriva sa zviezdami. Vidje i san kako bježi pun perja na glavi. 
Uza san bježe i djeca, koja su mu slična. Svi bježe, jer ih svatko 
tjera od kuće i prihvaća se posla. Napokon dodje ona vila, što bi- 
jaše na vratih i probudi Rožaliju. Kad ju probudi, vidje da je to 
zora, a ne vila. 

4. Zatim ustane da se obuče i da bude ljepša od zore. Obuče 
haljinu zlatom izvezenu. Nakiti se svakojakim cviećem i metne na 
prsa ružicu od dragoga kamena. Zatim ode k ogledalu da si uredi 
kosu. Razdieli ju na dvoje i uzme ugrijano željezo te počme kosu 
uredjivati, da bolje stoji. Kada to učini, pospe ju bielim praškom. 
Zatim narumeni lice i podje k prozoru te vidi, da je svojim rume- 
nilom daleko nadkrilila istu zoru. Videći ju ružice u vrtu, misle 
da je zora i podignu glavice. Ali ona još nije zadovoljna, već si 
želi još ljepše urediti kosu. 

5. Čim pristupi k ogledalu, opazi mladića, koji ima haljinu od 
zlata, a krila i srdce gore mu bez dima. Na glavi mu sjajna kruna, 
a na ramenih luk. To je ljubav božja. Kad ju Rožalija ugledala, 
poče joj se srdce od milinja raztapati. Ta ljubav božja obrati se k 
njoj i reče joj: Što se toliko napinješ oko svoga lica? Ona se na 
to prepade i odstupi od ogledala. 


6. Sa strahom pogledje na propeta Isusa i vidi, što je pro- 
uzročila njena taština. Kako mu je glava trnovom krunom  izra- 
njena, a krv mu teče iz prsiju, ruku i nogu. Ljubav joj na to 
reče: Gledj, što učini svojom gizdom. Ona na to pade nice, poče 
si kosu trgati, lice nokti drapati i griehe oplakivati. Tada ju poče 
ljubav gledati vedrijim licem, radi čega se i njezino lice razvedri. 
Rožalija stade zatim razmišljati, kako bi poput sv. Mandaljene či- 
nila pokoru za griehe te poče uzdisati, što nije prije na duševno 
oko progledala i počela sliediti Isusa. (Evo ovdje jasna dokaza, da 
je Kanižlić zbilja imao pred očima Gjorgjićevu ,Mandaljenu  po- 
kornicu“.) 

1. Tako uzdišući upre oči u propeta Isusa, ali ju na jednoč 
obasja svjetlost od ogledala, osuši joj suze i skroz ju u duši pro- 
mieni, a Isusa prikrije. Ova svjetlost, sjajna poput sunca, izčezne, 
“a Isus pokaže se opet, nu rane mu oprane i reć bi poput evieta 
-evale. Rožalija mišljaše da su te rane oprale njene suze. Čim ju 

ona svjetlost u duši promieni, odmah zamrzi na ovaj sviet i sve joj 
dosadjivaše, što je svjetovno. 

8. Sada se. poče razstajati sa svim, što joj do sada bilo milo 
i drago veleći: S Bogom nestalni sviete! S Bogom minuća ljepoto! 
Žar da ja kitim umrlo tielo, a neumrle duše da se ne sjećam ?! 
Težko svakoj onoj, koja samo tielo riesi, a za dušu se ne brine ! 
Griešna duša u liepu tielu prilična je duhu paklenomu. Ljepota je 
slična munji, koja iznenada zablišti, a onda je ne stane. S Bogom 
bieli dvori ! Ja tražim drugo, vječno prebivalište. S Bogom dragi 
roditelji! Znam da će vas moje odsuće razeviliti, ali ja se moram 
oglušiti na vaš glas te sliediti Isusa! S Bogom zaručniče! Ja sada 
idem na druge, mnogo kolje zaruke. S Bogom nakiti moji i uresi! 
Ja sada idem za Isukrstom, koji je veće blago od svega na svietu! 

9. Kad svane dan, poče Rožalija rezati svoju liepu kosu, koja 
da je svemu kriva. Baci odrezanu kosu i nakit, svuče zlatno ruho, 
a Ljubav joj dade crno, platneno odielo, lanac i uže, čim će se 
pasati, zatim patrice (čislo, očenaše). Medjutim, kano da ju je njeka 
viša sila preniela, nadje se u gori. Ovo novo stanje prikaže joj se 
isto tako oskudno, kano što je prijašnje bilo razkošno. Usred gore 
na njekoj čistini raslo zelje, koje joj imalo služiti za hranu, a ka- 
menita špilja, koja se je takodjer ondje našla, imala joj je biti 
stanom. 

10. Čim stupi Ljubav s njom u tu špilju, koja do sad bijaše 
tamna, odmah nasta svjetlost u špilji, a Ljubav joj tada progovori : 
Ovo će biti tvoj novi stan. Ne ima tuj razkoši kao u prijašnjem 
tvom stanu. 

»nNego tu pribiva 
Rajska radost prava, 
Dragi mir počiva, 
Sladko pokoj spava.“ 

Isus zatražio je od tebe ljubav i pozvao te da ga sliediš i da 
ti nevinost sačuva. On je izvor svemu. što je dobro. Promisli da 
je sve, što imaš, od njega, a ti ćeš rado pristati na njegov poziv. 
Na te rieči klekne ona, poljubi zemlju i pristane na savjet Ljubavi. 
Zatim Rožalija napiše, pozvana od Ljubavi, na ploči, koja bijaše na 
vratih špilje i koja joj je uviek pred očima bila, sliedeće rieči: Ja 
Rožalija, kći silnoga velikaša, odredila sam da u ovoj špilji živim 
za ljubav Isusu. Ljubav joj dade tada kip Isusov, da joj bude pred 
očima, kad ju snadju napasti. Iza toga odleti Ljubav u rajske visine. 

11. Kad bi ju tko upitao gdje stanuje, pravo bi mu rekla, da 
je izvan svieta. Pravo reče na polazku: S Bogom ostaj sviete ! 
Daleko je od nje jad, tuga, plač; ali ipak plače, nu ona plače suze 
radostnice iz ljubavi prama Bogu. Njezin život u gori pravi je raj. 
Niti je gladna, niti žedna. Trave i korenja ima dosta da se nahrani, 
a i potok, pun čiste i bistre vode, blizu je. Na taj potok ne dolazi 
nitko nego ptice, njezine drugarice. Osobito slavić, kralj ptica, rado 
onamo dolazi, napije se i okupa, za tim sjedne na obližnju granu, 
uredi si pernato odielo i sladko zapjeva, kao da hvali za dobru vodu. 

12. Rožaliju višeputa zanese pjesma slavuljeva. Slušajući kako 
on sada tanko, sada krupnije svoju pjesmu izvraća, pamet joj se 
uznese i kraj toga razmišlja, kako je istom u raju, kada se ondje 
duša, koja Bogu služi, sa tielom sdruži. Kao što se je samostancu 
činilo 300 godina, dok je slušao pjevanje rajske ptice, kao jedan 
čas, tako i njoj vrieme brzo prolazi slušajući slavulja, a duša joj 
neprestano uzdiše za rajem. (Prispodobi Trnski ,rajska ptica“.) 

Uzdiše za tim, što sviet ne teži za svojom zadnjom svrhom, 
za rajem i nebeskom radošću, za kopu bi morao sve podnositi na 
ovom svietu, da mu ta radost bude tim sladja na drugom. 

13. Rožalija razmišlja o dobroti božjoj i tako joj ugodno pro- 
lazi vrieme. Sve, što vidi oko sebe, kori ju s neharnosti. Pita se, 
što li je čovjek? Promišlja kako je Bog sve na ovom svietu stvorio 
za čovjeka. Zrak, rieke, mora, visoke gore, zvjerove w šumi, zviezde, 
sunce i mjesec stvori Bog za čovjeka. Kako da se ne usadi u čo- 
vjeku, koji sve to gleda, kip ljubavi božje? Već sam Bog nudi 
čovjeku ljubav, a kolika je to dobrota za čovjeka! Kad se podigao 
mač pravde na čovjeka, zaštitiše ga nebesa! Za čovjeka pretrpi Isus 
muku i smrt, a osim toga ostavi mu svoje tielo za nebesku hranu ! 
Timi razmatranji uznesena bilježi  Rožalija križiće po kori drveća. 
Želi da joj srdce otvrdne prama svemu onomu, što je svjetsko, te 
da se u njem usadi križ, jer da će onda istom roditi pravo voće 
ljubavi. | 

14. Rožalija izpituje svoju saviest i žali, što je mlitava njezina 
ljubav prama Bogu. Prispodablja svoju ljubav s božjom. Koliko je 
trpio Isus, a nije imao kamo ni glave nasloniti;j a ona ima svoj 
liep stan! Njoj hladna voda izvire, a Isus na križu nije imao ni 
kapi vode, da si olakša muke! Isus je prolio svu svoju krv do 
kapi. Ona odluči sav svoj život posvetiti Bogu te želi smrt, da se 
što prije sdruži s Bogom. Ide k drvetu, koje naliči križu, razteže 

po njem ruke i moli Boga, da joj dade na križu umrieti. Jeka joj 
rieči polovično odgovara. Ona misli s početka, da je to čovjek, ali 
skoro se osvjedoči, da je to samo jeka. Jeka niti je živa, niti mrtva 
i nitko je ne može vidjeti. Ništetna je i taština svieta. I smrt nije 
ništa drugo, nego jeka života. Nju ništa ne sliedi nego djela, što 
Jih čovjek počinio za života. | 

15. Rožalija kaže, kako joj vrieme prolazi. U jutro obećaje 
nov, sveti život. U noći moli od Boga smrt, da čim prije svoj cilj 
postigne. U jesen gleda, da li su joj djela već zrela. Zimi joj nije 
studeno, jer ju grije ljubav božja. U proljeće, kad se sva priroda 
okrene na nov život, želi si opet smrt, da uzmogne živjeti nov život. 


III. DIO. 


i. Rožaliji prikazuje se ljubav božja kao more, po kojem plove 
mnoge ladje. Na kraju mora vidi se grad. U tom gradu kraljuje 
djevica, blaženost. Malo ladja dolazi do toga grada, jer većina po- 
tone na putu. One ladje, koje sretno do grada doplove, nadari bla- 
ženost vieneem. — Pjesnik ovdje veli, da je sve to slika svieta: 
more je sviet, ladje su ljudi. Mnogi ljudi umru bez pokore, a duše 
su izgubljene za uviek. Rožalija vidi svoju ladju, koja sjegurno plovi. 
Na ladji su dvie djevice: jedna ufanje, a druga sjegurnost. Dje- 
vice pjevaju njeke liepe pjesme. n 


2. Dva puta vode iz ovoga svieta. Lievim hode mnogi, neza- 
sitni robovi blaga i zlata. Izmed njih trče brige bliedih lica te ne 
daju nikomu spavati. Na strani sjedi ,dika“. Ona daruje samo slavne 
muževe. Visoko sjedi ,vila proglasnica“, koja dieli hvale. Vidi se 
još i ,uspomena“, koja ne dopušta, da se sasvim uništi život čo- 
vječji. Mnogi lete k njoj, ali ih prieči crna kob. Mnogim u poletu 
izčupa perje iz krila ,nenavist“; ti nesretnici padaju, a tomu se 
raduje ,nenavist“. 


3. Vidi dalje petero braće, malu još djecu, punih lica, a pred- 
stavljaju pet ćutila. ,Vid“ sve hoće da vidi:i nikad se ne zasiti 
gledanja. ,Sluh“ se nikad ne nasluša. ,Njuh“ ovieće zlatom veže, 
nos i oči maže dragom mašću, a tim se samo pamet muti. ,Okus“ 

pije i kuša. ,Doticanje“ nije nikad iskreno. Često se u šali drugoga 
dotiče, a obično ne misli iskreno, kada stiskuje prijatelju ruku. 


4. Iza ovih ćutila pokazuje se: sloboda, himba, ljepota, radost, 
.mladost, sladost i druge vile. Vile pjevajući dozivaju mlade i stare. 
Dovikuju im da se kane molitve i posta; a pokora i post da su 
težka bremena. Na to navale za njimi svakovrstni ljudi. Videć to 
djevac stida, pobježe, jea da mu ne ima mjesta u takvoj grdoći. 


9. Dušna spoznaja grize uviek zle.. Zao čovjek nastoji izbjeći 
toj grižnji, nu ona ga ši prati. Čovjek odluči poboljšati se: Sad 
se digne u njem sloboda života te ga navadja na prijašnji grieh. 
Slobodu suspreže strah božji. Sloboda mu se neće pokoriti, otimlje 
mu se svakako, voli sama poginuti, nego li služiti strahu Vošjemu: 
Napokon se sloboda otme, a vile joj čestitaju. 


6. Strah kori i opominje one, koji su pošli lievim putem 1 > 
nagovara ih da skrenu s njega. Ali ga ljudi ne slušaju, jer su sasma 
očarani svjetskom slavom. Na kraju toga puta je zmaj; usta su mu 
tolika da može progutnuti kola s volovi; na glavi mu dva rožčića, 
Iz ušiju mu se puši para. Tko do njega dodje, onoga drapa, tuče, 
muči i ždere. Ljudi mole pomoć, nu prekasno im je, jer ih je 
pravda ousudila za uviek. 


7. Rožalija krene desnim putem, ali tuj ima malo ljudi, a put 
bijaše strm, uzak i kamenit. Na putu ih sretne djevica ,milosti“, 
koja nastoji k Bogu obratiti griešnike s lievoga puta. Opominje ih 
] svjetuje. Dapače kad joj se griešnik hotimice opire, ona ga još opo- 
minje i sliedi. Uz put bijaše i vrutak ljubavi. Čudotvorno je to 
vrelo, jer sasvim izlieči griešnike, koji se dolaze liečiti onamo. Dalje 
bijaše djevica ,pokore“ suznih očiju; neprestano se bije bičem, koji 
u ruku drži. Vele da je to bila prije djevica ,radosti“, pak da se 
je obratila. Tu su klečali sv. Petar i sv. Mandaljena, a ondje ima 
još i sada mramorni kip — njihova prilika — gdje lije suze. 


8. Uz put ima još mnogo staza. Onuda idu mučenici, starci, 
udovice; bogatih pako ima ondje jako malo. ,Odluka“ im pokazuje 
put, premda tegotan, ne da se ipak nitko odvratiti od njega. Vide 
putem svakojaka mučila i grozote, ali oni su ipak pripravni braniti 
slavnu vjeru. Jedna ih djevica kriepi pokazujući im put u raj, a 

to je ,vjera“. Njezina protivnica grozi joj se svakako, samo da ju 
zastraši. Vjera se ne boji svega toga, jer zna da joj ne može nahu- 
diti nijedna sila. 


9. Biedni, bez ičije pomoći, samim sebi ostavljeni, tumaraju 
siromašni putnici po pustih gorah. Svega im treba, da uzmognu 
svladati grozne pogibelji. Treba im milosti i drugih krieposti; lju- > 
bavi prama Bogu i bližnjemu, mudrosti i jakosti, treba im ubožtva 
da sve podnose zadovoljni s onim, što imaju. Milosrdja, blagodar- 
nosti i uztrpljenja im treba. Sve ove krieposti djevice su, koje po- 
kazuju putnikom put života. Djevica ,ufanja“ ih ukriepljuje, ona ih 
na ustrajnost potiče. Kad je kralj naš Isus toliko trpio, trpite, 
veli im, i vi. Ne stojte, ne zdvojte. Na putu istine ustraj, pa, uztreba 
li, i sam život daj. Liepa je pjesma, što ju pjesnik stavlja u usta 
djevici ufanja: | 


') Hodi, trudi, nemoj stati 
Pomnjiv budi, pokoj dati 
Trudu hoće vični stan. 
Priko vrha ove gore 
Jur jest svrha; nu to zore! 
Jur se bili rajski dan. 


2) Lip je vinae, ako neće 
S trudom linae, da ga steče, 
Ni li takav slip i lud? 
Ah ne kasni! pokoj mili 
I dvor jasni s malo dili 
Steć za kratak možeš trud. 


9) Kako mlogi svitu služe 
] ubogi još se tuže. 
Praznu daje plaću svit. 
Njegva dika svitlo svane, | 
Nejma vika, brzo sahne, 
Ko u večer slabi ovit. 


ya Stoj vitežko, pati, idi, 
Nije težko, plaću vidi, 
Manji od nje trud jest tvoj. 
Vincem vičnim čas Bog plati, 
Čudom srićuim priobrati 
On na biser vrući znoj. 


Forko. Crtice iz ,,slavonske“ književnosti u 18. stoljeću. 2 

5) | Ako blago triba dati . 
I sve drago, i to pati, 
Još rad život isti daj. 
Misli na to, tim se kripi: 
Stečem za to vinac lipi, 
Stečem slavu, pokoj, raj. 


10. Striela nebeska, ljubav božja, udara u pećinu i živo otvara | 
vrelo. Tko pije vode iz toga vrela, gori: od ljubavi božje. Rožalija 
takodjer okusi vode toga vrela i upali se od ljubavi božje poput | 
Davida kralja te jedva čeka, da joj se duša razstavi od tiela. Nu. 
strieli nije dosta jedno čudo, da iz tvrde pećine poteče voda, već 
na istom mjestu uzraste prekrasna paoma, djevica ,stalnosti“, dje- 
vica najljepša i ukrašena najljepšim viencem. Djevica si vjerno čuva 
stalnost, da nebi tkogod odkinuo koju grančicu sa paome njene. 
Samo oni dobiju po grančicu, koji su sav svoj život sproveli u 
stalnosti. 


11. Ljubav opominje Rožaliju da stupa samotnom stazom, 
kojom samo pustinjaci stupaju, jer se tom stazom dolazi lahko u 
raj. Težko se je, istina je, odtrći od svieta i baciti se u samoću, 
ali u takvoj samoći govori se s Bogom; pa kud ćemo veće sreće ! 
Tuj se može dobro vršiti pokora. Dugo nije bila poznata djevica 
,samoća“, ali nadjoše ju sv. Pavao i sv. Antun. Nadjoše nju i sa- 
staše se. Izljubiše se i izgrliše.  Sprovedoše liepe dane, jer im se 
nije bilo brinuti za hranu. Djevica njihova slala ju. 


12. Rožalija se muči za samoćom i nastoji da ju nadje. Nadje 
ju, i ona joj se liepo svidje. Ljubav joj pokazuje sreću u samoći. 
Dovodi ju u zlatni grad, u nebesa, bajno urešena, liepo razsviet- | 
ljena, riekom života vječnoga  providjena. Tuj ti je vječno veselje, “ 
tuj vlada najljepša radost. Tuj ne ima nikad konca proljeću, nikad 
konca krasnomu cvatu cvieća. Sretnih li, koji su ondje! 


13. Rožaliji dolazi pred oči strašna, premda biela vila — kuga 
Sicilije, pred kojom se strah širi, a koja za sobom ostavlja sva zla 
ovoga svieta. Tuj izbjegavaju roditelji djecu, a djeca roditelje, jer 
misle da im je to jedini spas. Ali težko je uteći, ,jer je brža kuga 
vila, nego bila strila“. Kuga je obučena bielom nevinošću, ali koli 
je ipak grozna ! Nikomu ne oprašta, nikoga ne poznaje. Sve časti 
groznim svojim posjetom. 

14. Radi nesreće ne tuži se Sicilija na Boga, jer ako i jest 
nesreća težka, to su nepoznati putevi-božje providnosti. Sicilija moli 
milosrdje, pa ako ga sama nije izmoliti kadra, pomoći će joj 
odvjetnice njene sv. Lucija i sv. Agata. I ne prevari se Sicilija ! 
Kuga prestaje, .zrak se čisti, milosrdje čini svoje. Ruža 
taj novi u samoći cvatući eviet Sicilije, izhodi pomj PE 
Ružica je od tada znak zaštite proti kugi. A 


IV. DIO. 


1. Rožalija je u strašnoj tami. Od straha ne smije progfe 
da ne opazi štogod strašna. I gle! Crna njeka utvora pokaže joj se. 
Rada bi se branila, ali ju izdade tjelesna snaga. Sada se posluži 
duševnom snagom. Prekrsti se i gle čuda! Utvore ne stade! Roža- 
lija doznaje, da je to bila ,napast“. Veseli se i raduje, što je svla- 
dala utvoru — napast. 


2. Jedva ju mine ta napast, al' eto ti strašnije i jače!  Raz- 
bluda sa svojim sinom  ,ljubićkom“ . dolazi ju napastovati. Rožalija 
se boji te napasti, jer je ljubezna i lukava.  Razbluda ju nagovara 
da ostavi tu pustinju i da se vrati medju drugarice svoje. Veli joj 
da je za nju kraljevanje, a ne ova tama. Rožalija pogadja joj misli 
i pokaže joj vrata. Zatim obnavlja zavjet vječne čistoće. 


3. Obnovivši svoj zavjet prima bič te njime bije za putenimi- 
nasladami čeznuće tielo.  ,Ljubićak“ to vidi i bježi majci u krilo. 
Oboje se osvjedoči, da im je posao uzaludan. Razbluda i ljubićak 
pobjegoše. Tople padaju suze, topla pada rumena krvca Rožalijina 
na tvrdo stienje i kamenje; ali ljepše i divnije niču ružice od te 
žrtve. Suze se u biele, krvca u crvene pretvori ružice. Vidje to 
Rožalija i zahvali Bogorodici te joj nakiti kip ružicami, niknulimi 
iz suza i krvi njezine. 


4. Opojena radošću zadriema Rožalija, a u snu prikaže joj se 
majka božja sa sinom svojim i Rožalija sanja da ih grli i ljubi. Ali 
kratko joj uživanje. Probudi se i vidi da grli tvrdi križ i tvrdo 
čislo. Zaključuje po nadahnuću ljubavi božje da ju čeka nova, od 

svih strašnija napast. Za to se pripravi da tu valjda zadnju napast 
posve svlada i da dobije podpun vienac. 


5. Očekivana napast dodje. Liepo je obučena, vozi se na ko- 
lih, koja vuku paunovi. To je ,izpraznost“. Rožalija opazi joj zlatne 
mreže, ali opazi ujedno, da je sve to pravo ništavilo. ,Izpraznost“ 
ju nagovara da ostavi špilju te da zadje opet u visoke krugove 
svieta i sreće njegove. Veli joj da ju rodbina zove, a svatko da želi 
biti višim te neka ni ona ne bude iznimkom. Predstavlja Rožaliji 
svoju vriednost i uglednost i zove ju, da ju sliedi. 


6. Rožalija bijaše u pogibelji. Da ne prekrši svoga zavjeta, 
oboruža se ogledalom svojim — križem. Sada se brzo odluči. Zar 
da ja plivam u razkoši, reče, a moj se spasitelj toliko mučio!? Ne! 
toga neće bili! 'Ta kako bi to dugo trajalo? A onda?! Propast! — 
Uzmo dakle ogledalo svoje — križ, a u isti čas nestade izpraz- 
nosti. Rožalija si sada predoči, kako su toliki narodi i pojedini 
gradovi propali radi izpraznosti. Jao, i ona bi, da ju je sliedila! 


1. Ljubav božja predočuje Rožaliji, da vienca slave još nije 
dovršila, zato neka se požuri. Ali za veću sjegurnost neka se odanle 
odseli, jer možda nebi mogla odoljeti daljnjim kušnjam. Sada da ju 
istom čeka borba strašna i težka, jer je zadnja. Zato neka ne zdvoji. 
Spočitavat će joj se da ne sluša starijih i da nece k roditeljem, 
koji ju željno očekuju. "Tomu je težko odoljeti. Rožalija uvidja isti- 
nitost rieči ljubavi i pristaje da se preseli u drugu goru, odkuda 
vidi svoj bivši dvor. Obećaje da će se junački boriti i nadvladivši 
napast, dovršiti vienac slave. 


. 

8. Rožalija oprašta se s ovim svietom. Zna da će mnogi za 
njom tugovati. Nu te neka utješi njena sjena, njezin stan. Ona 
im želi sreću, dug i svet život, a najposlje da ih Bog na nebesih 
sjedini sve skupa na vieke! 


Ovaj sam kratki sadržaj Kanižlićeve ,Sv. Rožalije“ izradio po 
izdanju Kraljevićevu (Požega 1863), premda sam čitao, da to iz- 
danje ima i njekih manjkavosti. Starijega izdanja ne mogoh do- 
biti. Najstarije izdanje tiskano je u Beču kod Ghelena g. 1780. 

Po sadržaju vidi se, da je Kanižliću služila podlogom legenda 
o sv. Rožaliji. Tu je legendu pjesnik obširno izradio i tako dobi 

njegova  Rožalija oblik dosta velikoga eposa, u kom imade veoma 
mnogo lirskih momenata. Pjesmotvor pun je krasnih slika, a 0oso- 
bito se iztiču mnoge alegorije. Sv. Rožalija vriedi svakako da ju 
mladež naša čita, jer ima dosta krasnih nauka, koji su u istinu 
mnogo vriedni. Misli se do duše dan danas, da se pjesmotvori re- 
ligioznoga sadržaja ne mogu čitati, ali to nije istina, a u samoj sv. 
Rožaliji osvjedočit će se svatko, tko ju bude pozorno čitao, da je 
puna etskih i estetskih ljepota. — Pjesmotvor izpjevan je u še- 
stercih tako, da se sriću prvi sa trećim, drugi sa četvrtim stihom. 
Samo pojedine kratke pjesmice, koje pjesnik raznim vilam i krie- 
postim stavlja u usta, izpjevane su drugim mjerilom. Osim sv. Ro- 
žalije imamo od Kanižlića i drugih djela, pisanih prozom. Imadoh 
pri ruci dva molitvenika: , Primogući 4 srce nadovladajući uzroci“ 
itd. Zagreb 1760. i .,Bogoljubnost molitvena“ itd. Trnava 1766. 
Oba ova molitvenika odlikuju se krasnimi molitvami te ih stari 
ljudi po Slavoniji rado rabe i dan danas. , Utočište blaženoj divici 
Mariji“ te , Mala + svakomu potribna bogoslovica,“ koje Šafarik spo- 
minje u svom djelu, nisu mi djela poznata. — U ,bogoljubnosti 
molitvenoj“ liepa je pjesma sv. Tome akvinskoga: ,Svi jezici zapi- 
vajte“, koja se u Požegi i sada pjeva onako, kako ju je Kani:lić 
preveo. U molitveniku ,Primogući i srce nadvladajući uzroci“ liepa. 
i 24 strane obšižuća pjesma od sv. Alojzije. Molitvenik je prro- 
bitno napisan franceskim jezikom, poslje prenesen u njemački, a 
Kanižlić preveo ga je u ,ilirički jezik“. Da li je i pjesma 0 sv. 
Alojziji puki prevod, nije mi poznato. 

Mnogo važnije Kanižlićevo djelo prozom pisano jest: , Kumen 
pravi smutnje velike iliti početak i uzrok istiniti razstavljenja crkve 
istočne od zapadne.“ Djelo je štampom ugledalo sviet istom po 
smrti pisčevoj, a izdala ga je ugarska komora. Tiskano je u Osieku 
kod J. M. Divalda god. 1780. Djelo je obsegom veliko, jer obsiže 
907 strana na velikoj 8% Piscu je svrha u tom djelu uputiti grčko- 
iztočnjake i pobiti bludnje, usljed kojih se razstavila grčka crkva od 
rimske. Pisac je jako umjeren, što je osobito vriedno iztaknuti za 
ono vrieme, kad je živio. Ne navaljuje na sljedbenike grčke, već 
ih samo nastoji poučiti. ,Kamen smutnje“ podkriepljen je' svim 
mogućim učenim aparatom te sastavljen silnom uztrpljivošću i mar- 
ljivošću. Kanižlić nije u tom djelu pokazao samo veliku trieznost 
kao čovjek, nikao u onoj zemlji, gdje ima pripadnika jedne i druge 
crkve i kojim je u bratskoj slozi živjeti, već je ujedno pokazao ve- 


22 


liku i duboku učenost bogoslovnu. -— Djelo je razdieljeno u jeda- 
naest dielova, a svaki diel u više ili manje poglavja. Za nas važna 
su osobito ona poglavja, u kojih govori o slavenskih zemljah. Do 
duše o Slavenih dosta malo govori, a ono, što veli, nalazimo  po- 
najviše u 11. dielu. Tuj pripovieda, kako je Carigrad pao Turkom 
u ruke, što da je ,pokaranje božje“. Nadalje o stanju erkve Cari- 
gradske i o stanju drugih crkava iztočnih, a naročito o stanju crkve 
Moskovske poslje sabora Florentinskoga. Iztiče zatim, kako je Sor- 
bona predložila Petru Velikomu i nagovarala ga, da rusku crkvu 
sjedini sa zapadnom. Razlaže o položaju ruske crkve u Poljskoj i 
Litvi te iztiče, kako su poslje sabora Florentinskoga pojedini vla- 
dari moskovski nudjali rimskoj stolici, da se ruska crkva sjedini s 
rimskom. I rimski dvor slao je u to ime svoje ljude u Rusku, nu 
nastojanje im osta jalovo, jer da u vladara ruskih nije bilo iskre- 
nosti. Oni da su prijateljstvo kurije rimske nastojali upotriebiti 
samo na svoju korist. Za čudo je da Kanižlić ništa ne spominje o 
zemljaku našem, slavnom Jurju Križaniću, koji je dugo u Ruskoj 
boravio i svašta doživio te se dapače morao upoznati i s progonom 
u Sibiriji, gdje je i svoju glasovitu gramatiku zajedničkoga jezika sla- 
.venskoga napisao. U posebnom poglavju zadnjega diela govori u 
kratko ,0 stanju crkve od naslidbe grčke pod visokoslavnom Apo- 
štolskom magjarskom krunom“. Ovo poglavje,. koje bi baš nas naj- 
više zanimalo, obsiže samo pet strana od 884—889. .— U tom 
poglavju iztiče Kanižlić u kratko nastojanje o sjedinjenju pod Leo- 
poldom I. Najviše da je o tom radio ostrogonski nadbiskup Leo- 
pola grof Kolonić. Nješto se izvede, nu sve, veli Kanižlić, pokvari 
Sofronij iz Trapezunta, koji je lukavštinom svojom radio proti sje- 
o dinjenju u Ugarskoj i Sedmogradskoj. O grčko-iztočnih sljedbe- 
nicih na teritoriju Hrvatske kraljevine ne govori Kanižlić skoro 
ništa, premda bi nas to baš najviše zanimalo od pisca tako objek- 
tivna, kao što je u tih stvarih, premda katolički svećenik i bivši 
Isusovac, u istinu Kanižlić i bio. Ta on već i u predgovoru istomu 
djelu na svršetku piše ovako: ,Ufam se pako, da ja odgovarajući 
Meniati (grčkomu piscu), neću uvriditi ostale naslidnike zakona 
grčkoga, kakono su Slavonci, Srblji, Bošnjaci i Moskovi. Poljubljena 
braćo moja! Vi niste ni rodom, ni jezikom, ni ćudi Grci, suprot 
kojima pišem, nego jeste plemeniti list slavne ilirijanske gore. Da- 
leko je od odluke pera moga, da bi se ja njime Grke, koji Vas 
zavedoše, a kamo li vas usudio uvriditi. Spominjam se od one be- 

side sada, koju sam od nikojih izmedju vas čuo: Bog ubio onoga, 
koji nas je ragstavio. m 
I u tom djelu pokazao je Kanižlić, da dobro poznaje klasike 
dubrovačke. Pod konac drugoga poglavja u trećem dielu str. 176. 
spominje Ign. Gjorgjića i njegovu metafrazu psalama Davidovih. 
Govoreći o Duhu svetom, koji po nauku zapadne crkve izlazi od 
Otca i Sina proti crkvi iztočnoj, koja uči, da izlazi samo od Otca, 
veli da će taj nauk pobiti, a to da čini u svom jeziku materinskom, 
kojemu već i prije otvoriše vrata znameniti muževi u knjigu znan- 
stvenu i vjersku. Doslovce veli Kanižlić: ../...... ,Ovi nauk 
Latinah (sic) od izhogjenja Duha svetoga jest poglaviti biljeg, po 
komu se oni od Grkah odmetnikah razlučuju, koji govore, da Duh 
sveti od otca samo izhodi. Ovi inad (svadja) književni jest inad od 
vire; zato potribno je nikoja zabilježiti prije od izhogjenja Duha 
svetoga, za poznati (sic) ovi nauk kano iz temelja. Reći će more 
biti nikoji, da je svitnije podloživši razum virovati ovo otajstvo nego 
protresati; da nije priprostima potribno ova visoka znanja razumiti, 
niti (t0) mogu; ova bo slabu pamet nadvisuju. Ovo sam i ja isti 
hotio, budući još da je vele mučno u naš jezik istomačiti. Ali 
drugi sudiše, da neostavim; neka priprosti ona, koja nerazumiju, 
progju i ostave: doći će more biti ova knjiga i u ruke razumijućih, 
kojim će povoljno biti istomačenje ovoga otajstva u naš jezik. Naj- 
posli prignu me želja prinaučnoga Dubrovčanina, Ignatia_ Gtorgi, 
opata Melitenskoga: O da bi, piše on, naši ljudi moje stope slidili, 
da domorodnim govorenjem visoke nauke i znanja tomačeći, +liri- 
čkomu jeziku u mudroskupštinu vrata otvore. Za to slideći ova vića 
(savjete) s pomoćju Duha svetoga, izhogjenje Duha svetoga tomačiti 
počimam“. Kanižlićev jezik, koji on sam iliričkim zove, je čista 
slavonska ikavština. Posebna je osebina njegova, kao što i svih sla- 
vonskih pisaca, da prave particip praet. pass. kod svih glagola bez 
razlike na t n. pr. orat, iztirat, kupovat, mislit, želit it. d. Tako 
se manje više po Slavoniji govori i sada, a osobito u požežkoj oko- 
lici. Stihovi Kanižlićevi liepi su i gladki, a jezik u pjesmah nježan 
i sladak. Proza je dosta jezgrovita, a jezik u njoj krepak. Što slog 
u njegovoj prozi zanosi na latinštinu, tomu se ne treba ni najmanje 
čuditi. Ta svi naši stariji pisci skoro do najnovijega vremena bili 
su odgojeni u latinskom jeziku; njegov su slog dobro poznavali, 
dočim nisu imali prilike izučati niti jezika niti sloga hrvatskoga. 
Vriedno- je iztaknuti, da Kanižlić pravi točnu razliku medju gj i dj. 
Inače drži se eufoničkoga načina pisanja. - 

Medju slavonske pisce možemo ubrojiti i P. Emerika Pavića, 
premda se nije u Slavoviji rodio. + On se rodi u Budimu g. 1716., 
svakako od roditelja našega roda. Poslje stupi u red sv. Franje, 
države Kapistranske. Kao član reda imao je prilike boraviti u raznih 
samostanih svoje provincije kao hrvatski propovjednik. Po primjeru 
drugih, starijih članova istoga reda i provincije dao se i Pavić na 
pisanje knjiga. Osim latinskih djela, koja nas manje zanimaju, ima 
i hrvatskih prozom i stihom pisanih. Većim dielom su ta djela sa- 
držaja duhovnoga. Najpoznatije njegovo djelo jest 1. ,Ogledalo 
temelja vire i zakona katoličanskoga, t. j. sveto pismo iliti Jezgra 
sviu dogodjajah staroga i novoga zakona s tolmačenjem svetih ota- 
cah promišana“. Budim 1759. Ovo djelo bilo je u Slavoniji od pre- 
velike važnosti za svećenički stališ. Poslje odlazka Turaka vršili su 
duhovnu pastvu po Slavoniji Franjevci. Svjetovnih popova u prvom 
početku nije ni bilo. Istom kašnje nješto stali se brinuti biskupi 
uzkrišene biskupije bosanske ili sriemsko-djakovačke o tom da do- 
biju i svjetovnih svećenika u svojoj biskupiji. Naravno da se je 
moglo naći malo mladića za sjemenište djakovačko, koji bi imali 
nješto obćega znanja prije nego li počeše učiti bogosloviju. Niti u 
bogosloviji nije se moglo predavati onako, kako se predaje sada, 
već se je nastojalo da budući svećenici nauče ono, što je neob- 
hodno potrebno za duhovnoga pastira. To se je pako našlo u Pa- 
ovićevoj ,Jeggri“. Takovi svećenici bili su poznati pod imenom 
njezgraša“. Tako se je radilo i u drugih biskupijah. Znamo da su 
n. pr. u biskupiji senjskoj popovi ,glagoljaši“, sami pripravljali 
i podučavali mlade ljude za svećeničko zvanje. Kad bi ih naučili, 
što je bilo treba i što su sami znali, poveli bi ih u Senj, gdje bi 
se držao njeki izpit, a poslje položena izpita zaredio bi biskup takve 
mladiće u svećenike. Bilo je i takvih svećenika, koji su imali više 
naobrazbe i koji su mudroslovne i bogoslovne nauke svršili u ino- 
zemstvu, ali ti su bili veoma riedki. — Osim ,Jezgre“ napisao je 
Pavić još 2. ,Nediljna i svetčana govorenja iliti pridike priko jeseni 
.i zime“. 3. ,Epistole i Evangjelja priko sviu godišnjih nediljah i 
svetkovinah“. Budim 1764. Ovo je djelo višeput na novo štampano. 
4, »Manuale pastorum“ iliti ,ručna knjižica za duhovne pastire“. 
5. ,Nadodanje glavnih dogodjajah k Razgovoru ugodnomu Naroda 
Slovinskoga“. Pešta 1768. To sam djelo na sve strane tražio, ali 
ga žalibože ne mogoh dobiti. Rado bio bih te Pavićeve dodatke 
Kačićevoj ,pjesmarici“ proučio i priobćio. Ako me sreća posluži te 


25 


to djelo nadjem, učinit ću i priobćit ću ga. 6. ,Nori i glavni u 
dvanaest stazicah razdiljeni Put nebeski,  iliričkom  pravovirnom 
narodu prikazan“. Budim 1712. 1. ,Kratki nauci i tomačenja sviu 
nediljnih i glavnih svečanih Evangjeljah“. Budim 1778. 8. ,Flos 
medicinae, auctore Joanne de Mediolano“, iliti ,Skorup od likarije 
iliti Salernitanski nauci“. Pešta 1768. —- To su zdravstveni naputci 
u stihovih. Pokojni stari Brodjanin, gramatičar Ign. Al. Brlić pri- 
obći ih u ,Zori Dalmatinskoj“, III. godištu. Ima svega 101 nauk. 
Evo njekoliko tih nauka: 


1. ,.0d uregjenja duševnoga i nikih obćenitih likariah.“* 


Prevedromu kralju Engležkomu 
Iz Salerna škola piše svomu: 
Ako želiš vazda zdravo biti 

I k otomu za dugo živiti, 

Od goleme brige i ljutine 
Cuvat ti se valja do istine, 
Vina vazda valja malo piti, 
Za trpezom dugo ne siditi, 

A po ručku ne valja spavati, 
Nit u sebi vode sadržati. 

Ni vitrove držat ne valjade, 
Kako naša mudra škola znade. 
Ova ako uzhtiješ činiti, 

Zdrav ćeš biti i dugo živiti. 
Ako nejmaš na ruki likara, 
Koji zdrava od bolestnoga stvara, 
Ova troja imaš obrati: 

Veselo ti valjade stajati, 
Opočivat i osridnje jisti, 

I tako ćeš zdrav u vike biti. 


3. ..0d popodnevnoga sna.“ 


Spavat valja kad se mračnost stišta, 
Poslje podne malo ili ništa ; 

San podnevnji ovo tebi stvara: 
Belest glave oko tebe sara ; 

"eb' nazeba, linost i groznica 
Počne stiskat oko džigerica, 


10. ,,0d vlastitostih dobrog vina.“ 
Vinu kušaj miris i sladkoću, 
Boju motri i istu čistoću, 

Ako želiš dobroga imati, 


Pet potribno jeste tebi znati: 
Jako, lipo, ljubko, frižko, ladno, 
Za tebe je to vino prikladno. 
Od biloga i sladkoga vina 

U čoviku naraste debljina. 


14. ,,Od Piva“. 
Ti kisela nejmaš piti piva, 
Jer nezdrava krvca od njeg' biva. 
Čisto pivo od zrna zriloga 
Od vrimena stojeće mlogoga 
Piti valja, ali ne odviše, 
Tako škola gor rečena piše. 


22. ,,Od kruha“, 


Davno pečen i vruć krušac hude ; 
Valja okat i kvasan da bude; 
Dobro pečen od zrna ciloga, 

Malo soljen za zdravog svakoga. 
Al ne jidi od njega korica, 

Jer se stvara potavna krvčica. 


36. ,,0d Načina kako se jisti i piti valja.“ 
Fučajući piti valja često, 
Al po malo, pazi kano sveto. 
Ako želiš vazda zdravo biti, 
Ti za ručkom nemoj mnogo piti. 
A večere da ti ne nahude, 
Njim početak piće neka bude. 
Orah služi, kad se riba jide, 
A sir uzmi, kada meso ide, 
o Jedan orah služi dobrom zdravlju, 
Drugi bolest, treći ti smrt šalju. 
Svako kada ti izjideš jaje, 
Čaša vina neka ti se daje. 


53. ,,Od umirenosti Življenja““. 


Ipokrate mudri likar kaže 
Mira prava eškile pomaže. 
Bolja jeste od svih likaria 
Nit te muči, nit te štogod tira, 


Đ4. ,,Od naregjenja umirenosti“, 
Što i kako, kada i koliko, 
Kad god ličiš kaži svekoliko ; 
Da ličeći bolestnog čovika 
Za tim na te ne ustane vika. 

82. ,,Od glavobolje“. 


Teb' od vina glava boli kada, 
Napiti se vode valja tada; 
Na premnogo uzimanje vina, 
Slidi bola zvana ognjuština, 


Kada čelo boli ili time, 
Slipe oči protari za time. 
Često trti valja ti i čelo, 
Odkud bolit tebe je počelo. 


I pasvicom, travom tako zvanom, 
Toplem, prije u vodi kuvanom, 
Dobro ti je trt mista rečena, 
Još je bolje, kada je zelena. 


83. ,Od četiri dobe godine“. 


Glad ob lito suši svako tilo, 
Veoma bi dobro za to bilo, 
Svaki misec tilo očistiti 

I što hudi, ia njeg izmetniti. 


Pramaliće, jesen, lito, zima, 
Gospodarstvo od tilesah ima, 
Zrak povrući ište pramalitje, 
Vruće hoće takodjer i jištje. 


. Tad je dobro žilu otvoriti, 
Kupat, šetat, čistit i znojiti. 

A ob lito kad je vrućinica | 
Gospodari crvena zlatica (srdobolja). 


Vlažna, ladna ob lito jidu se, 
Ridko žile tada pustjaju se. 
Pit osridnje i pokoj imati 
Hoće lito al se ne kupati, 


Ove sam njeke SS. naveo samo za primjer, a uza to i s toga 
razloga, da čitatelji vide, kako su ti nauci u stihove složeni. Ne 
ima tu pjesničkoga poleta, ali su ti stihovi, deseterci, većinom dosta 
dobri. Nije to nikakov pjesmotvor u pravom smislu rieči, niti je 
Pavić pjesnik, nu pokazao je ipak da za silu zna i stihove praviti. 
Ti ,Salernitanski. nauci“ bili su popularni po Slavoniji te ih možeš 
još i sada naći kod gdjekojega vriednoga starine župnika seoskoga. 
Mislio sam, da je vriedno Pavića spomenuti, jer se i onako u na- 
šem svietu zna malo o njem. 

Vriedno je spomenuti i fra. Grgu Peštalića, rodom iz Baje 
u Bačkoj. I on je poput ostalih vriednih članova svoga reda radio 
na književnom polju. Boraveći po raznih samostanih slavonskih, iz- 
taknuo se je kao vriedan redovnik i propovjednik. Od njega imamo 
1. ,Dostojna plemenite Bačke starih uspomena“ it. d. Koloča 1790. 
Prigodno je to djelo u slavu njekim bačkim plemenitim obiteljim, 
iz kojih su članovi bili čuvari krune ugarske prigodom krunisanja 
Leopolda II. 2. ,Utišenje ožalošćenih u sedam pokornih pisama 
kralja Davida.“ Pešta 1797. Godine 1799. mjeseca srpnja, kolovoza, 
rujna, listopada, studenoga i prosinca, a godine 1796. mjeseca 
siečnja, veljače i ožujka harala je strašna kuga po Sriemu i pokosila 
do D000 duša. 

U to vrieme bio je Peštalić redovnikom u samostanu Vuko- 
varskom, gdje su braća samostanci sve moguće činili, da u svakom 
obziru pomognu nesretnim okuženikom. Peštalić, koji se je i sam 
žrtvovao providjajući nesretnike utjehom vjere kršćanske, nadje se 
prinukanim, da sviet pobožnom knjigom Bogu obrati i molitvom 
nadje milosrdja. U to ime prevede i iztumači sedam pokornih psa- 
lama kralja Davida. Na čelu knjizi sljedeći su stihovi: 


Kad ono kod puka našega naroda 

I još kod unukah, došastog poroda, 
Ili kod slideće, u kasnije vrime 

Kuge pomoreće, strašno dodje brime; 
Kad strah i ufanje čovika obuzmy, 
Nezgode svakdanje uzmložno priuzmu ; 
Kad svit iznenada sve u čudo metme, 
Zlo svako nadvlada i nesriće štetne : 
Tad se ova može knjižica prostiti. 
Ah učini Bože! svim k tebi dospiti. 


Za primjer, kako je te psalme preveo, navadjam iz iste knjige 
»pismu šestu“. 

»Iz dubinah vapio sam k tebi Gospodine: Gospodine uslišaj 
glas moj. 

Neka budu uši tvoje prignute na glas pomolenja moga. 

Ako opačine uzpaziš Gospodine; Gospodine tko će podniti ? 

Zašto bo kod tebe je smilovanje: i radi zakona tvoga ufam 
se u tebe Gospodine. | 

Čekala je duša moja na riči njegovoj: ufala se je duša moja 
u Gospodina. 

Od bdenja jutarnjeg tja do noći nek se ufa Izrael u Go- 
spodina. 

Zašto bo kod Gospodina milosrdje i obilno kod njega odku- 
pljenje. 

I isti odkupit će Izraela od sviju opačina njegovih. 

Slava oteu itd.“ | 

Tumači pako šesti psalam ovako: ,Ja Gospodine Bože!“ u 
najdublju različitih nevoljah propast oboren i onda s valovi pritis- 
nut iz svega srca k tebi jednomu vapijem u tebe sve ufanje moje 
stavivši: dakle molitvu moju uslišaj. I nju milostivnima i dobro- 
voljhima ušima primi, više puta od goleme žalosti i pravog ufanja 
ponovljenu. Ako ti Gospodine grihe naše uzgledaš i u pameti tvojoj 
uzdržiš, da ih po oštrini pravice pokaraš, nejma nikoga, koji bi 
prid tobom mogao stati i dužnu pokoru podniti. Ja pak od ljudi 
(sic) ucviljen, čekao sam tebe pomocnika, što sam znao da.si milo- 
srdan i da si sam u sebi odredio, da ćeš priklonite uslišati i po- 
kornikom oprostiti. U tilu istinito uvenut i s dobrima sriće opli- 
njen ležao sam i podrugivanju bio sam svima izmetnut: ali radi 
obećanjah meni po Prorocih učinjeni (sic) i po nutarnjem  nadah- 
nuću podkripljena duša moja ufanje nije gubila, nego nebesku po- 
moć dočekivala. Dakle mi svi, koji smo iz puka Božjega, u Boga: 
sviju stvari (sic) Gospodina ufajmo se danjom i noćom (sie) ni u: 
Srići uzvišeni, ni u nesrići oboreni. Premda bo je on Gospodin ne- 
izmirnog Veličanstva; otac ništa ne manje u krilu svomu milosrdje 
zaklapajuć i na sinove izlivajuć: i naš odkupitelj ne samo jedanput 
nego vazda jest i baš velikom blagostju (sie) i glasovitima čudesih 
(sic) puk svoj od svakoga zla izbavljajuci. 

Što je do sada učinio, to će i sad učiniti, nas od grihah (sic) 
oslobodeći i pokoru njima dužnu prosto odpuštajući. 

Slava Oicu itd. 

Po ovom primjeru vidimo: jezik  Peštalićev i umali opažamo 
da je dosta dobar, ali da za Kanižlićevim daleko zaostaje.  Peštalić 
umre štovan od svoje brace redovnika i od drugih, koji su ga 
poznavali, godine 18.9. u samostanu svoga reda u rodnom si 
mjestu Baji. 

Najpopularniji od svih slavonskih pisaca 18. stoljeća je Ma- 
tija A. Relković. koji se rodi u Svinjaru, selu gradiške pu- 
kovnije, god. 1732. Njegovi predji bijahu starinom Bošnjaci. Otac 
mu bijaše satnikom u Svinjaru. Prvu poduku dobije Relković u 


30 


franjevačkom samostanu Cerničkom, gdje je majviše o njegovu od- 
goju nastojao 0. Mihovilo Pavunović. — Kašnje dade Relkovića 
otac mu na nauke njekamo u Ugarsku, ali ga do skora uzme kući 
da mu pomaže kod uprave sa njegovom satnijom, jer sam ne znade 
Ni pisati. Godine 1748. stupi Relković u vojsku te već za godinu 
dana posta zastavnikom. U sedmogodišnjem ratu borio se kao po- 
ručnik brodske pukovnije kod Kolina i Vratislave, a kod Bro- 
djana zarobe ga Prusi i interniraju u Frankfurtu na Odri. U kući 
svoga domaćina stade se naš zarobljenik baviti knjigom te nauči i 
francezki, a kada ga pustiše iz sužanjstva, vrati se k carskoj vojsci 
boreći se junački u više bitaka. Napokon dodje u Draždjane i na- 
pisa ondje god. 1761. svoga ,Satira“. Radi zasluga njegovih odli- 
kovaše ga plemstvom s pridjevom ,Ehrendorfski“. Vrativši se u 
domovinu svoju poslje sedmogodišnjega rata služaše u brodskoj pu- 
kovniji kano častnik te napokon dotjera do kapetanske časti. Zadnje 
dane svoga života proživi u miru kod svoga sina Josipa Stjepana . 
župnika u Vinkovcih. Umre 22. siečnja god. 1798. — U sedmo- 
godišnjem ratu pruži se Relkoviću prilika da vidi strane zemlje i 
uredbe njihove te se tom prilikom posluži motreći ,lipe zemlje, 
jake gradove i njihovu uredbu, posao u polju, vladanje u domu, ti- - 
marenje marhe i prohod rukotvorja“. Znajući kako je Slavonija za- 
ostala u svakom obziru za timi naprednimi zemljami te želeći da 
svojoj domovini i svomu narodu pomogne, napiše svoga ,Satira“. 
U predgovoru k ,Satiru“ veli sam Relkovićc da se je ugledao u 
tudjih zemljah u takve muževe i rodoljube, ,koji, hodeći po drugih 
zemljah, sabraše u hrpu, gdi što lipšeg i koristnijeg smotriše“. Za 
to i napisa ,Satira“ da ga narod čita, da vidi, što u njegovoj do- 
movini i u njegovu načinu života ne valja, a da prihvati objeručke 
ono, što valja. Iz toga se vidi da je Relković bio u istinu pravi 
rodoljub, jer je nastojao svoj narod navesti na pravi put. (Djela 
Mat. Ant. Relkovića. Izdao Mart. Seneković. Vinkovci g. 1875:) 
Da vidimo, što pjeva Relković u svom  ,Satiru“ i kojim načinom 
hoće da podući svoje Slavonce. ,Satir“ je razdieljen u dva diela: - 
U prvom dielu iztiče Relković sve ono, što ne valja, a u drugom 
ono, što bi moralo biti i kako bi o ena morao živjeti. Evo 
nješto obširnijega sadržaja: 

»Satir piva u verse Slavoncem““. 

1. Relković. pjeva ljepotu Slavonije iztičući glavne rieke i. 
znamenite gradove te varoši. Nabraja i manastire slavonske. Oso- 
bilo hvali Sriem glede ljepote, a Sriem skupa sa Siskom da je bio 
već za rimskoga cara Augusta na glasu. Napominje rieke i potoke, 
koji Slavoniji daju ribu i sredstva da se može mljeti žito. Nabro- 
jivši sve to, veli da Slavonija leži upravo medju pravimi blagodatmi 
i da obiljuje svim i svačim. Nabraja i junake, kojimi se od vaj- 
kada odlikuje Slavonija, .a sam Aleksandro Veliki smatrao je Sla- 
vonce najhrabrijimi junaci u svojoj vojsci i dao im pravo, da mogu 
slobodno živjeti u njegovu kraljevstvu te da ih svatko pusti na miru. 
Dalje spominje kako se je Slavonija nazivala prije svakojakimi imeni, 
a kašnje se prozvala Ilirijom. Za rimskoga gospodstva spadala je 
pod Panoniju. Za rana da je Slavonija prigrlila kršćansku vjeru, a 
pismo poprimila od sv. brace Cirila i Metoda. | 

2. Pripovieda kako su na Slavoniju radi njezine ljepote udarali 
silni neprijatelji te ju napokon i uništili. Ponajprije dodje Atila, a 
za njim Soliman. Turci su gospodarili u Slavoniji poldrugo stoljeće 
te krasnu ovu zemlju pretvorili u pravu pustoš. Kršćanske se crkve 
pretvoriše u džamije, a što je još gore, Turci ostaviše iza sebe u 
Slavoniji zle običaje, koji žalibože postoje i sada. 

3. Turci budu iztjerani, ali ne ostaviše krasnih knjiga ni liepa 
jezika, nego takov jezik, za koji čovjek mora reći, da je sasvim 
drugčiji, nego što je prije bio. Ovdje kori Slavoniju i njezine stanov- 
nike, što ne znaju pravo govoriti, a kamo li čitati i pisati, premda 
ima pametnih ljudi, koji se žalibože za ništa ne brinu. Dalje veli, 
da se jedino dobrimi školami Slavonija može podići iz mrtvila svoga. 

4. Kada odoše Turci, povrate se Slavonci na svoja prvašnja 
sjedišta. Nastojahu na svaki mogući način popraviti si žalostno stanje 
u zemlji, ali nikomu nebijaše ni na kraj pameti da proučava knjigu. 
Radi toga opominje Slavonce da radje šalju svoju djecu u školu, a 
ne za svinjami. Ako im pako djeca ostanu kod kuće, neka ih drže 

u stezi, a osobito neka paze da budu uljudna prama starijim; neka 
paze na njihov odgoj, jer će odgovarati za njih pred Bogom. 

5. Pjesnik samoga sebe kori, što je prije rekao, da Turci nisu 
ostavili škola u Slavoniji. To nije istina, jer su ih Turci ostavili 
toliko i takovih, da postoje još i dan danas; tri su glavne vrsti tih 

škola: prva je prelo, druga kolo, a treća divan ili posielo. Prvu 
školu nam opisuje kao takvu, koja u večer počimlje, gdje se dje- 
vojke sastaju s momci te čine svakojaka bezzakonja. Osobito čine 
to djevojke, koje često ukradu iz zadruge masti, brašna, kruha i 
mesa, samo da mogu u večer zadovoljiti svojim požudam uz veselo 
družtvo momaka. To isto čine i momci kradući u početku manje 
vriedne stvari, a kašnje i takve, zbog kojih dodju i na vješala Što 
je pako najgore i najsramotnije, govori se na prelu sramotno i čine 
nepoštena djela. "To su te sime posljedice prela. Pjesnik opominje 
Blavonce, neka se toga čuvaju kao žive vatre. 

6. Druga je škola kolo. Kolo bude ponajviše svetcem i nedje- 
ljon. kada se mlade i djevojke stanu kititi već u rano jutro, samo 
da dodju čim ranije i čim ljepše u kolo Onamo podje obično i 
mati, da vidi kako će joj kći igrati i da joj namjesti opravu, ako 
bi se štogod poremetilo na njoj. Spočituje im pjesnik, što tako 
svetkuju svetac te ih uči, kako se imaju vladati. Svaki sedmi dan 
veli, mora se posvetiti Bogu slušanjem sv. mise, a poslje podne po 
večernici neka se uči nauka kršćanska i promatra svakdanji živut, 
a ne slavi u kolu Kraljević Marko. U kolu je daleko stid od 
svake djevojke, a u crkvi no ima nikoga, tko bi započeo erkvenu i 
pobožnu pjesmu. Opominje ih, neka se kane toga, jer da to čine 
samo Turci. Turci to mogu činiti, jer im to dopušta njihova vjera, 
ali kršćanom to nije slobodno podnipošto. Toga ne čine niti drugi 
narodi, već svetkuju svetac onako, kako Bog zapovieda. Drugi na- 
rodi imaju i dobro uredjene škole. Neka i Slavonci mole svietlu 
kraljicu Mariju "Tereziju, da im podigne u svakom selu po jednu : 
školu. To će im ona drage volje učiniti, a Slavonci neka ju za to 
iskreno štuju i vjerno služo. 

1. Ovdje se govori o posielu, kako se najme žene svake ne- 
djelje i svetea sakupe gdjegod na sokaku te onda ogovaraju koje- 
koga. Jedna pripovieda da je čula, kako je Marjan, sin babe Mare, 
izprosio njeku Ivku, a druga joj odgovara, da to ne može biti, jer 
da Ivka neće za Marjana sbog njegove matere, koja se rado svadja sa 
svakim, a kamo li ne sa snahom. Osim toga da Marjan ašikuje s njekom 
Maricom te da ne ljubi Ivku, već Maricu Kad je dočula Ivka, što se to 
govori, vrati odmah prsten Marjanu, a on joj reče, da ne pravi sramote i 
seli i njemu, nu ona neće o tom ništa ni da čuje. Marjan se domisli 
Jadu, osobito kad mu Ivka reče tko mu je drug i skim se po noći 
skice što joj taj njegov drug sam priobći. Marjan veli, da je to sluga 

njekoga gospodina ; taj čovjek da laže, ako je njoj što govorio, a osim 
toga kazat će joj, tko je taj čovjek, samo neka nikomu ništa ne 
kaže. Taj čovjek da dobro živi sa služkinjami, koje kradu gospo- 
daru vino, a on to vino u štali sakriva, i svaki dan dobro pije. 
Taj čovjek da krade zob i prodaje ju; a konje češe samo onako 
na oči. U vrtu radi samo onda, kada ga tko gleda, a inače leži u 
hladu. Ivka na to odgovori, da je to grieh, a Bog da će kazniti 
zla slugu i zla gospodara, a nagraditi dobre gospodare kao što i 
dobre sluge. Sluga mora da je vjeran svomu gospodaru, kao što je 
bio vjeran Josip Putifaru. Za to ga je Bog uzvisio i učinio ga go- 
spodarom nad kraljevskom žitnicom. — Kad je dočula baba Mara, 
što se o njenu sinu govori, da najme ljubaka s Maricom, dotrči 
na sokak med žene i stade vikati i groziti se, da će onu, koja je 
to rekla o njezinu sinu, tužiti kapelanu. Kad je dočula baba Mara, 
da je i kapelanova kuharica govorila koješta o Marjanu i Marici, 
razljuti se i stane vikati, da će ju tužiti oficiru. Zatim govoraše baba 
Mara, kako je kapelanova kuharica, nacifrana kao kakva Madjarica, 
ogovarala svoga gospodina. Dok baba Mara još u rieči, eto ti kapela- 
nove kuharice, gdje plačući pita Maru, što joj je skrivila, da ju 
tako ružno ogovara. Ta i služavke moraju živjeti, a kako će živjeti, 
ako ne budu služile gospode. Baba Mara joj odgovara, da je to istina, 
ali da kuharice moraju biti čedne i ne smiju praviti smutnje medju 
drugimi ženami. Kuharica na to odgovara, da se ona čuva grieha 
i Bogu se moli, a ne zalazi u krčmu kao baba Mara. Baba Mara 
ne da mira svojim prokletim jezikom nikomu i sve ogovara, gos- 
podu i proste ljude. Baba Mara je vračara, pa ako se je odrekla | 
vraga na krstu, zašto da sada služi vragu svojim vračanjem. Na- 
dalje veli kuharica da bi babi Mari mogla reći još mnogo toga, ali 
da ne ima kada, već mora da ide kući. Jedva ova ušuti, eto ti 
druge jedne žene, koja stane pripoviedati, kako je njezin muž uzaj- 
mio sto for. te kupio svinje, da njimi trguje. Svinje joj sve dvo- 
rište prerovaše i sve kukuruze pojedoše. Muž napokon odtjera debele 
svinje te ih proda, ali ne dobije ni pol onoga novca, što ga je dao 
za svinje. Poslje morade muž prodati vola, da kupi kukuruza za 
domaću potrebu. Istom svrši druga, ali eto pojavi se treća i poče: 
E moja draga, nije za svakoga trgovina. Trgovcem može biti onaj, 
koji ima svega dosta te zna dobro kupiti i dobro prodati, a ne 
onaj, koji mora novce pozajmljivati, a ne zna čestito ni kupiti ni 
prodati te s toga mora propasti. Ako hoće tko, da bude bogat, neka 
| 3 

se lati arendaštva, kao što učini njeki dučandžija, koji bijaše prije 
kod njih u selu. On je vukao korist od trgovine i arende, a malo 
po malo i od drugud. Četvrta joj upade u rieč: Nisi pogodila moja 
draga, jer se ne valja pačati u dva posla. Zar ne znaš, kako je 
hijeo gavran naučiti hod prepeličin, pak je zaboravio ij a pre- 
peličina nije naučio. Krčmarom nije nikako dobro biti, jer krčmar 
vara sviet, nalije vode u vino; a najposlje ga zatvore. Ova misli da 
je najbolje biti sapunarom, ali joj prva odgovara, da ne zna ni 
svaki sapunar praviti svieća i da mnogi vara, jer u loj meće svinjske 
masti, da svieće prije izgore. Najbolje je pekaru. On uviek peče 
jednako, bila godina dobra ili zla. Druga opet reče da i pekar vara, 
jer peče malene žemljičke i onda, kada je žito dobro urodilo, o 
čem se je i sama osvjedočila kupivši djetetu peretac. Jedna opet 
reče da je to sve istina, a varaju i mesari, a sudac na io ne pazi. 
Mesar daje sirotinji ono, što ne valja, a gospodi, što je dobro. Ako 
ga tko tuži, tada njegov kravlji jezik više vriedi kod sudca, nego 
čovječji onih, koji ga tuže. Ona misli da je najbolje biti mlinarom. 
Mlinar si uzme ušur (ujam), a ljudem daje, što ih ide. Druga opet 
kaže da i mlinar vara, jer osim ušura, što ga uzima, peče još od 
tudjega brašna pogače, a posije odasije, pa ih opet metne u vreću 
k drugomu brašnu. Osim toga zamieni zlo žito za dobro. Najbolje 
je biti krojač. Druga opet reče da i krojač vara. O tom se je već 
i sama osvjedočila. Odnesla jednoč krojaču sukna, da joj načini 
zobun. Kad je došla po svoj zobun, vidi, gdje krojačeva žena od 
njezina sukna pravi svojoj djeci kapice, radi čega se s njom po- 
svadi i potuče. Ova veli da je najbolje biti čižmarom, jer da: sve 
dobro prodaje i pravi od dobre kože. Na to će opet jedna, da što- 
god čižmar napravi, da se to brzo i podere, a posao uviek zavlači, 
a kada što zasluži, da to umah i popije, a ženi ne da ništa. Jedna 
se opet pojavi, koja reče da je najbolje biti kartaš, jer da on uviek 
dobije novaca. Sada se pojavi jedna, koja to pobija veleći, da se 
je njezin muž naučio kartati, pa je sve prokartao, a ona sirota ne 
ima sada ni lonca u kući. Napokon se nadje jedna poštena udo- 
vica te ih sve skupa izgrdi, što sve ljude ogovaraju, a nikoga ne 
smatraju poštenim. Trebalo bi da ih ti a čuju pa da im odčitaju 
poštenu lekciju. Žene se brane i vele, da ti ljudi nebi imali pravo, 
jer da i oni opet grde žene. Napokon ustanu i odu kući, ojer da su 
se već dosta nasjedile i nagovorile. 

To je posielo i tako rade na posielu. Ne radi se ništa 

pametna; mlati se prazna slama, a iz tih razgovora nastaju često 
pravde i svadje. KN | | 

8. Ovdje udara pjesnik na mužki ,divan“, kao što je gore 
udarao na žensko ,posielo“ te kaže, da su i taj običaj ostavili Turci. 
Ljudi idu u svetak i u poslen dan na divan te ondje sjede, puše, 
piju i razgovaraju, a posao stoji, jer ne ima gospodara kod kuće. 
Kada on dodje napit kući, onda viče i psuje, što nisu ništa ura- 
dili kod kuće. To ne valja. Gospodar mora sam paziti na posao i 
na sve, kako i što se radi. Pametni gospodari narede još u večer, 
prije nego legnu spavati, što i kako će se sutra raditi. Jednoga 
šalje u drva, drugoga orati, trećega na stražu itd. Ako bi kiša pa- 
dala, on im nadje posla i kod kuće. U jutro mora sam gospodar ustati 
prvi te sve druge na posao odpraviti. Kašnje ide te nadgleda, što 
radi koji i kako radi. U večer, kada se ukućani vrate s posla, 
mora mu svaki kazati, što je radio, a on će opet narediti, što će 
so raditi sutra itd. Gospodar mora paziti, kako kara čeljade. Ne 
smije halabučiti, nego mu liepo sve predočiti tako, da ono samo 
uvidi svoju pogriešku. Takva gospodara štuje i ljubi njegova dru- 
žina. Ne smije gospodar na jednoga odmah navaliti, a drugomu 
sve popuštati, nego mora biti prama svim jednak i pravedan. Mora 
poučiti jednoga kako i drugoga, jer već i sv. Pavao kaže: ,Tko ne 
uči svoga podložnika, taj je gori od nevirnika“. 

9, Ima još jedan običaj, koji je poznat svakomu Slavoncu, a 
to je moba. Liep je doduše i hvale vriedan taj običaj, ali ljudi se 
sada samo šale s njim. Moba je samo za sirote i udovice, koje ne 
imaju čim njive si uzorati i hrane si dobaviti; ali nije za imućne 
ljude. Sam Isukrst kaže da sirotu pomogneš, a to će ti naplatiti 
nebeski otac, jer ako mogućnu što učiniš, a on ti to vraća te si 
tako naplaćen za svoje dobro djelo već na ovom svietu, a otac ne- 
beski neće ti toga uračunati u zasluge. Udovicam i sirotam neće: 
ljudi da idu na mobu, jer one ne imaju čim da ih časte.  Moguć- 
nijim idu rado na mobu, ali više pojedu i popiju, nego što urade. 
Ako ih gospodar opominje, onda odgovaraju da nisu plaćeni, a toliko 
da zasluže, koliko pojedu i popiju. I tako moba više škodi ljudem, 
nego li im koristi. Kako se mobe obično drže u svetac, to ljudi 
grieše tim, što rade u svetac. Tim ne čine dobra djela, jer ne 
pomažu sirote i udovice, a Bog ih s toga kazni šaljući tuču i 
druge nevolje. Ali još uza sve to, kada gospodar dobro prora- 
čuna, vidi da je na mobu više potrošio, nego što se je. uradilo, 

Forko. Crtice iz ,,slavonske“ književnosticu:18,) stoljeću, 3* 

a bolje bi bilo, da je u poslen dan pozvao dva tri čovjeka za 
novce. Ovi bi mu više uradili, nego čitava moba u svetac, jer 
plaćeni težaci barem rade dobro, a moba radi, što no rieč, ,ni 
sebi, ni svomu“ m 

10. Ovdje govori pjesnik o svatovih ili pirovih te veli, da i 
tu ima koješta, što se mora kuditi. Kad se kod Slavonaca ženi 
momak, ne pitaju ga ukućani, koju on hoće djevojku, već mu traže 
takovu, gdje si misle naći dobra te imućna prijatelja. Da li je dje- 
vojka momku po volji, to im je deveta briga, radi čega i bude 
svadje i pravde u kući, kad se mladenci ne ljube. Osim toga traže 
samo takovu djevojku, koja ima dosta ruha, a ne znaju da je ta- 
kova kod matere cielo vrieme potratila, da si sabere ruho, a ni- 
kakvu se drugomu poslu nije naučila. Kad se uda, podieli ruho kao 
dar, a njoj tada ne ostane ni dobra perinja, na kojoj bi spavala. 
Svatova se toliko nakupi, da na piru toliko potroše, koliko bi mla- 
dencem dosta bilo za cielu godinu dana. Kad se svatovi ponapiju, 
tada počine silu kvara, a često se dogodi da dodje i do krvi. Ovako 
pijani svatovi odu kući, a da se ni ne zahvale onim, koji su ih ča- 
stili. , Satir“ svjetuje Slavonce, da sakupe njekoliko dobrih prijatelja, 
pa da se s njimi zabavljaju i vesele u svatovih, a da ne zovu to- 
liku množinu, kao što običaju. Pa onda da ne prave kojekakve ne- 
podobštine i vračarije zatvarajući djevojku gdjegod u kućar i do- 
puštajući da ju samo djeverovi služe, već da mladu i mladoženju 
posade u pročelje do kuma te da tim veselije sprovedu. svatbu. 
Kada svatba prodje, neka se svatovi odmah ražidju svojim kućam, 
pa tako neće biti nepotrebna troška. 

11. Ovdje se opisuju vračarije svakojakih baba prigodom vjen- 
čanja. Nagovaraju mlade, da se kod oltara dobro stisnu jedno uz 
drugo, da svatko izmed njih ne gleda; a mlada da stane mladoženji 
kod oltara na nogu. Prije nego mlada s mladim legne, da uzlove 
zaveže, pa da će biti toliko godina bez djece, koliko je navezala 
uzlova, a osim toga tako liepa i rumena, kao da je jučer dovedena. 
(Osim toga ima tu i drugih vragolija, koje se ovdje ne _ mogu spo- 
menuti.) Satir pita babu vračaru, odklen njoj to znanje, jer toga 
ne ima u nauci vjerskoj. Možda je to od bule naučila. Takve ča- 
rolije zna, a otčenaša ne zna. Napominje svetost otajstva ženitbe i 
tko je to otajstvo utemeljio. Utemeljitelj njegov učini čudo na piru 
u Kani; ali toga kod takvih baba neće učiniti nikad, jer on ne ide 
gdje se vrača. Bolje bi bilo da mladu mati prije ženitbe uči po- 

trebe toga otajstva. Pripovieda dalje zgodu o Adamu i Evi. Bog 
je stvorio najprije Adama, a onda istom drugaricu mu Evu. Oni 
su liepo živjeli, dok nisu poznavali napasti. Plod im je bio zabra- 
njen samo s jednoga drveta, nu zmija ih prevari i nagovori na ne- 
posluh. Oni sagrieše te budu goli i svoju golotinju moradoše po- 
krivati lišćem. Bog ih zvao, a oni se skrivali, a zatim morali mu 
odgovarati, a on ih kaznio. Zmiji dade zlu sudbinu, ona mora da 
plazi i zemlju da jede. Bog učini svadju medju zmijom i ženom i 
njenim sjemenom. Muža učini gospodarom ženi, a oboje mora si 
kruh služiti u znoju lica svoga te napokon umrieti. Satir izvadja 
odatlen, da se žena ima pokoravati mužu te ako ju i psuje, da ga 
mora mirno slušati, ma i nevina bila, jer se drugčije može zavrći 
kavga. Ženi valja podnositi sve suprotivštine; ona neka se ufa i 
neka ne zdvaja. 

12. Kad je Satir kazao ženi, kakva treba da bude, svjetuje i 
mladoženju. I njemu veli, kako je Bog kaznio čovjeka iztjerav ga 
iz raja, pa kako je tada čovjek težko radio i kako je uviek uzdisao 
za obećanim Mesijom. Tako valja i mužu raditi, jer je i on sličan 
Adamu. Kao što se Adam nije imao brinuti za nikoga, dok je bio 
bez žene; a kako je mnogo doživio jada, kad ju je dobio: tako i 
mlad čovjek, dok je neoženjen, sasvim je bez brige. Ništa ga ne 
ljuti i na sve gleda ravnodušno. Čim se oženi, umah ima brige sa 
ženom. Ali kad se već oženi neka ne progoni žene, jer ako mu i 
nije gospodarica, jednaka mu je skoro, ali pod nipošto robinja. Uči 
ga, kako se ne treba svadjati, jer tim dolazi na zao glas on i ona. 
Satir pripovieda, kako mnogi ima dobru ženu, ali kako ju lahko po- 
kvari svojom zlom naravi. On ju sumnjiči radi koječega, predba- 
euje joj koješta; ona podnosi sve to iz početka mirno, ali i ona 
plane, kad joj do nokata dogori. Sad je za štogod uvriedljiva ; 
rekneš li joj štogod samo, eto već je planula: viče, buči i grdi 
te do zla Boga. Ljudi se skupe, slušaju nju te misle da istinu go- 
vori, pa joj vjeruju. Zato Slavonče moj, ako imaš onakovu ženu, 
poslušaj kadkad i njezin savjet. 

13. Satir uči Slavonca, kako mu valja urediti kuću. Kuća mu 
je prazna, ničim neomazana; ne ima niti police, na koju bi kruh 
metnuo, niti stola, s koga bi jeo. U sobu mu piri sa svih strana, 
da se ne može ni ogrijati. Predbacuje mu, koli zlo gospodari s drvi; 
kako bi mogao za one novce, kad bi drva prodao, kupiti staklene 
prozore. Spočituje mu nemar pri odgojivanju krmaka i krava; veli 

mu, da ima krmaka, ali ne ima od njih nikakve koristi ni novaca, 
jer ih ne zna hraniti. A kako istom zlo gospodari s rakijom, od 
koje bi mogao imućan postati. On najuri pod kazanom vatru i 
čeka dok rakija procuri, pak onda udri po njoj. U to kao slučajno 
zabludi koji siromah susjed, koji tobože konje ili što drugo traži. 
Slože se i piju rakiju, a komšijini konji lahko da gdjegod pasu i 
gaze njegovu zob ili drugi usjev. Tu se štetuje na dvie strane. Što 
da mu istom rekne ob oranju. Svi kasno ustaju, lieno idu, sve vo- 
love pod jedan plug upregnu, svi mužkarci uz jedan plug idu, viču, 
plaše volove; ovi. se amo i iamo trzaju, potrgaju plug i tako se 
ništa ne uradi. Dodje ručak, a tu sada treba tri sata odpočivati ; 
za tim se još dvie tri brazde odrežu, pak hajde kući! A uzorao si 
onoliko, koliko jesi i onako, kako jesi. Moj Slavonče, to ti ne valja. 
Ti upregni pod plug dva a dva vola, priredi dobro crtalo, zavikni 
»najs“ ili ,štu“, pa da vidiš, majko moja, kako ti to ide, da se 
sve puši! | 

..... ,Deder dakle, moj hrabri težače 

I pošteni joštere orače, 

Namakni der dva dobra prednjaka, 

IV Jelonju, il? vranotu jaka, 

Pak još k njima tri jednaka para, 

Ti ćeš orat bez svakoga kara; 


Još kad dobro ugodiš crtalo, 
Nećeš znati za muku nimalo.“ 


II. DIO. 
»Slavonac odpiva u verse Satiru.“ 


1. Već je 16 godina, što si prigovorio, da mi kuća ne valja 
i da mi se vidi kroz brvna u sobu. Ali dodji sada Satiru! Kuću 
sam okrečio, prozore napravio, imam policu za kruh, pa i kćer 
šaljem u školu da se uči onomu, što u gospodarstvu treba i da 
bude kašnje valjana kućanica. Po Slavoniji sva su sela u redu, kuće 
označene brojevi, putevi ravni i popravljeni. Uza to nam je došao 
njeki Solenka, koji nam je donesao svilene bube, čim si labko 
mnogi služi kruh. (Ovdje pjesnik spominje Karlu Szolenghi-a, glav- 
noga nadzornika svilarstva u Ugarskoj, Hrvatskoj i Slavoniji. Od 
njega ima jedna knjižica kajkavska o svilogojstvu pod naslovom: 

»Kratek navuk za murve sejati i presadjati, kak se svileni črvi leći 
i odhraniti moraju.“ Zagreb 1771.). Sada Slavonac spominje njeku 
udovicu, koja da je dobila za svilene bube 40 for. Dalje pripo- 
vieda, kako su im iz Beča poslali konje plemenitije vrsti, da se i 
slavonski konji oplemene. Veseli se, što su badava dobili pčela; 
čovjek se doduše trudi oko njih, ali mu i koriste. Pripovieda o 
plemenitih ovnovih iz Macedonije. Na koncu moli Satira da ga 
više ne kori, već da mu kaže je li sve mio i uredio, zašto ' mu 
je Satir prigovarao: 


pŠad me dakle ti ničim ne kori, 
Nego samo vidi, pak govori, 
Jesam li ja svaka uredio, 

Čim si mene bio obedio.“ 


2, Veliš Slavonče da si se popravio u mnogom, ali to moraš 
zahvaliti carici Mariji Tereziji, caru Josipu ter generalom i ober- 
Starom, koji su se brinuli za tebe. Što su ti nalagali da činiš, sve 
ja to tebi na korist. Ne reci dakle nikad svomu oficiru, kada ti 
što nalaže, ,,to nije običaj“. Kada su ti donašali svilene bube, ti 
si rekao: ,,to nije običaj“, a sada imaš od njih veliku korist. Tako 
ima i drugih stvari. S toga kušaj svašta. Ako ti se izjalovi prva 
godina, a ti kušaj druge godine. I pčela ti jedne godine donese 
meda i voska, a druge ne donese; ali zato ne zapuštaj pčelarstva. 
Tako je: u obće: jedne ti godine sve urodi, a druge ti sve uništi 
suša ili tuča. Ne reci dakle, da ti zemlja ne valja ništa. Ne seli 
se često, jer česta seoba je gotova propast. Što mi veliš, da si 
uredio kuću, to sam vidio; ali ima još mnogo toga, što bi se dalo 
popraviti. Imaš dva tri kiljera, koji baš nisu za ništa. Bolestnika 
ne dvorit čestito te ti se često prehladi idući na polje :i nastrada. 
U kiljer ti puše kroz brvna, a bolestnik zato nastrada. Ako je 
ljeto, nitko k bolestniku ni ne ide, jer svi odilaze na posao. Majka 
svoju bolestinu kćerku odvede k svojoj kući, a muž zato ni ne 
.mari. Drugi vođe bolestnika u obću sobu, gdje ne ima mira, a da- 
vaju mu svakojaka jela. Kada dodje liečnik te opipa bolestnika, 
pak zapita, da li je štogod jeo ili pio, a ti veliš: ,,Bože sačuvaj“. 
Ali znaj, da liežniku ne valja ništa tajiti. 

3. Slavonač opaža, da ima pravo Satir, što mu predbacuje 
slabu njegu bolesnika i što za njih ne ima posebne sobice, On 
uvidja da bi tako bolje bilo, jer kad pametan gospodar postupa 

bolje s bolestnom marhom, to već zahtieva zdrav razum od čovjeka, 
da on tim bolje postupa sa bratom svojim. On to sve uvidja, ali 
odmah veli i to, da je bolje imati više soba. Nu kamo će s bolest- 
nikom, u kiljeru je zlo i opasno, a u zajedničku ga sobu ne može 
metnuti; a ipak mora svaki gospodar nastojati, da ima čim više 
čeljadi u kući, a da si ne pravi svaki brat za sebe posebnu kuću. 
Ali ima još i drugih zala, koja taru Slavonca. Star otac preda gos- 
podarstvo nezrelu sinu, a ovaj ne sluša ni otca, ni drugih ukućana. 
Njemu su svi ludi, a on sam pametan. Gdje se točno na vrši če- 
tvrta zapovied božja, ondje ne ima blagoslova niti napredka: 


»Dok sin tako gospodarstvom vlada, 
Tu četvrte ne ima zapovidi, 

Ti sam motri i očima vidi, 

Pak se čudiš, što ne.napriduješ 

I u dobru što ne obiluješ.“ 


4. Satir dokazuje Slavoncu, da mu u kući mora biti nevjere 
i zloće, ako ne ima čestita gospodara. Onda u kući radi svaki za 
sebe. Ovaj proda nješto, ali novce zataji te ih zadrži za sebe i ženu 
si. Drugi to nanjuše, pak udri se svadjati i najposlje dieliti. Jedan 
zna praviti metle, drugi točkove, treći pokljuke, četvrti rado trguje 
it. d.; svaki ima odatlen njeku korist, ali ne da ništa u kuću, 
premda bi svaki rado, da drugi marljivo posluje na obću korist, 
dok on za sebe teče. Žene se svadjaju pri svakom poslu, Aok se 
jedna težko ne uvriedi te došavši kući, povuče muža si za ruku u 
kiljer: i sada da čuješ! Brža je od Drave ili bujice! Sve su druge 
krive, samo nije ona. Zavede i prevari i muža si, te se ljuti i on. 
Dodje večera, ali eto ti nje i njezina _ muža, ljući su o paprike, 
oštriji od strjelice. Čim se donese jelo, eto ti belaja. ,Va zar ja s 
vami jesti, koji ste me tako opoštenili, a Boga mi neća!“ Sad se 
drugi brane, svadjaju se; jedno baci drugomu u glgvu zdjelu ili 
što drugo: nastane plač, tučnja, tužba i napokon didba! Žene su 
krive, a muževi mlohavi! — Maja (gazdarica) kradg i nosi hranu 
u selo svojoj kumici; majka-maja veći će i bolji zalggaj dati svomu 
sinčiću u torbicu, nego drugim. To opaze druge, kažu svojim mu-| 
ževom i eto ti opet svadje i na koncu diobe! Jedna drugoj prigo- 
vara, da je više donesla u kuću i da si ne da/bolja od gore die- 
liti zalogaje: 


,Kad ovakva zla žena čovika 

Na razstanak i diobu pika ; 

On sam vidi, da to ne valjade, 
Pak joj opet sam pravo dade ; 

To je slabost mlohavoga muža 
Pustit ženu, da se svrh njeg pruža, 
1 svojom se braćom omraziti, 

Prije nego uzrok izviditi.“ 


i 


9. Satir tumači Slavoneu, kako su se .već i gospoda dielila 
radi žena. Pripovieda, kako su se sastala braća Mitar i Bogdan, 
oba Jakšići. Prije su bili zajedno, pak su ih žene razstavile. Majka 
im je liepo upravljala imanjem, ali snahe su bile razsipne. Braća 
piju, razgovaraju i promišljaju o svojoj ludosti, što su ženam po- 
pustili. Odluče kušati svoje ljube, da vide, koja je kriva. Najprije 
kušaju Vukosavu, nu ova bijaše čisto zlato; ali Milica bijaše opore, 
nedružtvene i svadljive ćudi. Kad joj muž to opazio, pograbi ju za 
vrat, da su joj oči izpale. Za tim dade pravo bratu svomu, koga je 
uvriedio spočitnuv mu, da je diobi bila kriva Vukosava. (Evo ovdje 
jasna dokaza, da je Relković dobro poznavao narodne pjesme i da 
se je njimi znao okoristiti.) m. 

6. Satir uči Slavonca, kako mu valja najboljega iz svoje sre- 
dine izabrati za gospodara kući. Za primjer stavlja mu nerazumne 
Životinje, mrave i pčele, koje obavljaju svoje poslove po njekom, skoro 
stalnom zakonu i redu. Jedne kupe med, druge vosak, treće nose 
vodu, četvrte prave stanice i t. d. Jedna im je kraljica — matica — 
koju slušaju. Pa kada rade tako nerazumne životinjice, a zašto ne 
bi tako radio i Slavonac! Ne budu li se svi ukućani uzajamno pod- 
pomagali, svi će zajedno propasti. Da ga osvjedoči, pripovieda mu 
priču Menenija Agrippe ob uroti pojedinih uda proti želudcu. Uda 
ne htjedoše pomagati želudcu, pak su najposlje i sama propala. To 
će se i Slavoncu dogoditi, ne bude li slušao. 


»Io je mudrac liepo izpisao, 

I ovo je njegova mišao : 

Po ovom on hoće da kaže, 
Jedan drugog da čovik pomaže; 
Jer, on veli, da jedno kraljestvo, 
Ili kako drugo prijateljstvo, 

I grad koji, ili varoš budi, 

Ili selo ili kuća ljudi, 

Mora složno uvike raditi, 

Nit ze linit niti inaditi ;. 

Jer tkogod obćinu izdade, 
Onaj svaki neka dobro znade, 
Da se i sam u tom izdaje, 
Pak ge posli, ali zalud kaje.“ 


1. Satir pripovieda Slavoncu, kako je već Adam dobro bio 
upućen u gospodarstvo. Kako je on svoje sinove, a ovi opet svoje 
podučavali. Kako je Noe gradio ladju, koliko je osoba bilo u njoj 
i kako je nasjela poslje potopa. Noe da je sav zemaljski rad po- 
dielio medju svoja tri sina. Jedan da hrani ljude, drugi da za njih 
moli, a treći da ih brani od napadača, Sem je svećenik, Kam ratar, 
a Jafet vojnik. Tako svaki neka vrši svoju dužnost; ali kod zgode 
može se svaki posvetiti svakomu od ova tri stališa! Zatim pripo- 
vieda, kako se sinovi Noemovi razstadoše i naseliše tri strane svieta: 
jedan ostao u Aziji, drugi pošao u Afriku, a treći s otcem u Ev- 
ropu, gdje je Noe i umro u 950. godini svoga života. 

8. Satir pripovieda, kako se sviet na jednoč umnožio. Taj 
sviet ujedno opazi, da mu ne ima skupnoga obstanka. Ljudi odluče 
da se razidju; nu prije odluče, da načine veliki spomen slave svoje, 
ogromnu, do neba sižuću kulu. Toga ne mogoše izvesti, jer im Bog 
pomiešao jezike. Napokon se razidjoše. Umirivši se konačno, ute- 
melje si po naputku Noemovu posebne države te izaberu kraljeve, 
koje moradoše podanici slušati. Dalje počeše raditi i umovati, pro- 
našavši razne zanate, .a zatim stadoše se usavršivati u znanostih i 
umjetnostih. 

9. Satir predočuje Slavoncu, kako je njegov stališ sretan, jer 
seljaka, koji dobro radi, štuju i najviši glavari, buduć da im je on 
najpotrebitiji, što i sam pjesnik rimski Vergil potvrdjuje već u 

davnoj davnini. Dobar seljak ide sam s veseljem na svoj posao : 
tjera volove, ravna plug, ore i radi, dok se ne umori. Zatim od- 
mara se pod stoljetnim dubom, gdje ga ciela priroda, pravoga sina 
svoga, razigrava i nudja mu se na svaku moguću uslugu. Iza toga 
nastavi svoj posao te se za hladovine vraća pjevajući svojoj kući. 
Prema dobi godine radi i veseli se osobito, kada mu dobro uspiju 
usjevi, marva i cielo gospodarstvo. Kod kuće ga radostno dočekuju, 
priredjuju mu jelo, a on sladko jede i pije, premda mu jelo nisu 
uvijek kolači, a pilo malvasija. Njemu ništa ne manjka, niti si on što 
višega i boljega poželjeti može. Tako marljivo neka Slavonac radi, 
neka se ne osvećuje ine svadja; s prijatelji neka se ne mrazi. 

Bude li tako radio, ostat će u liepoj uspomeni svojih prijatelja i 
znanaca. Liepim naukom završuje Relković svoga ,Satira“, veleći 
Slavoncu : | 


»Poštuj Boga za tvog stvoritelja. 
I boj ga se, dila platitelja ; | 
Pak cesara za upravitelja: 

I zakona božjeg branitelja ; 

I njegova poznaj namistnika, 
Redovnika i svakog misnika, 
Koji tebe na put nastavljaju, 
Božju službu i zakon kazuju, 

I cesarske kažu zapovidi, 

Što se kada njem' za bolje vidi. 
Čuvaj jezik od psovanja vire, 
Nemoj piti odveć priko mire, 

Ne psuj dušu, skupo odkupljenu, 
Na priliku božju satvorenu. 
Nemoj tudja ništa prigrabiti, 

Jer ćeš po tom dom svoj oslabiti, 
Jer grabljenje od takve je zloće, 
Čak i dite za to trpit hoće, 
Nego s tvojim zadovoljan budi, 
Tvoji će se naplatiti trudi, 

Ako radiš što se većma može, 
Pak govoriš: blagoslovi Bože! 
Ne mrazi se s tvojima bližnjima, 
Ne osvićuj, neg oprosti njima: 
Osvitu je Bog seb' zadržao, 
Njem' prikaži, neće ti bit žao. 
Ako tako ti uzživiš pobro, 

Na "vom svitu biti će ti dobro; 
A kad jednoč prestaneš živiti, 
Za tobom će ljudi govoriti: 

Bog mu prosti, dobar čovik biše, 
Nikada se s nikim ne mraziše, | 
Svakom dobar a nikomu zao, 
Bog mu duši vični pokoj dao!“ 


Po ovom kratkom sadržaju vidi se, da je Relković namieravao 
svoje zemljake podučiti u obće u onom, čega ne znaju, a zatim 
odvratiti ih od svakojakih zlih običaja i navada, koje su im štetne 
bilo s gledišta materijalnoga, bilo s gledišta moralnoga. Upravo s 
toga smjera jest. Relkovićev Satir“ eminentno poučni pjesmotvor. 
Iz. Satira“ vidi se, da je Relković ljubio svoju domovinu i svoj 

narod i da mu je btjeo pomoći. U tom pogledu ugledao se je on 
u slavne muževe drugih naroda, koji su'svu svoju snagu duševnu 
uložili na korist svojoj domovini. Što su dakle bili ti slavni muževi 
svomu narodu, to htjede biti Relković svojoj miloj Slavoniji. Oso- 
bito na više mjesta iztiče važnost škola mnijući, da će škole do- 
skočiti mnogomu zlu.* Nastojanje Relkovićevo u svakom je obziru 
hvale vriedno te ga u istinu možemo nazvati najzaslužnijim Sla- 
voncem 18. stoljeća. — Što se tiče same forme Satira“ to vidimo 
da je rabio narođni deseterac, kako ga rabi junačka narodna pjesma. 
Narodna pjesma svuda je obljubljena, a obljubljenim postao je po 
Slavoniji i ,Satir“. Neće biti pretjerana tvrdnja, da je Relkovićev 
»Satir“ bio, a i sada jest, onako popularan u Slavoniji, kao što je 
Kačićeva pjesmarica po gornjih stranah mile nam hrvatske domo- 
vine. ,Satir“ doživio je više izdanja. Prvi put ugledao je sviet u 
Draždjanih g. 1761., drugi put u Osieku g. 1779., treći put i opet 
u Osieku g. 1822.; A. Raić dade ga dva put štampati cirilicom: u 
Beču g. 1793. i u Budimu 1807. Odatlen se vidi, da je ,Satir“ 
obljubio Slavonac ,bez razlike vjeroizpovjedanja“. Četvrti put izda 
ga latinicom u Osieku vriedni naš J. Jurković; peti put osječki 
knjižar Harseh. Najnovije i ujedno najbolje izdanje ,Satira“ i ve- 
ćine djela Relkovićevih jest ono Mart. Senekovića u Vinkovcih g. 
1875. Po tom izdanju izradio sam gore navedeni sadržaj. Već u 
prvih svojih godinah nadje ,Satir“ protivnika. Jedan bijaše njeki 
častnik, koga Relković zove Nesmirom Kudilovićem, a drugi Fra- 
njevac Gjuro Rapić, rodom iz Gradiške na Savi. Ovaj drugi napisa 
dapače ,Antisatira“. Prispodobu medju Relkovićevim ,Satirom“ i 
Rapićevim ,Antisatirom“ priobćit ću drugom zgodom, jer mi u ovih 
.orticah“ ne dotiče prostora, koji je u programih ograničen. Tom 
zgodom iztaknut ću u obće sav književni rad Rapićev, zato ga u 
ovih crticah neću posebno ni spominjati. Osim ,Satira“ napisao je 
Relković više toga. Kako je mnogo izticao važnost i korist škola, a 
da i sam unapriedi školu i školskoj djeci ugodi, prevede Relković 
s latinskoga jezika ,Ezopove Fabule za Slavonsku u školu hodeću 
dicu“. Ta je knjiga tiskana u Osieku g. 1804. istoih poslje smrti 
piščeve. Ezopove fabule namienio je djeci, a ,koji su pak malo veći 
i naučniji, oni će ugoditi sebi u fabulah Fedrovih“. Uz Ezopove 
najme basne ima od Relkovića i drugih, koje se danas zovu Fed- 
rove, što ih je on moralizovao. U Ezopovih basnah ima ponajprije 
»predgovor o hasni ovih fabula“, zatim ,predgovor Romula filozofa 

u knjige Ezopa“. Liepo je opisan ,život naravnoga meštra Ezopa“. 
Iztaknuti mi je liepo jedno mjesto iz toga životopisa, gdje se pri- 
povieda, kako je Ezop robovao kod  ,naravnoga“ filozofa Ksanta. 
Ksantu ode žena, a Ezop ga utješi veleći, da će on tako udesiti, 
da se ona sama vrati. Zamoli od gospodara si novaca, ode na trg i 
nakupuje mnogo toga kao za veliku čast. Dodje žatim pred kuću. 
gdje je stanovala Ksantovica i pričini se kao da ne zna, čija je 
kuća i tko stanuje u njoj. Pred kućom upita slugu, ima li u toj: 
kući čega, što bi moglo služiti za pir. Sluga upitA: tko se ženi, a 
Ezop odgovori: Ksant, naravni filozof. Pobjegla Ksantovica desila 
se na prozoru, te premda je vidila u roba Ezopa kdječega, što za 
čast rabi, nije ipak čula, čemu će ta čast. Njezin sluga ode brže 
bolje po skalinah k njoj i javi joj, kako je čio od Ezopa, da se 
Ksant ženi. Da vidiš hitnje Ksantovičine : 


»Tada o stvari čudna! 

Da je kome moći pogledati, 

Kako žen& svoje skute lati, 

Ne oblači drugijeh haljina, 

Neg preskače po trije skalina. 

Ona trči, pak se sama kara, 

Priko placa, kao luda Mara; 

U ljutini u kuću uskoči, 

Ja rekvh, sad će mužu za oči, 

Ali nekti, neg mu samo reče: 

Sto ćeš Ksante, jedan nevirniče, 

Kakva te je ženitba napala? 

Studena te groznica popala! 

Je I to uzrok što me ti progoniš, 

I sa slugom iz kuće izgoniš? 

Al' iz toga ništa biti neće! 

Žalibože što kupiš piliče, 

Jer ja ne dam, dokle god sam živa, 

Drugoj ženi, da s tobom pribiva, 
o Nit joj dadem preći priko praga, 

Jer ću od nje učiniti vraga.“ 

Kao što. vidimo ovaj komični prizor upotriebi Relković da ga 
liepo u stihovih izreče. Isto tako desi mu se tuj prilika, da spomene. 
malo i svoju milu Slavoniju i njezine slične odnošaje. Veli najme: 

»Hvala tebi, moj dragi Ezope 
| I naravni mudri filozofe, 


Ki si tako dobro. učinio, 
Pak si Kgsanta opet oženio, 


Da sad moreš izići iz zemlje, 
Ja bi te rad viditi od želje 
I dovesti dol' u Slavoniju, 

U Posaviju, u ljutu krajinu, 
Da oženiš Krantove pašance, 
I dovedeš sestre Ksantovice!:“ 


Svršivši pisac životopis Ezopov, prelazi na same basne. U 
prvom .dielu ima ih 95. Evo jedne za primjer: 


Medved i lav. 


Svadivši se jedanput lav i medved ljuto o jedno mlado kozle, 
koje su.u lovu uhvatili; svaki od njih hotijaše kozle sam: potrošiti, 
i kako se medju sobom dugo vrimena drpaše, nemogući jedan dru- 
goga pridobiti, od težkoga umora padoše na zemlju puni rana. 
Medju to prošavši jedna lisica njezinom talijom onuda, kada nje 
onako po zemlji pružene, a med njima kozle ugleda, dovuče se po- 
lagano medju nje, zgrabi kozle izpred očiju njihovih i metnuvši ga 
na ledja svoja, uteče s njime. Ova dvojica pak, budući trudni i 
umorni, ne mogoše se dignuti, da zabrane to, nego rekoše medju 
sobom: mi dvojica poslie tolike muke i truda, dok smo ovo kozle 
uhvatili, zadadosmo jedan drugomu smrtne rane i izmučismo se bi- 
jući se o njega, koje sada lisica odnese badava. — Mlogi postanu 
bogati # čestiti s ledja drugoga. 


Drugi dio obsiže 101 basnu. Evo jedne za primjer: 


MladiG i lastavica. 


Jedan mladić potroši gdigod što imaše, tako da mu ne ostade 
više nego jedna stara haljina, koju bi ob zimu ubukao, da nije baš 
sasma gol. Jedanput opazi lastavicu, koja prije vrimena doletila bi- 
jaše. Zato misleći, pokli je lastavica doletila, da više zime neće biti 
i da mu ona haljina nije više za potribu, odbaci ju. Ali posli toga 
nastade tako oštra zima, da je niti on niti lastavica podnesti ne mo- 
goše, nego pomrznuše obodvoje. Kada dakle ugleda lastavicu smrz- 
nutu na zemlji, izdišući reče joj: ti si uzrok smrti obođvojega nas, 
zašto si došla prije vrimena, a nisi: čekala, dok dodje proliće. — 
Valja tražiti krušku, koja more La čedju i haljinu, koja moro 
podnositi zimu. i 


#1 
Treći dio obsiže t. zv. fabule Fedrove“. Ima ih 56. Evo jedne: 


Pametna žaba. 
Kada se veliki tuku, mladji moraju date svoje perčine. 


Jedna žaba videći iz svoje bare, gdi se dva vola bodu: ah! 
kakva nam nesrića priti, reče uzdahuvši drugoj žabi kod sebe. Što 
to govoriš? pita ju druga. Zar ne vidiš, odgovara joj prva, da se 
ona dva vola bodu o starešinstvo, koji će koga iz šume iztirati, pak 
kada jedan drugoga nadvlada, neće li onaj, koji pojde bižati, priko 
naše bare morati trčati i nam u naših jamah nogom za vrat stati ? 
Ah! vidiš li, kakvu nam nesriću njihova svadnja donaša. 


Da ugodi i zrelijemu svietu, prevede g. 1167. s francezkoga 
,ćudoredne pripoviedke Pilpaj bramine, indijskoga mudroznanca“. 
Relković veli, da će u tih pripoviedkah naći politici i naučni ljudi 
mnogo moralskoga i političnoga razgovora. Jezik Relkovićev nije u 
tih pripoviedkah onako čist i liep, kao što je n. pr. u ,Satiru“. 
Te su pripoviedke napisane sasvim duhom francezkoga jezika, rieči 
su hrvatske, ali slog i mnučin mišljenja francezki. (P. Brašnić u 
predgovoru k djelom  Relkovićevim, izdanim Mart. Senekovićem. 
Vinkovci. 1875.) Pripoviedke razdieljene su u 5 poglavja, a na koncu 

»Nauk moralski od Pilpaj bramine filozofa indijanskog“. 

Ja ću za primjer navesti dvie pripoviedke i  njekoliko moral- 
skih nauka. 


Stolar i majmun. 


Jedan majmun ugleda stolara, gdi pripevši se na svoju dilaču 
poče rizati daske, a da mu je lašnje piliti, uzeo bi dva velika klina. 
koje jednoga iza drugoga mečući u puklojsinu, razstavio bi jednu 
polu daske od druge. Kada je došlo vrime ručka, otide stolar kući 
na ručak ostavivši svoj posao i sam balat na dilači. Majmun pak 
ne videći nikoga više na dilači, pripe se gori, da riže daske kano 
stolar, izvadi jedan klin iz puklojsine, a ne metnu drugoga, zato 
obedvi daske okolo nogu njegovih sklopiše i njega držaše dok stolar 
dodje, koji ga posli došavši uhvati i na sindžir (lanac) sveza. 

Ova nas fabula uči, da se mi projdemo tudja host; koga ne 
razumijemo + koji se nas ne dotiče. x 


Lisica, kurjak i pile. 


Jedna lisica tražeći po svih stranah, gdi bi što za jilo našla, 
tisjde jedan komad friške kože, koju jedna živina ostavila bijaše. 
Ona pojide polovicu od ove kože, a drugu odluči postaviti za drugi 
But u svoju jamu. Idući pak pokraj jednoga sela opazi piliće, koji 
Biše golemi i debeli, ali je jedan mladić čuvaše i baš nikuda im s 
čiju otići ne dade. Lisica imajući veliku želju koje god od njih 
pojisti, ostavi kožu pak poče nje dibati, nebi li koje uhvatila. U to 
doba namiri se na nju jedan kurjak, koji ju upita, .što ona tolikom 
pomnjom gleda. One piliće, odgovara lisica, gledam, nebi li koje 
god uhvatila. Ti gubiš zaludu vrime dibajući, veli joj kurjak, jer su 
oDi priporučeni mladiću dobru i stražećemu, od koga je mučno što- 
Ž0d bez pogibelji zadobiti. Budi zadovoljna s otim komadićem kože, 
da ti se ne dogodi onako, kako se je dogodilo magarcu, koji hotijući 
tražiti svoj rep izgubi obadva uha. 


Evo njekoliko ,nauka moralskih“ :| 


Strah božji jest najveće dobro nad svimi izvršenimi stvarmi 
na svitu, a grih jest najveće zlo od sviju zala. — Ne imade 
tYrdjega grada za najveću sigurnost na svitu, što je strah božji. — 
Život jest jedan san, iz koga se čovik toprvo (istom) probudi na 
smrti. — Želja ne ima mira. — Ne valja paziti na riči čovika lju- 
tita i hrdjave ćudi. — Kako vrlo hasnovita je mudrost onomu, koji 
ju posiduje, pokle je tako goleme cine, da ju nitko za novce ku- 
piti ne more. — Ne ima pogibeljnije bolesti od manjkanja dobre 
pameti. — Tri stvari padaju na onoga, koji je čini: nepravda, ma- 
njak poštenja i varka. — Tko ide pravim putem, ne zabludi nikad. 
— Ne načinjaj velike buke, kada što obećavaš. — Život jednoga 
krvolije nije dugoga vika. — Slava, koju čovik dobije po kriposti, 
o jest većma uzdignuta, nego ona od plemena. — Ovaj svit i raj 
nebeski mogu se prilikovati dvima ženama i jednomu mužu, koji 
više ljubi jednu nego drugu. — Bolje je biti samu, nego u zlu 
družtvu. -— Tko ti dokazuje činjenje drugoga, onaj dokazuje i tvoje 
drugomu. -- 'Tko hoće više da čita, eno mu svega u liepu i dobru 
izdanju djela Relkovićevih od Mart. Senekovića. 


Relković je dohro uvidjao, da je Slavonija i u gimodarakva 
zaostala za drugimi, naprednijimi zemljami. Kako je bio za školu 
i knjigu zauzet, pripisivao je to zaostajanje tomu, što ne ima dobre 

knjige za pouku u gospodarstvu. Dobro mu dodje nalog od pogla- 
vara njegovih, da prevede knjižicu, koja poučava u gospodarstvu. 
Prevodu je naslov: ,Prava i pomljivo izpisana ovčarnica itd.“ Knjiga 
štampana je u Osieku god. 1776. Već u svom ,Satiru“ spominje. 
kako su se oblasti postarale, da se ovce oplemene i ovčarstvo  po- 
digne. U istinu mnogi su predjeli slavonski prikladni za gojenje 
ovaca, gli žalibože dan danas kao da je veliki nazadak u toj struci. 
U obće ovčarstvo, pčelarstvo i. svilogojstvo silno je nazadovalo u 
našoj domovini. Koliko se koristi dobivalo od gojenja svilaca? 
Sada je to zaspalo: svilane predionice opustjele, dudinjaci sasječeni 
te se u zemlji, koja se još početkom ovoga stoljeća ubrajala medju 
najznamenitije u carevini glede svilarstva, samo unukam i praunu- 
kam pripovieda, kako su im bake i prababe gojile svilee. Jedno od 
najizdašnijih vrela privredi sasvim je usahnulo! 

Da njegov Slavonac ne grieši, neznajući, što mu je slobodno či- 
niti, a što nije, htjede Relković, da ga i u tom pogledu pouči te s 
toga razloga prevede jednu latinsku knjižicu, kojoj dade naslov: ,Po- 
stanak naravne pravice i dužnosti ljudskih itd.“ Osiek god. 1794. 
Tako vidimo, da se je Relković u svakom obziru pobrinuo za svoju 
milu Slavoniju, da joj pomogne moralnim načinom, znajući dobro 
da uz moralni napredak .mora nastati i materijalni. 

Relković pokušao je svoju sreću i u gramatici. Već u prvom 
dielu svoga ,Satira“ veli Slavoncu: ,Ti ne imaš ni ortografije to 
jest knjige od pravopisanja i od riči pravo govorenja, koja uči lipo 
govoriti, pravo pisat, a još bolie štiti. Ti imadeš i pametnih ljudi, 
ali neće da se nitko trudi, niti hoće da na svitlost dade, prem 
ako ju načiniti znade.“ Da i u toj struci svojim zemljakom  po- 
mogne, napiše djelo: ,Nova slavonska i nimačka gramatika.“ Za- 
greb god. 1767. Iztaknuti mi je ovom zgodom tu njegovu grama- 
tiku, a kako se je malo kašnje pojavio još jedan gramatičar P. Ma- 
rijan Lanosović ili Lanošević (,, Neue  FEinleitung zur slavonisehen 
Sprache. Essek. J. M. Diwald. god. 1778.) to ću ovdje o jednoj 
i drugoj progovoriti u kratko. Spomenuti mi je, da je Relkovićeva 
gramatika doživjela tri izdanja, a od Lanosovićeve poznato mi je 
samo jedno izdanje. Relković posveti svoju gramatiku tadanjemu 
biskupu zagrebačkomu Franji Thauszy-u, iztičući u predgovoru i 
posveti velike zasluge biskupove po knjigu slavonsku. Lanosović 
pako svoju carici i kraljici Mariji Tereziji. U posveti svojoj veli, 
oda je njegovo djelo po svom sadržaju i načinu možebiti prvo te 
. | Forko. Crtice iz ,,slavonske“ književnosti u 18, stoljeću, 4 

vrsti, iz čega možemo zaključiti, da mu starija Relkovićeva nije bila 

poznata, ili što je mnogo vjerojatnije, da se nije obazirao na nju, 
što je tobože potekla iz pera vojnika, carskoga oficira, koji i onako 
da ne ima ni znanja ni sposobnosti za takov rad. Ovo sam svoje 
mnienje osnovao na tom, što je i onako baš medju Franjevci sla- 
vonskimi bilo pojedinaca, kojim Relković baš nije bio u volji. La- 
nosović posveti svoju slovnicu već i s toga carici, što da tomu djelu 
treba zaštite i što je carica već pokazala dižući škole, da joj je 
stalo do napredka narodnjega. — I Relković i Lanosović govore u 
svojih slovnicah najprije o pismenih. Relković iztiče uz latinska i 
cirilska slova i veli da su to _ prava ilirska slova, koja da su učeni 
Iliri zanemarili. Samoglasnih ima pet: a, e, i, 0, U, a o dvoglasnih 
ne spominje ništa — naravno kao ikavac, da za ie i je ne mari. 
— O suglasnih pobliže govori i uči, kako se imaju izgovarati. O 
razdiobi suglasnih pismena u: grlena, zubna, ustnena, nebna, sična 
i slitna, ne ima ni u Relkovićevoj ni u Lanosovićevoj slovnici ni 
govora. — O naglasu govori Relković iztičući tri vrsti: oštri ('), 
težki (') i zavinuti (nadkriveni) (), a zajedno uči, kada se rabi 
koji od tih naglasa. Nauka njegova o naglasu osnovana je na na- 
rodnom izgovoru onih krajeva u Slavoniji, koji su njemu pobliže 
poznati bili i u kojih je ponajviše živio (u gradiškoj i brodskoj pu- 
kovniji). — I Lanosović spominje pismena, koja rabe Slavoncem. 
Kano što ostali hrvatski pisci, tako su i Slavonci rabili kombinacije 
za: 6, č, Šš, Ž, što se je istom kašnje Gajevim nastojanjem uredilo 
po českom načinu. Lanosović spominje dvoglase ie i je, ali veli 
da ih Slavonci riedko rabe, već mjesto njih da dolazi samoglasno 
i — naravno jer su ikavei. — Po Lanosoviću se njeka suglasna 
podvostručuju i to onda, kada suglasno dolazi za kratkim samoglas- 
nim, a iza duga samoglasnoga da toga nikad ne ima. Primjeri: 
dugga = Fassdaube, duga == Regenbogen; falliti = fehlen, faliti = 
loben itd. Vidi se odatlen da se Lanosović kao što i drugi sla- 
vonski pisci nisu obazirali na naglas, jer im inače nebi trebalo ta- 
kvih kombinacija, premda Lanosović i sam priznaje, da se dugo ili 
kratko samoglasno razpoznaje jedino po naglasu. 

| Važnije stvari u jednoga i drugoga tih slavonskih: slovničara 
prošloga stoljeća nači ćemo u oblicih. Jedan i drugi govori naj- 
prije o spolniku. Lanosović kaže: Slavonci imaju kao i Niemci tri 
spola: mužki, ženski i srednji, a oznakom im je zaime: ovi, ova, 
ovo, koje se rabi kano i spolnik, premda, veli on, to ne dolazi kod 

svake rieči kao njemačko: der, die, das. Isto po prilici kaže o 
spolniku i Relkovic. 

Relković ima za spolnik sedam padeža u jedno- i višebroju, 
dočim ih Lanosović ima u jednobroju sedam, a u višebroju Nu 
osam. Spolnik sklanjaju ovako: 


RELKOVIĆ LANOSOVIĆ 
1. ovaj, ova, ovo 1. ovi, ova, ovo 
2. ovoga, ove, ovoga 2. Ovoga, ove, ovoga 
3. ovomu, ovoj, ovomu 3. ovom, ovoj, ovomu 
4. OVoga, ovu, ovo. 4. ovoga, ovu, ovo 

6 —_ — d — 5. — — — 
6. od ovoga, ove, ovoga. 6. od ovoga, ove, ovoga 
7, S ovim, ovom, ovim. 7, s ovim, ovom, ovim. 
1. ovi, ovčh, ovah 1. ovi, ove, ova, 
2. ovih, oviu, ovi, ovšh 2. ovih ili oviziuh, ovizih 
8. ovima, ovim — ovoj 3. ovim 
4. ovčdh, ovčh, ovih 4. ove, ove, ova 
bs sr. s 5. — -— - 
6. od ovih, oviu, ov&h 6. ovih, ovizih, oviziuh 
7. s ovima, ovima, ovom 7. ovima, ovimi, 
8. u ovih ili ovizih. 


Iz ovoga se pregleda vidi, da Relković ima u jednobroju za 
drugi i šesti padež jednu te istu formu, samo što u šestom padežu 
predpostavlja predlog od. U višebroju rabi suglasno h i ondje, 
gdje inače ne ima mjesta, nu to h ima označiti, da je dotična 
slovka duga, što je očevidno uzeto iz njemačkoga jezika. Forma oviu 
i njoj slične uzete su u istinu iz naroda, ali ne valjaju, te se čini, 
da su ostatci staroga dvobroja. l1ma i dan danas pisaca, koji rabe 
u gen. vbr. sviju (h), što dakako ne valja. Isto bi se moglo reći i 
o formi svima. — Srednji spol višebroja identičan je Relkoviću sa 
ženskim spolom jednobroja, samo mu dodaje prirepinu h. 

Lanosović rabi u 3. pad. jednbr. za mužki spol ovom, što je 
u istinu lokal, a za srednji spol rabi sasvim dobro ovomu. I njemu 
je 6. pad. jednbr. isto, što i drugi, samo što i on predpostavlja 
predlog od, a za 1. pad. misli on, kao što i Relković, da se uviek 
mora rabiti predlog 8. — U višebroju 2. i 6. pad. rabi mješovito 
forme višebroja i dvobroja, a isto tako i u 7. pad. Razlika medju 
G. i 8. pad. vbr. sastoji se. po Lanosoviću u tom, šlo u 6. pad. 

| | 4% 

rabi predlog od, a u 8 pad. predlog u. Ovo, što sam  iztaknuo o 
padežnih formah za imena ovaj, ova, ovo, valja i o dotičnih pa- 
dežnih formah u sklonitbi samostavnika. 

Relković i Lanosović diele imena u tri sklonitbe, a oznakom 
sklonitbi je samoglasno t. j. nastavak 2. padeža u jednobroju. Imena 
sa nastavkom a u 2. pad. jdnbr. spadaju na prvu, sa nastavkom e 
na drugu, sa nastavkom i na treću sklonitbu. Te razdiobe drže se 
i kašnji, dapače i najnoviji slovničari, neobazirući se na osnovu 
imena. Inaće je ova dioba najlaglja za djecu i neuke, samo treba 
mnogo svakojakih opazaka, čega u strogo znanstvenih i na osnovah 
se temeljećih sklonitbah ne ima, niti ne treba. ]I)a vidimo u krat- 
kom nacrtu te njihove sklonitbe. 


IL Sklonitba. 


a) samostavnici mužkoga spola. 


U Relkovića i u Lanogovića nailazimo na razliku medju samo- 
stavnici prve sklonitbe označujućimi živuća bića i onimi označuju- 
ćimi neživuća bića. To valja glede 4. padeža, gdje živuća imadu 
akuzativ kao genitiv, a neživuća kao nominativ. Isto tako prave 
razliku glede vokativa medju onimi, koji se svršuju na mekane i 
onimi, koji se svršuju na tvrde suglasnike — u, e. Isto tako oba- 
ziru se obojica i na instrumental-em, om. Valja naročito iztaknuti, 
da samostavnike na r broje medju mekane i da prama tomu prave 
vokativ. Isto tako oba se obaziru na suglasnike g, h, k i uče, da 
se pretvaraju pred e u ž, Šš, Čč, a pred i uz, s, 6; kano što i 
€, S Z pred e u Čč, Š, Ž. — Vidi se da su obojica u tom po- 
gledu, kao što i u mnogih drugih stvarih, imala na umu onaj način, 
kako narod govori. Obaziru se takodjer na imena, kojim se jedno- 
stavno nominativu dodavaju ostali padežni nastavci, kao što i na 
imena, kod kojih se ne množe slovke u raznih padežih n. pr. drug, 
drug-a; otac, otc-a; orao, orl-a itd. — Spominju obojica, kako 
prave višebroj imena na 22, kao što i ona, koja u višebroju dobi- 
vaju umetak ev ili ov; a isto tako koja opet primaju u genitivu 
vbr. a, što se u jednobroju izbacilo n. pr. otac — otaca; češalj — 
češalja itd. — Forme pojedinih padeža vidit ćemo u skrižaljci gdje 
su unit neobične, dapače čudne stvari. 

RELKOVIĆ LANOSOVIĆ 

 Jednobroj: < Višebroj Jednobroj Višebroj 

1. otac 1. otci 1. junak 1. junaci 

2. otca 2. otacah 2. junaka 2. junakah 

3. otcu 3. otcem 3. junaku 3. junakom 

4 otca 4. otce 4. junaka 4. junake 

5. otče *) 5. otci 5. junače- 5, junaci 

6. od otca_ 6. od otacah 6. od junaka 6. od junakah 

1, s otcem 7. sovima otcih 7. s junakom 7. S junacima 
*) duhovni otae ima otče, a pravi otac! 8. u junacih 


Lanosović spominje i nepravilni samostavnik dan i za čudo 
mnogo ne grieši, osim u 3. pad. všbr. danim, dnevim i 1. pad. 
danima, dnevima, što se doduše i sada rabi, ali nije pravilno. — 
O samostavnicih: brat, čovjek, vlastelin, Turčin itd. govore obojica 
te iztiču, da je u tih samostavnika višebroj nepravilan. 


b) Samostavnici srednjega spola. 


Lanosović kaže: samostavnici srednjega spola svršuju se na 
0 ie i sklanjaju se kao što i oni mužkoga spola, samo imaju 1. 
.4.,5., 2. i 6 padež jednak u jedno- i višebroju. To isto veli i Rel. 
ković uz obične osebine, koje se ponajviše tiču slova h, što ima 
označiti, da je dotična slovka duga n. pr. 5. pad. všbr. o poljah 
ili 7. pad. všbr. s ovima selih itd. Samostavnike srednjega spola s 
osnovama n, t, s iztiču obojica i spominju da u 2. padežu narastu 
i da prave drugčije višebroj. Takve primjetbe nalazimo i kašnje u 
školskih slovnicah, koje se ne obaziru na osnove; nu i to se malo 
po malo odstranjuje. Lanosović kaže na jednom mjestu, da imena 
srednjega spola na 0 mogu imati 3. padež všbr. na om i im n. pr. 
stado: stadom — stadim! Oko i uho spominje Lanosović te veli, 
da su u všbr. ženskoga spola i da se sklanjaju na dva načina izuzamši 
J., 4. i 5. padež. Mi kažemo, da to nije višebroj nego dvobroj. 
Imena krstna n pr. Ivo, Tomo, Joso i t. d. imaju u genitivu Ive, 
Tome, Jose it. d, u dativu Ivi, Tomi, Josi i t. d. kao i ženska. 
“Sada je običaj po Slavoniji, osobito u Požegi i okolici, da ta krstna 
imena prave nominativ na a n. pr. Iva, Toma, Joza i t. d. i skla- 
njaju se prama tomu kano ženska imena na a. 


I. Sklonitba. 


Samostavnići druge sklonitbe imaju u 1. pad. jednobr. a, u 
2. pad. e. Spola su ženskoga osim onih, koja označuju mužka bića. 
U Relkovića je sve pravilno osim 3. padeža n. pr. ovima gospojam 
i 7. padež s ovima gospojama. U 3. padežu uzeo je spolnik u dvo- 
broju a samostavnik u višebroju, a u 1. pad. i spolnik i samostav- 
nik. u dvobroju, što se i sada rabi u narodu, a i u slovnicah po 
Vuku Karadžiću i Daničiću, premda se pravi padežni oblici nebi 
smjeli zanemarivati već radi logike u jeziku. Lanosović iztiče, da 
samostavnici na ca prave 5. pad. jednobr. na e, premda u primjeru 
divica kaže diwico i divice. Ostali samostavnici ženskoga spola imaju 
5. pad. na 0 i a. — Vokativa na a ne rabi štokavština, dočim ga , 
n. pr. u kajkavštini nalazimo redovito. — Za rieči noga, ruka iz- 
tiču obojica posebne oblike u višebroju, ali ne znaju, da su to ob- 
lici dvobr. Lanosović iztiče i samostavnike na kva, te veli, da prave 
2. pad. višebr. na kavah, n. pr. crkva, smokva — crkavah, smo- 
kavah it. d. K drugoj sklonitbi pribraja Lanosović i nepravilne 
samostavnike matt i kći, a u opazci rieč gospodin te spominje, kako 
ti samostavnici glase u višebr. Njegova forma gospodeh nije ništa 
nego gospode, a ono h znak dužine, što su kašnji slovničari uvukli 
u '2. padež višebr., premđa mu ne ima ondje mjesta po nikakovu 
pravilu ni zakonu. 


TIL Sklonitba. 


Jedan i drugi naš slav. slovničar stavlja u tu sklonitbu one 
samostavnike ženskoga spola, koji se u 1. pad. jednobr. svršavaju 
na suglasnik, a 2. pad. prave na i; tako se označuje ženska i sklo- 
nitba i sada. Relković i Lanosović sklanjaju te samostavnike dobro, 
osim u 5. pad. jednobr., gdje oba kažu n. pr o milost! i 1. pad. 
gdje Lanosović kaže uz malostima i milostimi, mjesto milostma. 
Poslje treće sklonitbe govori Relković o nepravilnoj sklonitbi njekih 
samostavnika, kao: gospodin, sluga, čovjek, mati, kći, nebo, dite itd. 
O samostavniku sluga veli, da je uviek mužkoga spola, a oni da 
grieše, koji tu rieč slažu sa ženskim spolom. Današnji su slovničari 
drugoga nazora te vele, da sluga može biti mužkoga i ženskoga 
spola. Tako se u istinu govori u narodu, a u narodnih pjesmah i 
pripoviedkah imamo za to dosta primjera. 

O spolu samostavnika. 


Relković je u tom odsjeku svoje slovnice mnogo korektniji od 
Lanosovića. Osobito čudnovato je Lanosovićevo pravilo: Mužkoga su 
spola vlastita imena mjeseci, vjetara, dana, bregova, potoka i rieka, 
stabala i vrtova! Tu je sjegurno mislio na latinski jezik. Kašnje se 
popravlja, ali ipak grieši. Osobito je vriedno iztaknuti ovo: ženskoga 
su spola imena stabala, koja izlaze na a n. pr. vrba, šljiva i t. d. 
izuzam orah. Vidi se da Lanosović nije čitao to h, već ga je držao 
samo za produženo a. Vriedno je iztaknuti i ovu Lanosovićevu 
opazku o spolu: Da laglje razpoznamo kojega je spola njeka rieč, 
valja paziti na koju spada sklonitbu. Ako ima dočetak prve sklo- 
nitbe, smatra se da je mužkoga ili srednjega spola; ako ima do- 
četak druge ili treće sklonitbe, onda je ženskoga spola. Tako uči i 
Babukić, ali znamo, da baš uviek nije tako! 


O pridavniku. 


Relković ne govori o sklonitbi pridavnika baš ništa, a Lano- 
sović veli, da se pridavnici prama svomu spolu sklanjaju kano i 
samostavnici, s kojimi su spojeni. On veli, da svi pridavnici muž- 
koga roda izlaze na suglasno i na i, što je njemu sve jedno. Raz- 
like medju izvjestnom ili neizvjestnom formom ne pozna, a isto 
tako ne razlikuje izvjestne (sastavljene) i neizvjestne (samostavničke) 
sklonitbe. Dobar ima kod njega u genitivu jednobr. dobroga, a u 
genitivu višebr. dapače i dobrih. (Tako i njeki današnji pisci imaju 
sviuh.) Osobita je u Lanosovićevoj slovnici ova primjetba: Svi pri- 
davnici mužkoga spola gube u 2., 3. i 6. pad. jednobr. radi krat- 
koće i nakita predzadnju slovku kano dobroga = dobra, dobromu 
= dobru, dobrom = dobru. Dakle njemu je to kratkoća i nakit, a 
ne razlika med izvjestnom i neizvjestnom formom. 


O komparaciji pridavnika 


govori Lanosović jako površno. Pravilo mu glasi ovako: drugi stu- 
panj pravi se tako, da se nastavku prvoga padeža i doda j, ja, je 
n. pr. sveti-j, ja, je. Treći stupanj . pravi se tako, da se drugomu 
predpostavi slovka naj. Osim toga ima i opisna komparacija trećega 
stupnja. U opazci spominje, da njeki pridavnici prave komparativ i 
na ći i gli n. pr. kraći, slagji, i t. d., a drugi da se stupnjuju 

nepravilno. Medju nepravilne pridavnike ne broji samo: dobar, zao, 
malen i t. d., nego i visok, drag, nizak it. d. Vidi se, da mu sve 
to nije bilo baš jasno. | 

Relković ima za komparativ ovo pravilo: Komparativ biva od 
positiva dodavanjem slovke ji, ši, lji, a superlativ tako, da kom- 
parativu predpostavi slovka naj. Što je najljepše odmah za primjer 
navadja: velik, veći, najveći! Medju nepravilnici spominje: dobar, 
zao, dosta! Vidi se, da obojica nisu shvatila toga veoma važnoga 
odsjeka u slovnici, te. kad bismo taj dio prispodobili n. pr. ,pore- 
gjenju“ Daničićevu, našli bismo preveliku razliku. Ali dalek je razmak 
u vremenu medju Relkovićem i Lanosovićem s jedne i Daničićem 
s druge strene, a uza to je i znanost silno napredovala te se da- 
našnje slovnice osnivaju na sasvim drugom temelju, nego što su se 
osnivale primitivne slovnice prošloga stoljeća. 

O brojnicih ne ima se ništa osobita iztaknuti .niti kod 
Relkovića niti kod Lanosovića, osim toga da u sklonitbi brojnika 
ne poznaju pravoga duala, nego miešaju dual s višebrojem. Ostale 
osebine u sklonitbi brojnika jesu one iste, koje smo vidjeli u sklo- 
nitbi samostavnika. | 


O zaimenih. 


Relković ima šest vrsti zaimena: osobno, posjedovno, pokazno, 

upitno, odnosno i neopredjeleno, a isto tako i Lanosović. Opredie- 
 ljeno (definitum) niti ne spominju. Što se tiče sklonitbe zaimena, 
to Relković grieši u srednjem spolu, koji u obće sklanja u višebr. 
kao u jednobr. ženskoga spola, dočim te pogrieške ne ima Lano- 
sović.  Vriedno je spomenuti, kako Lanosović sklanja tko. Ostavlja 
naime t skoro u svih padežih n. pr. tkoga, tkomu i t. d. Na ix- 
vjestnu i neizvjestnu formu ne obazire se, kao što ni kod pridavnika. 


O glagolu. 


Relković dieli glagol na pet vrsti: aktivni n. pr. ja ljubim; 
pasivni n. pr. ja sam ljubljen; srednji, koji naznačuje samo činjenje 
a nikakva trpljenja ne naznačuje n. pr. rastem; povratni sa zaime- 
nom se mn. pr. spominjati se; neosobni, koji imaju samo treću osobu 
n. pr. grmi. — Lanosović ne ima te razdiobe, već spominje samo 
aktivnu i pasivnu formu. Razdiobe glagola po osnovah ne pozna ni 

jedan ni drugi. Obojica spominju tri sprege na: am, em, im. 
Načina spominje Relković pet: indikativ, imperativ, optativ, konjuk- 
tiv i infinitiv. Vremena su im trovrstna: praesens, praeteritum i fu- 
turum. Od ovih su njeka prosta, a njeka sastavljena. Sastavljena 
prave sa pomoćnim glagolom. Broja poznaju dva, a osobe tri. 


O pomoćnih glagolih. 


1. Jesam. O sprezi toga glagola spomenuti mi je, da Relković 
ima formu 2. i 3. osobe višebr. imperfekta: biaoste, biau, dočim 
Lanosović ima za višebroj istoga vremena forme: biahomo i biasmo, 
biahote i biahu. To nalazimo i kod dalm. dubrovačkih pisaca n. pr. 
u ,Osmanu“ Gundulićevu. Jotacije medju i, a, ne ima nijedan. U 
perfektu jednostavnom ne ima Relković h n. pr. bi, dočim ga La- 
nogović ima n. pr. bih. Za pluskvamperfekt kaže Relković: ja bia bio, 
a Lanosović kaže: biah bio. Dakle s tim h postupa se po volji! 
Jedan i drugi rabi ga, gdje treba i ne treba. To su i kašnji slov- 
ničari poprimili, ako ne u svem, a to u koječem. — Relkoviću je: 
optativ: da ja jesam i t. d., a konjuktiv: da sam ja i t. d. Lano- 
sović rabi za supin ga biti = zu sein, a za particip. prošl.: bivše 
bio. U obće imaju jedan i drugi za mas veoma čudnih pravila. 
Pomoćnoga glagola: hoću niti ne rabi Relković, dočim ga Lano- 
sović imaj; liep mu je particip praes. hotvući! Iztaknuti mi je Rel- 
kovićeve forme imperfekta aktivnih glagola: njemu vriedi n. pr, 
imaše za treću osobu jedno- i višebroja. — U obće ima toga u 
sprezi mnogo, što ne vriedi baš ništa. 

Vriedno je iztaknuti tvorbu vremena i pravila k tomu. Lano- 
sovićeva pravila glase za imperfekt: kod prve sprege tvori se im- 
perfekt, da se am pretvori u ah; kod druge i treće sprege pravi 
se drugčije. Ondje infinitivno ti pretvara u ah, ali ima još posebnih 
pravila za treću spregu. Glagoli treće sprege, kojim se praesens 
svršuje na dim, n. pr. vodim, pretvaraju to m u ah, n. pr. vodiah; 
na nim m. pr. činim, ono nim u njah n pr. činjah; oni na bim, 
lim, pim u ljah n. pr. moljah, ljubljah, kupljah; oni na šim u 
štah n. pr. vrštah; oni na sim u stah n. pr. nosiah! oni na tim u 
tiah n. pr. čistah! oni na zom u zah n. pr. mrziah! oni na rim : 
u rah n. pr. govorah;-oni žim u žah n. pr. dršah. Takovih i sličnih, 
samovoljnih pravila ima Lanosović i kod izvadjanja aorista. Mog 
bolja pravila nisu ni u Relkovićevoj slovnici. 

Relković aorist izvadja ovako: glagoli na aži pretvore to ati 
u ah n. pr. varah; glagoli na sti u doh n. pr. jedoh; glagoli na ći 
u koh n. pr. pekoh; glagoli na iti u ih n. pr. činih; oni na uti u 
uh ni pr. dignuh; oni na eti u eh n. pr. počeh. Dakle ne zna se 
ni za osnovu ni za korjen, već se uzimaju pravila po volji! Glede 
sastavljenih vremena ne nalazim na sličnu samovolju, a isto tako 
se mogu podnieti pravila o participu. Nauka o predlozih dobra je, 
nu udešena prama padežem onako, kako Relković i Lanosović uzi- 
maju padeže. Nauka o veznicih veoma je kratka i površna. O sklad- 
nji njihovoj gledeć na današnje zahtjeve ne može se ni govoriti. 
To su njeke točke iz nauke oh oblicih, koje su mi se činile osobito 
napadne te sam ih s toga razloga iztaknuo. Ima toga još i više te 
bi veoma poučno bilo po razvitak slovnice hrvatske, da se postepeno 
i potanko prispodobi s kašnjimi slovnicami i načeli slovničkimi. 
Kakov je jezik u slovnici Relkovićevoj, vidimo iz drugih njegovih 
djela, a jezik Lanosovićev najbolje ćeme razabrati iz predgovora. 


Slovnice te nisu napisane za one, kojim je hrvatski jezik materin- 


skim, već za Niemece (strance), koji hoće da nauče naš jezik. S toga 


su razloga udešene i vježbe uz pojedine odsjeka oblikoslovja i sklad- | 


nje; a naprama tomu udešeni su i rječnici u Relkovićevoj i Lano- 
sovićevoj slovnici. Nisu to rječnici bog zna kakve vriednosti, već 
su iztaknute samo najobičnije rieči, koje se rabe ponajviše u svak- 
danjem govoru. — Iz ovoga nacrta uvidjamo, da je Relković naj- 
znamenitiji i najpopularniji pisac slavonski u 18. stoljeću. — Marijan 
Lanosović rodi se u Orubici u njekdašnjem gradiškom graničarskom 
regimentu. Umre u samostanu brodskom g. 1812. Lanosović bijaše 
uvažena osoba, a dosta vremena učiteljevaše u osječkoj gimnaziji. 
I car Josip II. uvažavaše ga pozvavši ga u komisiju, koja je imala 
urediti ,ilirski“ pravopis. U toj komisiji bijaše uz Lanosovića Dal- 
matinac Stulli i Ličanin Krmpotić. Lanosović i Krmpotić prodroše 
proti Stulliju sa svojimi načeli, ali žalibože nikada se ta načela ne 
oživotvoriše. Od Lanosovića imamo i ,Evangjelistar ilirički za sve 
nedilje i svetkovine priko godine“. Budim. 1784. Ja sam taj evan- 
gjelistar čitao našavši ga u župnoj kajižnici požežkoj. Šteta da ga ne 
imam sada pri ruci, jer bih naveo koje mjesto, da vidimo njegov jezik 
i slog. Slovnice Lanosovićeva i Relkovićeva uplivale su i na kašnje 
naše slovničare, jer upravo po uzoru slavonskih pisaca uvuklo se u 
hrvatski pravopis pismo h u genitivu množine kod samostavnika. 
Kako su slavonski pisci smatrali u obće to h njekim znakom. du- 

žine, to su ga pisali ne samo u genitivu višebroja, već i drugdje, 
kamo ne spada. Gajevi privrženici rodom iz Slavonije uvukoše to h 
u ,ilirsku knjigu“, te osta u knjizi hrvatskoj, ako ne svuda, a ono 
barem još njegdje. Inače znamo, da ga podnipošto u genitivu više- 
broja ne treba. 


Od zaslužnih Franjevaca slavonskih spominjemo Ivana Veli- 
kanovića. On se rodi u Brodu na Savi god. 1723., a god. 1740. 
stupi u red franjevački, ponajprije u samostanu Veličkom kod Po, 
žege. Velikanovića su njegova braća toliko uvažavala, da su ga po- 
častila najvećom čašću izabravši ga za provincijala kapistranske pro- 
vincije. Osobito ga je štovao biskup djakovački M. F. Kertica. Ve- 
likanović umre u Vukovaru god. 1803. Šafafik spominje od Veli- 
kanovića dvie drame: 1). Prikazanje razpuštene kćeri, velike poslje 
pokornice sv. Margarite iz Kortone itd. Osiek god. 1780; 2) ,Sveta 
Terezija duhovna reda Karmelitanskoga“ itd. Osiek god. 1803. To 
je prevod s taljanskoga jezika. Ja sam te drame tražio; ali ih ne 
našao. Ako mi gdje dodju do ruku, priobćit ću ih ujedno s dru- 
gimi slavonskimi dramatskimi proizvodi. 


Znamenito je djelo Velikanovićevo ,Upućenja katoličanska u 
razgovore složena i u tri dila razdiljena“ itd. To je prevod s fran- 
cezkoga jezika. Djelo obsiže dva svezka a tiskano je u ,,Osiku, 
gradu prvostolnomu kraljestva Slavonije“ god. 1787. Vriedno je 
iztaknuti, što piše Velikanović u uvodu svom o pismenih i o nji- 
hovu izgovoru. Evo toga doslovce: ,,Ukazanje slovosložja ili uredna 
pisanja za lašnje štienje ove knjige.“ 


Sva slova izgovaraju se u svomu naravnomu glasu izvan ovih: 
e, £, |, n, s. I ova istinito sama i po sebi stojeća svoj vlastiti glas 
drže, ali dobivši u pomoć drugo slovo, glas svoj nar&vni gube i 
drugčije se izgovaraju. Slovo € četiri glasa ima. Prvo, kako u 
sebi jest n. pr. Car, otac, divica. Drugo, imajući sdruženo slovo s 
izgovora se deblje (es Z=:č) n. pr. čistoća, čelo. Treće, kada ge 
za njim postavi slovo x, tada još deblje izusti se (ex = dž) n. pr. 
exigerica == džigerica, hanexar == handžar. Četvrto, polutanko iz- 
reče se, kada uza so dobije: slovo h n. pr. choro, chud == ćoro, 
ćud, dakle eh = €. 


Slovo g na dva načina i izgovara se. 1) kako u sebi jest g, grčko 
gamma n. pr. gavran, grlica; 2) imajući u pomoć j slovo izustuje se 
oštrije n. pr. megja, Gjuro. 

Slovo I dva takodjer glasa ima: 1) svoj vlastiti n. pr. labud, 
lonac, lud, 2) dobivši sebi u pomoć slovo _j. obadva izgovaraju se 
kano pod jezikom raztopljena n. pr. ljubav, ljudi. 

Slovo n po isti način dva glasa _ ima: 1) kako jest u svojoj 
naravi n. pr. naš, nos; 2) sa slovom j, tada obadva izuste se kano 
pod jezikom raztopljena n. pr, njiva, njoj, nju. 

Slovo s na dvi ruke izgovara se: 1) kako u sebi jest, tanko i 
sladko n. pr. sada, soba, sutra; 2) oštro i krupno sa slovom h n. 
pr. shala = šala, shuma = šuma.“ Tako tumači Velikanović kom- 
binaciju raznih slova. Naravno da je to bilo težko, a tako je ostalo 


sve do Gaja u cieloj našoj literaturi. Ove i ovim slične kombi- | 


nacije slavonskih pisaca dadu se još podnieti; kakov je istom bio 
pravopis kod naših dalmatinskih pisaca?! O tom se može svatko 
osvjedočiti, kada uzme koju dalm. knjigu u ruke, tiskanu u pro- 
šlom stoljeću. Ta i u ,Zori dalmatinskoj“ nalazimo još šepaviji 
pravopis, nego li je bio u slavonskih pisaca. — U istom predgo- 
voru spominje Velikanović i slavnoga Fra. Marka  Dobretića, bi- 
skupa eretrijskoga i apostolskoga vikara u Bosnoj. I on se izrazi u 
svojoj knjizi ,Kratko skupljenje ćudoredne iliti moralne  bogoslo- 
vice“, da je težko pisati latinskimi pismeni rieči slovinskoga ili le- 
sikoga jezika. Isti Dobretić kaže na jednom mjestu: . ... »Vi- 
dimo sve knjige štampane u naš jezik Jatinskima slovima, ali ne 
vidismo. da jednako pišu; svaki je pisao, kako mu se svidilo: da 
se može razumit, onako je pisao. Podpunost ričih stoji u jeziku 
onoga, koji zna uprav naški, iliti slovinski govoriti; koji ne gleda, 
kako je napisano, nego kako valja lipo i čisto izgovarat. . . .. 
Istina je da smo svi iliričkoga jezika i naroda, ali svi jednako ne 
govorimo, dali (nego) imadu različita govorenja i u slovima i u 
ričima, kako je gdi osto običaj. Školjari (stanovnici otoka) na jedan 
način govore; na drugi gradovi pokraj mora; na drugi Dalmatini, 
koji su daleko od mora; na drugi Dubrovčani; tako su Bošnjaci, 
Hrvati, Slavonci, Hungari, Bulgari i drugi slovinskoga naroda vi- 
laeti. Tko bi ikad mogo upisat za svako misto, kako se u njih 
piše, štije i govori? Nitko istinito!“ Iz ovih rieči vidimo, da su 
se u istinu naši stari pisci morali boriti s pravopisom i da im je 
muke zadavao. — Rekao sam da je Velikanovićevo djelo tiskano u 
dva omašna svezka, a sada mi je kazati, da je cielo djelo pisano 
u pitanjih i odgovorih, da bude tim shvatljivije. Djelo je napisano 
za dušobrižnike, da tim laglje poučavaju ovce svoje u istinah vjere 

kršćanske, ali pisano je tako razumljivo, da ga je i laik mogao s 
korišću čitati. Da vidimo jezik i slog Velikanovićev, navodim ovdje 
iz druge svezke, poglavja drugoga odlomak trećega razgovora. U 
tom razgovoru govori se o potrebi sv. krsta i o maloj dječici, koja 
umiru bez krštenja. ...... »P. Dakle Mromičnje osudjenje trpe 
dičica, koja brez krštenja umiraju“ ? 

O. »Stoje u vike od_Boga odiljeni i od lica njegova razstav- 
ljeni, koja je najveća prokletih muka: koju zovu bogoslovci muku 
štete. Mučeći se pak ognjem vikovičnjim, koju imenuju bogoslovci 
muku ćućenja, nije odredila crkva: ništa od ove stvari izvesti se 
ne može iz pismah ; niti istinito pridanje što uči; niti je jedna od 
ove stvari bogoslovacah katoličanskih um i. misao. 

Stvar malo na dulje tomačim. Isukrst govori u Evangjelju, da 
se skupiti imaju svi narodi prid njegovo pristolje za suditi i raz- 
staviti medju sobom tako, da se ovce na desnu stave, a kozlići na 
livu, i da će oni pojti u život vičnji, a ovi u oganj takogjer vičnji. 
Dičica, koja su bez krštenja umrla, suditi se istinito imaju kako i 
drugi ljudi. Nijedno njima sridnje stanje Isukrst ne odredjuje me- 
dju svojom desnom i livom, medju ognjem vikovičnjim i. životom 
vikovičnjim: vidi se indi, da je, premda ne uprav, ovo prigovaranje 
razmrsito i iztomačito. Stvar ovu sv. Ivan Aposto jošt očitijima 
ričma vidi se da je dovršio. Govori bo u poglavju 21. redku 27. 
svoga očitovanja, da neće unići u grad nebeski nego oni, koji su 
upisani u knjigu života. Sv. Augustin, u ovih svetih pismah. svido- 
čanstvih- utemeljen, virovao je, da dičica brez krštenja umirajuća, 
muče se mukom ćućenja, ali od sviuh mukah najlagljom. Isto činio 
je sv. Fulgencio. Ali ne isto očitima najposli ričma jesu učili pi- 
saoci aikveni, niti jedna od ove stvari jest bogoslovaca misao. Mlogi 
sv. Tomu naučitelja angjeoskoga slideći hoće, da ova svidočanstva 
pismah od samih velikih ljudih imaju se razumiti; a ovo. pokazati 
nastoje iz onih istih svidočanstvah, u kojih je govorenje od onih 
samo, koji su vridni činiti dobra ili zla dila. Stvar ovu crkva nije 
dokončala. Ovo je od vire istina, da dičici brez krštenja umirajućoj, 
nijedno blaženstvo ne daje se, što su držali Pelagjijani, u čemu su 
pridobiti od sv. Augustina, koga u ovo stvari nauk zagrlila je erkva. 
Istinito je takogjer. da muka štete, koju će u vike trpiti, jest onoj 
dičici najteža i najljuća“. Iz ovoga kratkoga izvadka vidi se, da 
Velikanovićev jezik i slog daleko zaostaje za Kanižlićevim. Glede 
pravopisa još mi je reći, da Velikanović mješa bez razloga dj i gj 

i da piše e i ondje, gdje se ne ima izgovarati n. pr. kerštenje, 
terpiti i t. d. m. 

Znamenito mjesto zauzima u ,slavonskoj“ literaturi Vid Došen. 
On se rodi u Gospiću, štopskome mještu bivše ličke krajiške pu- 
kovnije, a sada središtu ličko-otočkoga okružja. Otac mu se zvao 
Stojan te bio sudcem u Gospiću. Naš Došen posveti se zvanju sve- 
ćeničkomu te svrši bogoslovne nauke u Senju. U Senju bijaše njeko 
vrieme već kao svećenik u biskupskoj pisarni, nu ostavivši Sen 
podje u Zagreb, gdje njeko vrieme učiteljevaše na ondješnjoj bogo-- 
sloviji. Doskora ga pošalju kano konzistorijalca_ k subalternomu 
konzistoriju u Požegu. Iz Požege pošalje ga biskup Thauszy za 
župnika u Dubovik. U Duboviku provede 22 godine te ondje i 
umre g. 1778. Sada ne ima više dubivičke župe, a selo Dubovik 
spojeno je sa poderkavačkom župom te spada djakovačkoj biskupiji. 
Najznamenitije djelo njegovo jest ,Aždaja sedmoglava bojnim kop- 
jem udarena i nagrgjena“ i t. d., koju sabra i sličnorično izpisa i 
na svitlo dade Vid Došen, Dalmatin od mora .Velebitskoga i t. d. 
. Zagreb 1768. Djelo bi već god. 1772. drugiput pretiskano, a god. 
1865. izda ga David Starčević. Starčevićevo izdanje nije kritično. 
Ja sam rabio najstarije izdanje zagrebačko, koje sam dobio na raz- 
polaganje iz ovdješnje franjevačke knjižnice. Po tom izdanju izradio 
sam i sadržaj, koji ovdje u kratko priobćujem. 

Kao uvod služi pjesniku ,Zrublja na ogled megdana sazwa- 
juća“. Trublja zove na mejdan sa sedmoglavom aždajom sve one, 
koji imaju za to srdca i hrabrosti. Ta sablast — sedmoglava až- 
daja — ima mnogo sljedbenika, koji se s njom urotiše proti sve- 
višnjemu stvoritelju i proti onim, koji slušaju njegove zapoviedi. 
Urotiše se ljudi s paklom proti Bogu, urotiše se proti onomu, koji 
je sve stvorio. Mudrost i dobrotu njegovu zlorabe takvi obiestnici, 
živući više po duhu svieta, nego li onako, kako nalažu vjera i moral. 
Takvi su ljudi sve to gori i napreduju u zloći svakim danom, te se 
ni najmanje ne boje, što su blizu velike propasti, što su se urotili 
proti onomu, kojemu se klanjaju nebo i zemlja, andjeli na nebu i 
krepostni ljudi na zemlji. Andjeli, najsavršeniji u dobru za Bogom, 
služe mu, a mnogi jadnici na zemlji jesu mu nezahvalni, ruže ga, 
psuju, dižu svoju glavu, te ako imaju što u njoj, to žele istoga 
Boga nadmudriti.. Mnogi skupljaju blago i škrtare, kao da će uviek 
živjeti. Mnogi se valjaju u bludu i putenih slastih, ali takvi i odu 
brzo s ovoga svieta u krilo. aždaji, s kojom se urotiše proti. Bogu. 

Blagu, sreći i zadovoljstvu nije nigdje izvor, nego u božjem blago- 
slovu. Sva dobra, što ih imaju ljudi i svi stvorovi, sve sposobnosti 
i ostale darove ima svatko od Boga. Ali tko Boga odbjegne te se 
preda aždaji — griehu — taj izgubi odmah i božji blagoslov, a s 
njim i podpunu sreću. Sedmoglava aždaja ili sedam glavnih grieha 
je početak svemu zlu i njegovim posljedicam. Jedan je ohol, ali toga 
prezire svatko te taj napokon i umre prezren i zaboravljen od svih. 
Drugomu vrzu se brige u duši za blagom i bogatstvom te mu otimlju 
duševni mir.  Bludnik, zavidnik i srdit čovjek truje si zdravlje i 
propada svakim danom duševno i tjelesno. Lakomcu dogodi se kao 
i skupeu. Ljenivac zaostaje u svem, a lienost natjera ga i na veći 
grieh. Eto ti vlastitosti sedmoglave aždaje. Dakle neka se svatko 
brani proti toj nemani, a najbolje obrambeno oružje jest krepost. 
Na mejdanu s tom aždajom pobiediti može samo krepostan, a lje- 
nivac i mlitavac gine. Bojno koplje valja upotriebiti proti aždaji, 
da joj se najprije uništi prva glava — oholost. Vodju valja najprije 
svladati i pogubiti, a dalje će lahko biti s tielom i udovi. 


»Bojno koplje dišem sada, 
Da se najpri holost svlada, 
Nek vojvodu strmo zgodi, 
Koji crnu vojsku vodi; 
Pak kad vojsci glava pane, 
Sva će grdne primit rane, 
I za glavom trup mrcine 
Grunut ima u dubive, 

Nek u svome tamnom grobu 
Riga svoju tamnu zlobu ; 
A nek nebu mir ostavi 

I na zemlji nek ne davi.“ 


I. Ukor. — Od oholosti. 


Tko se čega primi, mora zato imati kakov takov razlog. Neka 
sam oholica kaže razlog, zašto se uzdiže nad druge ljude ; zašto 
sebe kuje u zviezde i diže se u visine, kojih ne pozna ni on, ni 
drugi ljudi. Duh čovječji okovan je na ovom svietu tielom te ne 
može, kud bi rado; kad se izbavi te tamnice, onda ide onamo, 
kamo zasluži. Uzoholiše se Noemovi potomci i htjedoše Bogu prko- 
siti, ali Bog ih kazni. Mnogi oholica izgubi glavu sramotno; koja 
mu dakle korist i slava od oholosti? Oholica uzdiže se nad druge 

ljude, ali on priliči visokoj planini, kojoj kriju vrhunac. magle i 
oblaci, a kad se nebo razvedri, pokaže: se vrhunac plešiv, pust i 
sniegom pokriven. Tako je i s oholicom. Pa i pravo je, da oholica 
diže visoko nos i glavu, da širi glas o sebi; isto tako diže se prazan 
klas u polju; prazne tikve plivaju na vodi, a i prazno bura zveči. 
Jela. u planini diže se visoko, ali ne ima koristna ploda; dočim 
voćka u nizini rodi obilato kano i zemlja po dolinah. Mrav, kada 
kriia dobije, leti oholo i visoko, ali uhvati ga vjetar i baci kuda god. 
Tako se dogodi i oholici. On se zaleti previsoko, radi preko svojih 
sila, a napokon dočekaju ga svakojaki jadi. Mnogi se hvasta mu- 
drošću, a ne pozna temelja svakoj mudrosti — spoznati sama sebe. 
Oholica je s vana liep i gladak; ali da mu se skine krinka, bio bi 
u svojoj slici prava grdoba i nakaza. Mnogi se ponose liepim odie- 
lom, koje bi moralo biti za to, da si golotinju sakrijemo i da se 
obranimo od zime i vrućine i od svake nepogode. Radi takve oho- 
losti propadoše već mnogi. Naprežu se, da si zadovolje slavičnoj 
želji te rabe i nedopuštena sredstva; rabe ih proti sebi i tako si 
slome vrat. Svi imamo tielo, koje će sagnjiti, koje će proći; biti 
hranom gadnim cervom; pak zašto se tako oholimo?! Ta i sama 
rečenica veli: | 

»Da tko visok sam postane, 

Valja da on doli pane; 

A vizko se tko pokori, | 

Da se ima dignut gori“. 


Oholicu kaznit će i uništit sam Bog. Tko se oholi svojim ple- 
menitim rodom, mora znati, da ako su i stekli njegovi predji ple- 
menštinu, da su i umrli; njega pako ostavili sama, ali mu ne pre- 
dali svojih kreposti. Oholici laskaju se mnogi hvaleći ga i kujući u 
zviezde, što mu godi. Laskavci to čine zato, da mu izprazne kesu, 
što on i ne opaža u svom ludom biesu. Samo oholica dade si las- 
kati, jer vrstan čovjek ne želi i ne treba hvale. Sol se ne siplje u 
more, med ne lieva u mlieko, zdravi ne trebaju lieka, kao što ne 
treba vrstan čovjek hvale ni laskanja. Veći ne da se poučiti od | 
manjega, ali pametnijega; mladji u svojoj oholosti neće slušati sta- 
rijega, nepokoran je, iz čega se izleže kavga, grieh i još veće po- 
sljedice. Veli se za Diogena, da kad je htjeo dati jednom pouku 
. oholim, da je motrio hrpu mrtvačkih kosti. Kad ga jednom zapitao 
Aleksander Veliki, zašto motri neprestano kosti, on mu odgovori, 
da ne može razpoznati kosti njegova otea Filipa, toli slavna i silna 

vladara. — Svi su pred Bogom jednaki, oholi i ponizni; svi će biti 


prah i smrad, a duh, rešivši se okova, odleti, kamo zasluži, ode u 


ono carstvo, za koje je vojevao. Da se svlada ,oholost“, najbolje je 
oružje ,poniznost“. Treba se okaniti vraga i vratiti se k Bogu! 


... | ,Al mlim (mnim) slike ove male, 
Koje su se ovde dale, 
I poznane vik kratkcće, 
Holom razum dati hoće, 
Taštu slavu da pogubi, 
I poniznost da obljubi“. 


Pjesnik razstaje se s oholicom govoreći : 


»S Bogom boli, nezamiri, 
Što te bolje ne izmiri, 
Mirićete božja vaga, 

Al se pazi da tad vraga 

Po holosti ne dopaneš, 

I š njim uvik ne propaneš, 

S Bogom rekoh, a ne s vragom, 
Kog sligjaše holim tragom, 

Iz visine da pogodiš, 

Tvog vojvodu da pohodiš 

I podnosiš š njime muke 

U propasti svake ruke. 

S Bogom! biži s vražjeg puta 
Zaklinjem te tri sta puta!“ 


11. Ukor. — Od lakomosti. 


Bogatstvo ovoga svieta je kao voda iz Stiksa. Kad se te vode, 
tako pričaju stari Grci, duše umrlih napiše, onda zaboraviše na 
sve na ovom svietu. Tako je i s bogatstvom. Ono oduzme čovjeku 
um, pamet, mir i pokoj duševni. Mnogo bogatstvo osnovano je na 
lakomosti. Lakomost radja u čovjeku brigu, pečal, nezadovoljstvo i 
sve to veću pohlepnost. Lakomica ne zna za ljubav izkrnjega, neće 
nikomu pomoći, sam za sebe stiska i škrtari. Kad napuni sve ku- 
tove bogatstvom, onda zaboravlja i na Boga te ga počima mrziti i 
dužno mu štovanje uzkračivati. On se boji otimača, koji bi mu 
mogli oteti blago, a upravo radi toga zamrzi ga rodjenu svoju djecu 

Forko. Crtice iz ,,slavonske“ književnosti u 18. stoljeću. O 

i najbliže rodjake. Svakoga se boji i uviek je u strahu. Živina ide 
noću spavati, a lakomac još na posao te radi, vuče i ne ima nikakva 
užitka. Lakomac je gori od živine, jer ova počiva, kada narav od- 
redi, a on se ne može naužiti toga mira. Lakomost zavede jačega, 
da tlači slabijega od sebe i da mu sve otme; slabiji nastoji preva- 
riti jačega, a tako nastaje zlo jedno gore od drugoga. Po lakomosti 
propada sirotinja, jer kada od lakomca posudi novaca, on traži 
kamate da za koju godinu prekorače i glavnicu i tako dodje siro- 
mašna obitelj upravo na prosjački štap. Tvrdica niti pojede što 
čestita, niti se pristojno obuče, niti stanuje, kako se to pristoji čo- 
vjeku. Pravo kaže naš pjesnik : 


»Ivrdi malo za to haje, 
Da se njemu kuća sjaje: 
I štala je i pojata 
Dobra kuća za bogata, 
Samo nek je kesa jaka 
Alvantna je kuća svaka.“ 


Lakomica pravdaš mora svaki posao začiniti mitom, pa ako 
koju pravdu dobije i bez mita, onda veli da je to loša sreća i da 


bi morao više dobiti. Blagoberi beru blago i ne dadu se odkinuti: 


od njega, dok ne dodje smrt, pred kojom su uviek štrepili. Smrt 
im podkosi žiće, a blago moraju ostaviti. 


O .mnogi ti sebe trude, 
Da im s blagom bolje bude ; 
AY mnogi ga ne uživa, 
Nit za sebe kuša živa! 
Jer sve pazi dokle teče, 
Da mu trošeć ne uteče ; 
A kad misli uživati 
I na miru počivati, 
Tad od tila biži duša, 
Da svog blaga i ne kuša ; 
O mnogog ti smrt zaduši, 
Prije k blagu neg prinjuši; 
O mnogog ti crvi toče, 
Dok se muke ne naloče ; 
O mnogi ti bude blato, 

. Dok ne kuša, što je zlato ; 
O mnogi ti paklom pliva, 

pj g > Dok svog truda ne uživa,“ 

Blagoberi su slični afrikanskim životinjam, koje se zovu nokto- 
grabi. Kad oni što uhvate, neće pustiti, dok se ne odsjeku nokti. 
Dakle nije li to srametno za ljude, najplemenitije stvorove božje, 
da se prispodabljaju s divljom životinjom?! Ali lakomi ljudi nad- 
kriljuju i životinju. Kad se životinja nasiti, onda leži te miruje; 
ali lakomci rade i traže još više te si truju život. Oholica se ipak 
zadovolji, kada drugoga nadkrili slavom. Ubojica, kada ubije, po- 
stigao je svoj cilj; bludnik ne mari za blud, kada ostari. Svi griesi 
imaju svoj konac, samo ga ne ima lakomost, ona uztraje do groba 
kod lakomca. Lakomost zavede ljude na nevaljane i zle čine. Juda 
prodade svoga meštra iz lakomosti. Lakomi se nikad ne naužiju 
svoje lakomosti. Takvi ljudi bi morali biti milosrdni i pravedni, jer 
bi se više svoga blaga naužili, nego što se ga naužiju. 


II. Ukor od bludnosti. 


| Bludnost je početak mnogih zala te ima žalostne posljedice. 
Tko se preda bludu jest kao i onaj, koji zmiju grije u njedrima, 
a ona ga za to ugrize i umori svojim otrovom. Ako i ne umre 
umah, ali krv mu je nečista, niti će se ikada očistiti. Bludnici pro- 
padaju danomice na očigled. Lice im  bliedo, oči mutne, upale i 
naokolo modre. Bludnost ih uviek prati, kudgod bode: u snu i na 
ojavi ta je strast s njimi. | 


Bludnici ruše obiteljsku sreću i sami > su uviek nezadovoljni, 
Bludnik nije nikad miran, nikad ne zna, što mu manjka. Njega 
ne može razveseliti priroda, njemu ne cvate ovieće, njemu ne 
svietli žarko sunce; on čezne samo za putenom i sramotnom na- 
sladom. Jezik može učiniti mnogo zla, ali i puno dobra; on može 
pokazati kakov je: dobar ili zao.  Blud pokazuje samo da je zao. 
Bludnik mnogo put i nastrada, ali to ga ne smeta, on grioši i 
nadalje. Životinja je bolja od bludnika ; gdje ona jednom na- 
strada, onamo neće više ići. Već i nedorasla djeca tako su raz- 
puštena, da za rana upadaju u taj grieh. Mnogi grieše pod sva- 
kojakimi koprenami, da se pokažu, čestiti i nevini prama  izvanj- 
skomu svietu. Bludnošću budu nesretna i nevina djeca, a to naj- > 
više krivnjom roditelja. Crkveni i svjetski zakoni zabranjuju blud, 
& naročito ga oštro kaznila crkva u starija vremena. Tielo, koje se 
podaje tolikim nasladam, bit će jednom hrana gnjusnim ervom. 

Gae 

1V. Ukor. — Od nenavidnosti. 


Nenavidnost gleda, da njekoga svali s onoga mjesta, na ko- 
jem stoji, da nahudi poštenju drugoga, dobru glasu i da omrazi 
drugoga pred ljudskim družtvom. Nenavidnost radi neumorno i 
neprestano, samo da postigne svoj cilj. Nenavidnika vriedja tudje 
dobro; njemu je žalost tudja radost, a kada čuje o tudjem zlu, to 
je lie&k i melem njegovu zavidnu srdcu. Tudja nevolja njemu je 
slast ; tudji dug njemu je radost, dočim je tudja sreća njemu ne- 
sreća. Ako tko koga hvali, to peče nenavidnika te on umah gleda, 
da koju otrovnu primetne. Nenavidnici bi se mogli nazvati pakleni 
psi, jer se t. r. skiću kano psi gledecći, gdje bi mogli komu nahu- 
diti jezikom, koji je oštriji od mača. Poštenu čovjeku je dobar 
glas i poštenje draže od svega blaga ovoga svieta. Mnogi izgubi to 
dragocjeno blago poradi tudje jezičine. Mnogi i mnogi postaju ne- 
sretni kraj tudje nenavidnosti. Sastanu se dvojica i govore o tre- 
ćem, te makar ga i hvale, prišiju mu ipak po koju krpicu, koju 
drugi načini krpetinom; tako to sveudilj raste. Baba vidi ovoga ili 
onoga; vidi na komšinici liepo odielo. To ju muči, a ona gurne 
lakton drugu oklepanu i ćoravu vješticu veleći: gledaj sestro, ima 
na njoj odielo, ali ga je sama za sebe kupila; da je poštena, dr- 
žala bi se kao što i mi druge poštene žene. 'Takvoj nenavidnici 
ne izmakne izpod pogana jezika ni mužko ni žensko, ni staro ni 
mlado, ni trgovac ni težak, ni činovnik ni svećenik; sve to mora 
proći kroz njena pogana usta i kroz dva prednja zuba, te ona mora . 
svakoga oklepati. Niti mrtvim ne da mira, ioni moraju proći kroz 
gnjusnu joj laloku. kano kroz rešeto. Takve nesreće gore su od 
kuge, jer kuga obora samo ono, što je živo i što je na tom svietu, 
dočim  nenavidnost ne da mira ni onim, koji su već stajali pred 
božjim sudom; ona ne bjesni samo na ovom svietu, nego siže i u 
drugi sviet. Najviše je u tom kriv jezik, a može se pravo reći: 


»Malo kad se šta govori, 
Da se drugi ne obori.“ 


Mnogi vjeruju umah takvim opadanjem te šire to i dalje, zato 


»Ikogod lasno sve viruje, 

Sto od šupljih usta čuje, 
elo nosi za to šuplje, 

Da se tudjim lažma duplje.“ 

Svaki je grieh od naravi, ali nenavidnost je t. r. nad na- 
ravju, jer od nje ne ima nikakve koristi. Lupež tjera svoj zanat, 
da se obogati; razbojnik, da dobije; bludnik da si nasladi tielo; 
ubojica takodjer poradi koristi; ali nenavidnik ne ima od nena- 
vidnosti nikakve koristi, već staje drugim krepostin' na put i kopa 
im grob. Nenavidnik laže te je tim skoro naravi protivan, jer se 
ne može ni mreini prispodobiti. Mrcina smrdi sama od sebe, a ne 
smradi drugoga; dočim  nenavidnik i lažac gleda sviet osmraditi 
lažju. | 

» Sablast takvu tko će znati, 
Morao bi izazvati 

>. Iz propasti, gdi se muči 
Tamnog duha, da ga uči, 
Nenavidnost što će reći, 
Ako i sam zna izreći, 
A tko plaću znati hoće, 
Morao bi imat oblast 
Izmiriti strašnu propast, 
Da obilnu plaću vidi, 
Nenavidne koja slidi. 
Paklene se jame mira 
More reći naša vira, 
Koju čovik kad protegne, 
Vičnje suze dok dosegne, 
Nenavidni koje rone, 
Kad potonu med sotone. 
Naučit se dosta more 
Sta je tuge i pokore 
Onom, koji ne navidi, 
Da za uvik vraga vidi ; 
Mučeći se onog vidi, 
Nenavideć koga slidi. 
Već je vrime da se stane 
Od paklene pisat mane!“ 


V. Ukor. -- Od proždrlosti. 


: Proždrljivci očito_ rade i ne sakrivaju svoga djela, jer se ne 
da sakrivati. Narav odredila je ljudem granice i pravila, po kojih 
moraju živjeti, ali mnogi zalutaju, jer ne slušaju naravi. Proždrlica 
nije čovjek u pravom smislu, nego rob svoga grla i trbuha. On ne 
pozna treznosti. Mi jedemo da živjemo, a ne živjemo da jedemo. 
Ali proždrlica neće tako, već baš naopako. On misli, da mora tr- 

pati preko mjere i da bez toga nebi mogao biti. Psi, vuci, svinje 
i druge životinje jedu uviek, njim se dakle  proždrlica pridružuje i 
bude njim sličan. Takvi ljudi služe tielu i pođaju mu sve moguće 
slasti, a ne pomisle, da će to tielo, kada ga ostavi duh, biti smrad 
i hrana crvom di zaudarati gore, nego tielo ikoje životinje. Zar je 
ljudem zato pamet i um od Boga, da služe i robuju hrpi blata? 
Žderanje i neumjereno uživanje hrane i pića povodom je mnogih 
zala i zatorom plemenitih kreposti. Tko ne zna psovati, tući se, 
bludnik biti itd. neka se samo poda neumjerenosti, pak će postići 
sva ta zla. Mnogi je izgubio poštenje i dopao svih mogućih zala, 
kad se je podao neumjerenosti. Čovjek izgubi pamet i sviest, kad 
se odviše napije žestoka pića; govori vrlo neslane rieči;». valja se 
po blatu, da mu se i djeca smiju; zametne kavgu, gdje dodje i do 
krvavih glava. Mnogi je radi proždrlosti hodao pod stare đane gol 
i bos; ostavio rodno mjesto pa obijao tudje “pragove, da izmoli ko- 
ricu kruha. — S početka sjedi veselo druživo za stolom, te ako 
piće uživa neumjereno, porodi se svadja, vika, tučnja i neprija- 
teljstvo. Nesretni otac obitelji počeo se u pijanstvu kartati u ve- 
liko, pak mu je sve propalo te on hoda pokunjen i stid ga je onih, 
koje je prije častio na svoj trošak. Mnogi se zaduži poradi ne- 
umjerenosti, te mu sa drugi rugaju i pokazuju prstom na njega 
veleći: Toliko i toliko se je ondje i ondje zadužio, želeć se poka- 
zati bogatim i mogućim. Drugi opet časti goste prečesto i neumje- 
reno, te ako više troši, nego li dotiče, mora napokon propasti. 
Tako se dogadja i narodu, kada slavi neumjereno svatove, godove, 
krstna imena i dr. Tu prodje onda za kratko vrieme, što se je 
priskrbilo težkim trudom i mukom u mnogo dana; sve mora biti 
sito do grla i pijano, što dakako ne rodi baš dobrimi posljedicami. 
Tako se može reći o mnogom: 
| »Danas ima jato sluga, 
Sutra ima hrpu duga; 


Danas mu se sofra klanja, 
Sutra mu se sve uklanja.“ 


Proždrljivi priprave si brzo grob, jer ni narav tiela_ ne može 
sve podnesti te mora podleći ranoj smrti. 


»Žderuć majku narav zgazi 
I s Bogom se ti omrazi: 
Na nebesa bisan zinuj, 
Zinu lajuć na visinu, 

Boga svoga da obružiš, 
Slavu od njeg da razdružiš: 
Da pod nogam od proždora 
Slava božja biti mora. 
Žderuć sablast ti postade, 
Kakve propast ne imade; 
Nit aždaje može šteći, 

Ti od koje nisi veći; 

I biti ćeš sve najveći, 

Dok ne dogješ posve leći 
U paklenog srce mora, 
Grob općeni svih proždora ; 
Al ćeš leći vrlo skoro, 

Jer ne igješ tamo sporo; 
Grob ti nije taj daleko. 
Pamti ždero što ti reko!“ 


VI. Ukor. — Od srditosti. 


Brditi baš ne imaju razloga, što se podavaju srdjbi. Nje opo- 
minjati znači, koliko i pred krmke sipati biser. 


»Dok se drugi grisi kore, 
Dotle razlog služit more; 
Al tko kori srditoga, 
lgjuć putem od razloga 
Razlog zaman on prosipa 
I prid krmka biser sipa.“ 


Srdite bilo bi najbolje koriti batinom i toljagom. Može li 
srdit odgovorili, zašto se je podao strasti a da bjesni kao živina. 
Zvier, ako već neće čuvati svoje jato, barem se od njega ne od- 
meće, ali srdit pun je pizme proti svakomu i napokon sve digne 
proti sebi. Konj, dok je zauzdan i dok ne prekine uzde, dade se 
ravnati od vješta vodića; ali kada uzdu prekine, onda posrne, te 
slomi vrat i sebi i jašiocu. . Tako je i sa srditim. Dok mu je sr- 
ditost zauzdana krepošću, dotle on napreduje, ali kada ne stane te 
zapreke, onda strmoglavi sebe i drugoga. Mnogo i mnogo zla po- 
činjeno je u srdjbi; mnogi ja drugoga ubio u srdjbi ili ranio naj- 
boljega prijatelja. Srdit čovjek protivi se naravi, jer zameće um i 
razbor, te je sličan divljoj životinji. Dvie su stvari u čovjeka, koje 
on kvari srditošću: jedno je plemenita pamet, koja ima biti vo- 
dićem tielu; drugo je tielo, koje se ima pokoravati pameti kano 

svomu vodiću. Gdje su dobri zakoni i sve im se pokorava, ondje 
ima i valjana reda. Vatra i more biesno najgore su stvari, ali tih 
stvari imaju srditi u svom srdcu. Vatra plane na jedanput, obara 
sve i u pepeo obraća; isto tako imaju i srditi u sebi plamen strasti. 
koji nahudi njim i drugim. Srdjba slična je uzburkanu moru, na 
kojem pliva srdit čovjek tako dugo, dok ne dodje u vrilog te se 
uduši. Tko izgubi pamet srdeći se, sličan je brodu na biesnu moru, 
koji se ne može ravnati, nego ide u susret biesnećim valovom. 
Srdit čovjek ima u svom srdcu vatre, ali ne ima vatre ljubavi 
prama samomu sebi, grama Bogu i prama bližnjemu. 
Neka svatko uzpr. gne svoju srdjbu za vremena jer: 

»Neće davno vrime biti, 

Kad će srdan zadobiti 

Plaću, gdino srdjba gori, 

A ne more da dogori 

J laću, gdi se oni vari, 

Tko za srdjbu mnogo mari ; 

Plaću, gdi se svaki peče, 

Tko se srdjbe ne odreče ; 

Plaću, gdi se srdce praži, 

Koje nagla vatra draži, m 

Sto tko ište, to nalazi, 

Pamti, pak se vatre pazi!“ 


VII. Ukor. — Od lienosti. 


Lienčine su na uštrb ljudskomu družtvu; oni kradu Bogu 
dane! Mnogo ima životinja, od kojih nam je korist, bile one žive 
ili mrtve. Konj služi i pomaže čovjeka u svem; vol mu daje za ži- 
vota i poslje veliku korist; ali od lienčine ne ima nitko baš nikakve 
koristi. Takvi ljudi jesu pred smrću lieni, a po smrti mrcine! 
Gdje je u kući lienčina starešinom, ondje ne ima reda niti na- 
predka: kako mu je kuću otac ili djed ostavio, onakva i jest, on 
nije promienio niti jednoga klina. Kuća je odrpana, kroz nju puše 
vjetar kao kroz rešeto; kiša curi u nju na sve strane. Sam se valja 
sa ženom i djecom u gadu i smradu; trpi zimu, jer si neće sam 
donesti drva; a djecu psuje i tjera na kradju i druge opačine. Nije 
čudo da djeca takovih ljudi ne imaju nikakva odgoja, a niti poči- 
tanja prama vlastitim svojim roditeljem. Takva djeca ne štuju nikoga, 
ne znaju za bratinsku ljubav, postaju tati i zločinci, nepoštenjaci i 
gore lienčine od svojih roditelja. Lupeža ima na hiljade, koji kradu 

i otimlju, jer im se neće raditi; radin čovjek riedko će kada ukrasti. 
Kada lienčini ne podje za rukom kradja: a nitko mu ništa ne 
udieli, onda grdi, psuje i proklinje te se maša skrajnjega sredstva 
— razbojstva.  Lienčine se tuže na zla vremena, a nenavidni su 
onim, koji što imaju. Ako je u kući starešina lien, pa podje s dru- 
žinom na polje, to on družinu tjera da radi, a ,sam se izvali u hlad 
te zahrče. "To vidi ovaj i onaj iz družine te si misli, kad stari vol 
tako spava, zašto da i ja ne opočinem, te i on zahrče. Tako rade svi 
redom, a posao na klin. Ništa se ne uradi, posao zaostane; ništa 
se nepriradi, a nevolja gotova. — Mnogi poglavari ne paze na po- 
vjereni si narod, već beru plaću badava te se valjaju u lasti i slasti. 
To vide opet njihovi podčinjenici, naslieduju svoje poglavare i tako 
sve propada i tjelesno i duševno. Lienčina sve shvaća sa svoje 
strane, štogod mu nalaže pravda: n 


»Kad mu pravda što govori . 
Naopako on potvori: Va 

Pravda veli: ne. lini se! 

On razumi: ne brini se! 

Pravda veli: mudro sudi ! 

On razumi: ludan budi! 

Pravda veli: duše pazi! 

On razumi: ruši, gazi! 

Pravda veli: na puk pazi! 

On razumi: vas puk zgazi! 

Pravda veli: narcd ljubi! 
On razumi: narod guli! 

Pravda veli: tog“ odveži! 

On razumi: tvrdo sveži! 

Pravda veli: tog' uzvisi! | 
On razumi: tog" obisi ! 

Pravda veli: služi puku! 

On razumi: pruži ruku! 

Pravda veli: pazi svita! 

On razumi: spravi mita ! 

Veli: tugjoj prosti muči! 

On misli: tugje prosto vuci! 

Veli: pravo svitom tresi! 

On mli: pravo svitli kesi! 

Veli: budi puku ctac! | ' 
On mli: tebi vuku kotac! 4 ad 
Tako linac pravdu kida NE 
I brez straha i brez stida, 
Tako linac pravdu tare, 
Dok s nepravdom puk satare.“ 

I u svakom drugom pogledu lienčine zlo rade i nastoje, da se 
okoriste tudjom mukom. Pjesnik spominje na kraju ove pjesme, da 
nije nigdje ništa neistinita kazao, nego da bi mogao reći toga i 
više, ali da mu je ,aždaju“ završiti, a prijateljem svih grieha kaže: 


»Vi imate toga dosti, 
Vaš je život pun tamnošsti ; 
Pun i pripun hvale crne, 
Da ju nogam vas svit grne, 
I u svakom mistu gazi, 
Gdigod život vaš opazi. 
Još se od vas reći more 
Sto hiljada puti gore: 
Al prem da se more reći, 
Sto hiljadni ukor veći, i 
Ni načeti nije moći, | 
A kamo li na kraj doći 
Crnoj hvali trulog smrada, 
Koja život vaš zapada. 
#1 premda je ova hvala, 
Sto je ovde vas zapala, 
Vrlo slaba i tanana 
I na kratko pokazana, 
Vaš je život od tamnosti 
Dodat, što vam pisma prosti. 
Nek vam vaše hvale budu! 
Ja sad prašćam mome trudu: 
Jer i ovi(h) lipi(h) riči 

| Kvar je, s kojim vas prodići“, 

To je kratak sadržaj Došenove ,Aždaje“, iz koga se vidi, da , 
je taj pjesmotvor pun pouke. Nije ,Adžaja“ samo nauk vrla sve- 
ćenika, već je ujedno šiba estetika i moraliste, koji se ne osvrće 
samo na zasade crkvene i dogmatičke, već koji gradi i radi na te- 
melju nauke obće humanitarne. Upravo radi toga ne plaši se nava- 
djati primjere iz poviesti poganskih naroda, osobito Grka i Rimljana, 
iz djela grčkih filozofa te iz praktičnoga života, samo da pogazi 
ovaj ili onaj grieh proti moralu ili estetici, premda je prekrupan 
njegov način. (Program kr. real. gimn. i male realke .u Bjelovaru 
1811/8.) ,Aždaja“ je prenesena i na erkveno-srbski jezik, cirilskimi 
slovi g. 1808. od njekoga Georgija Mihaljevića, koji učini plagijat, 
jer ju izda pod svojim imenom. 

Osim ,Aždaje“ imamo od njega pjesmotvor: ,Jeka plamwne, 
koja na pisme Satira i Tamburaša slavonskoga odjekuje i odgovara“. 

Zagreb. Jandera 1767. U toj pjesmi radio je Došen obraniti Rel- 
kovića i njegova ,,Satira“ proti napadajem fra. Gjure Rapića. Način 
i uspjeh te obrane može doći u obzir pri razglabanju Relkovićeva 
i Rapićeva , Satira“. 

Došenov jezik ne sudara se sasvim s jezikom ostalih slaven- . 
skih pisaca, ali slaže se s jezikom zemljaka si i suvremenika Jose 
Krmpotića, o kojem ćemo u kratko progovoriti u ovih crticah. 
Mjesto mukloga č piše Došen a; h izpušta kod pridavnika i u 
aoristu, a često zamjenjuje n i 1 n. pr. mnogo == mlogo, mnim = 
mlim; x rabi za žit. d. Došen rabi takodjer mnogo turskih iz- 
raza, kao što rado kuje i nove rieči. Inače je štokavac-ikavac kao 
što i drugi slavonski pisci, samo što ikavštinu ne provadja svuda 
dosljedno. | 

Joso Krmpotić rodi se u Lici, valjda oko g. 1755. Posveti 
se svećeničkomu slališu te posta vojnim kapelanom. Kao vojni ka- 
pelan podje za austro-turskoga rata s Vukasovićevom četom u turske 
predjele te dodje i u Crnu goru. Poslje postade dvorskim kapela- 
nom u Beču. Car Josip II. uvažavao ga je mnogo i pozvao u ko- 
misiju za uredjenje e+lirskoga pravopisa. Tu se Krmpotić složi sa 
Slavoncem fra. Lanosovićem proti Joakimu Stulli-u, te njih dvojica 
nadvladaju Stulli-a i njegove predloge. Baš zato spominju ga medju 
slavonskimi pisci i pjesnici, premda nije, rekao bih, nikad u Sla- 
voniji ni bio. Njegove su sve pjesme prigodne i pohvalne, a naj- 
znamenitija obsegom i ljepotom jest: , Katarine II. 2 Josipa II. 
put u Krim“. Beč 1188. — Ovo je pjesničko djelo slabo poznato, 
zato sam nakan progovoriti o njem nješto obširnije, navedši mu 
sadržaj, da se barem po sadržaju i njekih citatih čitatelji uvjere o 
njegovoj ljepoti i vriednosti. 

Krmpotić iztiče u predgovoru svoga pjesmotvora, da se drži 
pravopisa, što ga opredieli povjerenstvo sazvano u to ime carskom 
naredbom u Beč, u kojem su bili: Stulli, Lanosović i Krmpotić. — 
Zatim obraća se na J. Stulli-a i šalje mu djelo svoje, da ga pre- 
gleda i označi pogrieške, koje će pjesnik popraviti drage volje. — 
Stulli mu odgovara, da je njegov pjesmotvor u svakom obziru tako 
dobar i liep, da se po njem Krmpotić može ubrojiti medju najvrst- 
nije pjesnike ilirske. — Krmpotića i njegovo pjesničko djelovanje 
hvali i Stjepan Agjić, kanonik pečujski, muž, koji je osobito dobro 
poznavao književnost i znanost u obće, a tadanju hrvatsku na poseb. 
Agjić hvali osobito Krmpotićevu pjesmu, koju ovaj izpjeva u slavu 


Jankovića Daruvarskoga, zatim ovu ;,o putu Josipa II. i Katarine II. 
u Krim“ još više. Napokon i tadanji cenzor bečki Athanasij Sze- 
keres veli o tom djelu, da ga je vriedno čitati radi valjanosti lite- 
rarne i radi prave pjesničke i govorničke umjetnosti. 

Pjesmotvor je osnovan na temelju u ono doba veoma popu- 
olarnu, osobito u naših stranah, jer se je.u obće mislilo, da će 
Katarina II. i Josip II. iztjerati Turke iz Evrope zajedničkimi silami. 
U tom smislu pjevao je i Krmpotić. Žalibože sviet se prevari u toj 
nadi, jer se je rat svršio dosta žalostno, osobito po Josipa IL. i 
njegove zemlje. Nješto je tomu bila kriva evropska politika, a oso- 
bito Pruske, koja nije dala da se Austrija i Ruska ojačuju, a nješto 
nespretnost Josipovih vojvoda i nesloga medju Austrijanci i Rusi. 
Rusija dobije nješto, ali Turci ostadoše u Evropi, a cieli račun plati 
nesretna Poljska. U Poljskoj bilo je zgode, da uz Rusku dobije 
nješto i: Pruska. 

Krmpotićev pjesmotvor karaktera je prigodnoga, ali gledeć na 
njegov obseg i nutarnju viednost, može se nazvati eposom. Evo 
mu sadržaja: 

I. Uvod. 


Car nebeski Jove sakupi u Olimpu vieće, u kom sjede naj- 


znamenitiji bogovi i božice, da odlučuju o stvarih nebeskih i ze- 


maljskih. U ruku im udes cieloga svieta, a sve mogu urediti po 


svojoj namisli i volji. Odlučuju i o stvarih budućih, te su u njihovoj. 


vlasti carstva 1 kmetori : 


»sada silno i cvatuće 
Carstvo baci u ubožtvo, 

Sad iz proste male kuće 
Carstvo čine i bogatstvo, 
Sada roba na pristolje 
Slavno dižu i posade, 

Sad mač brjetki cara kolje, 
Na ubožtvo carstvo pade.“ . 


Bogovi i božice viećaju i o drugih stvarih, koje su keglohikje 
umu čovječjemu. Dok oni tako viećaju, začuje se štropot pred vra- 
tima Olimpa, a Merkur, glasnik i vratar božji, nadje ondje / Muha- 
meta sa  Šorgjem, starim savjetnikom njegovim. 


»Pred saborsko sjajno lice, | 
Oba željno unić žele, 

Milo mole, leže nice, 
Milosrgja gdi se diele.“ 


Čuvši ime Muhametovo božice se podsmjehavaju, 
»Juno Jovu šapnu tiho :| 
Nu dopusti vrtoglavcu, 
Za viditi bit će mio 
Svjem i samu tebi starcu“, 


II. ,,Muhamet sa Sergjom od Bogovah u savjetu pomoć hupi.“ 


< Dozvolom Jovinom pusti Merkur Muhameta, koji stupi bies- 
nim skokom pred vieće bogova. Obučen je sasvim na tursku te i 


»Krupnu lulu na kamišu 
Ud dva šežnja dugu pije.“ 

Mik je i ljut, da ne može ni govoriti, ali ga savjetnik Sergj 
natjera ipak da prosbori. Muhamet bahato traži od svih bogova 
redom, da obrane Turke od Rusa, a Ruse da uništuju svaki svojim 
načinom. Radi prostačine njegove uzbuni se cielo vieće bogova, a 
Jupiter ga ukori veleći mu, da nije u Meki, gdje je vičan zapo- 
vjedati i bahato se vladati; zato neka on šuti, a Sergj neka govori. 
Sergj moli, da se bozi i božice smiluju njegovu gospodaru i Turkom, 
koji su junačtvom svojim pokorili tolike države i stvorili carstvo. 
komu na svietu nije bilo ravna. Ali gle tuge i žalosti, pojavi se 
žena (Katarina II.) njegdje od stražnjega kuta zemlje te hara turske 
zemlje i obara turske gradove. Već si podloži Kuban i Krim, a 
glavu diže i u Kerzonu. Crno more, blago svetčevo, u njezinih je 
ruku, a ruski brodovi straše Turke. Tursku vojsku kolje, a brodove 
turske, prije cielomu svietu strašne, pali i uništuje. Zato : 

, Pomozite sjajne glave 
Muhameta cara moga, 
Zasljepite ruske lave, 

Da ne grde svetca i boga:“ 

Muhamet se kini i tuži, bradu čupa, jadikuje, od mraza mu 
ruskog obraz vehne, zato: na | 

,O bogovi i božice 
Muhamet vas milo moli, 


Razvedrite tužna lice, 
Da ne pada mrtav doli.“ 


Sto traži carica sniega i leda u našem liepom i ugodnom 
carstvu ? Ako hoće da razšiti svoju vlast, eto .joj svieta ponočnoga ; 

eto joj Japonije i Sine te ciele ,Nove zemlje“; eto joj po Aziji 
razasutih Tatara; eto joj nevjerne Perzije : 

»Nek se uzvisi, nek gospodi 

Po kraljestvih na okolo, 

Al' po carstvu nek ne hodi 

Cara moga prosto i oholo“. 


Neka se kani Katarina zemalja i bogovom njekoč milih, a vi 
bogovi: Apolo, Marte, Neptune i ti majko Juno budite svetcu Mu- 
hametu milostivi. — Kada Sergj svrši, obori se na nj i na Muha- 
meta najprije Juno, veleći im, da se je Muhametova država razširila 
samo krvoločtvom, ljudstvo bilo poubijano i zemlje poharane. Ne 
ima im pomoći! — Apolo se ljuti na Turke, koji su spalili knjiž- 
nice 1 hramove znanosti i umjetnosti, a sami nisu u ničem napre- 
dovali, ali sve pokvarili. — Marte se ljuti, što nije Muhamet pazio 
na njegove mudre ratne savjete. Turci se izkvarili i postali mehko- 
putni; mjesto junačtva i pravde vlada kod njih bludnost i nepravda. 
— Ni Venera ne može oprostiti Turkom, kako postupaju se že- 
nami i muče ih: 

, Gledaj blagi, što on (Muhamet, Turci) čini 
Momu spolu plemenitu, 
Nevoljnoga muči i kini, 
U najljepše dobe cvitu. 
Pod zatvorom krasne vile 
Niti duvne, nit djevojke 
U sužanjstvu vazda cvile, 
Prem ako su jadne majke. 


Ele moćni vladaoče 
Obeseli tvoje kćere, 
Koje rieke suzne moče 
I tavnice hrdja žere“, 


Tako moli i zaklinje Venera silnoga Jupitra. Sve se dakle 
oborilo na Muhameta i njegove Turke, a videći to silni Jove, obori 
se na Muhameta, ruži ga i kara, da sve drhću i ječe božanski dvori: 


Odluka je od vieka, 
Tašte tvoje oholosti 

Moć i slava brez lieka 
Strmoglavce ima pasti. 
Poberi se, savi krila, 
Europa nije za te, | 
Nagrdna te tvoja dila 
Nedostojna iz nje prate“ ! 


———— pp  —m———— 

ILI. »Nuhamet i Sergio iz sovjeta protirani ; sverha savjeta. 
Juno Katarini II. piše. Katarina odpisuje Juni.“ 


Tada Muhamet ode sinućen, tužan i zlovojan iz vieća bogova, 
a to se vieće svrši. Gromovi pucaju, munje sjevaju, a s Olimpa čuje 
se smieh i šala do na zemlju. Bogovi se vrate u svoje zlatne sta-- 
nove uživajući običajnu sreću, slavu i pokoj. Medjutim napiše Juno 
list: ruskoj carici i nazove ju sestrom svojom. 


» Poljubljena sele Kate! 
U Olimpu uzvišena 

Juno sestra misli na Te, 
Jer si slavom nakićena. 


U Olimpu ja carica, 

Ti na zemlji slavna glava 
Moćna i glasna cesarica 
Mnogih puka i država, 

Ti si živa moja slika, 
Ja kraljujem na visini, 
A u Tebi ma prilika 
Gospoduje na nizini: 


Carstvo s tobom na po dielim, . 
Sto je Juno u govjetu, 

To Ti krasna sele velim, 

Ti ćeš biti na svietu.“ 


Nadalje piše Juno Katarini: Ne plaši se. Muhamet je prazno- 
slava, nadaj se još većemu gospodstvu, jer ćeš dobiti nova kralje- 
stva, Muhamet bijaše tražiti pomoći kod bogova, ali je ne nadje. 
Zaklinjaše bogove i božice, da obrane Krim, srdce njegovo, od sile 
tvoje. Vieće ga ne posluša, već mu zapovjedi da 'se nosi. To ti 
navještujem, a moje oko čita u knjizi budućnosti vele ugodno pro- 
ročanstvo. Olimp te brani, rimski cesarti je prijatelj, Krim je tvoj. 
Još dalje od. Krima razširit će se tvoja vlast. Ali da se izpune pro- 
ročanstva, valja da se sastaneš s carem rimskim, gospodarom Du- 
naja, Moldave (Vltave), Tise, Drave i Save. Pobrini se dakle za to 
za vremena te . 

»Zdravo ostani! Juno majka 
. Celiva ti milo lice, 


Nazivlje se Tvoja seka, 
Glasovita udovice“. 


to 
2. 


' Napisavši Juno knjigu, predade ju svojoj- sobarici ,Dugi“ 
naloži joj. da knjigu odnese ruskoj carici. ,Duga“ se obuće sjajno 
i liepo, protegne se do Petrograda, unidje u dvor carski ne pazeći 
niti na straže niti na dvorane te u otajnoj sobi predade knjigu 
Katarini pozdravivši ju liepo u Junonino ime. Katarina se nadje u 
čudu i pomno pročitavši knjigu, zahvali se cielomu vieću te Junoni, 
svojoj miloj majci i sestriciy umah i odpiše. Pozvavši otajnoga 
dvoranina, pita ga za savjet i ujedno mu kaže poruku Junone i 
zaključak vieća božanskoga. 


IV. ,Muhameta evil i srdjba.“, 


Muhamet se od jada grize i kolje, plače i grebe si lice. Mutno 
gleda na Sergja te ga nuka, da mu savjetuje; nu Sergi šuti kao 
kamen. Videći Muhamet da mu ne ima pomoći, grdi Ruse i viče, 
što će, kuda li će, te poziva u pomoć Piutona i sav njegov pakao : 


»E ih Pluto vladaoče! 
Tavne tvoje pusti srde, 
Nek med moje Turke skoče, 
Čine hrle, jake i tvrde“ ! 


.Pluto pristane na to, dade Muhametu srde paklene i pošalje 
ih, da oblete Aziju, Afriku i Evropu i da sve Turke na boj dižu. 
Sam se Muhamet napinje i hrusti na Ruse i nastoji sve misli u 
jednu smisliti, kako da im nahudi, a Krim i Kubanj da im Turci 
otmu. Srde paklene svuda Turke pobuniše i na oružje digoše, koji 
se skupljeni groze Rusom. Paša egipatski piše, da se dignu svi 
Turci i da spase svoju staru slavu uništivši moć rusku. Sila se 
turska skupi, naročito Janjičari i Arnauti te svi hrle k Oćakovu vi- 
čući, da se ima braniti vjera. Oko Carigrada pako skupi se toliko 
turske ratne mornarice, toliko je jarbola, da misliš ciela je planina 
stabala sišla u more. | 


Y. ,»Katarina II. Josi II. piše. Joso odpisuje.“ 


Silna carica ne haje mnogo za silu i viku tursku, već napiše 
knjigu glasovitomu daru rimskomu Josipu II. U knjizi mu priob- 


ćuje viest Junone veleći. da im Juno kaže putovati u Kerzon, jer 


inače 

M (po gm Neće Ruši gospoditi 
> Po sjenjenomu crnom moru, 
Nit u Krimu stolovati, 
Navješta se u saboru. 
Ako slavna od sjevera 
U Kerzonu vladalica' 
S moćnim carem 2. e 
| Ne pokaže svoga lica“. 

Za to ga PA moli, da joj izpuni prošnju i volju. Njegova je 
slava poznata po svih dalekih krajevih Ruske, sve ga željno čeka i 
sve će mu se radovati. Poklonit će mu se kao otcu otačbine, a on 
će objačiti njezine sinove (Ruse), a sama će carica cvasti u ra- 
dosti. Što se neprijatelju otme, dielit će se s Austrijom. — Ka- 
tarina to pismo po trkaču pošalje poslaniku ruskomu, knezu Gali- 
cinu, u Beč, a ovaj ga uruči u carskom dvoru. Car Josip milostivo 
primi pismo i odgovori jasnoj sestri svojoj, carici Katarini, da prima 
poziv drage volje, premda ga vežu brige i poslovi u njegovu carstvu. 
Državu i skrb nad državom preda Josip svomu vjernomu Kaunitzu, 
a ostalim dostojanstvenikom daje savjete, kako će upravljati držav- 
nimi poslovi. Zatim podje u carsku riznicu, uresi se carskom zviez- 
dom i motri krasotu svojih kruna. -— Pjesnik ovdje opisuje krunu 
ugarsku, urešenu križem i prilikom | gospinom. Prilike SDOSJA na 
toj kruni označene su slavonskom rieči : | 


»Na okolo Apostola 

Rieč slavonska ime kaže, 
Krasna i slavna sva ostala 
Iliriški bukvar kaže“. 


* Preporučiv čuvarom dvor i blago svoje, ode put Kerzona no- 
geći sa sobom sjajne darove, kojimi će Ruse darivati. Putujući Mo- 
ravskom i Šlezkom sve mu se klanja i: sjajno ga dočekuje. Isto 
tako sjajno ga susretaju u Poljskoj, gdje se u Leogradu (Lvovu) 
zadrži njeko vrieme pregledavši sve znamenitosti ondje, a i u drugih 
* poljskih gradovih, udari dalje kozačkimi stepami. 


VI. ,,Katarina i Joso putujući.“ 


Kad putuju zemaljski bogovi, sve im je na uslugu: priroda, 
ljudi i isti moćni dusi. Tako i Katarina, oprostivši se sa svojimi, 
polazi na sjajan put, premda ju svi zaustaviti žele, bojeći se za 
ljubeznu majku svoju. — Pjesnik riše nam odnošaj Katarine prama 

Forko. Crtice iz ,,slavonske“ književnosti u: 18. stoljeću. 6 

sinu si Pavlu drugčije nego historija po kojoj se nisu susretali 
mati i sin baš najljepše. — Ostavivši Katarina carstvo na sinu si i 
vjernih savjetnicih, ode uza sjajnu pratnju do Carskoga sela. Prate 
ju i sjajno odjeveni poslanici stranih država. Kuda prolazi, milost 
dieli i svakomu usliša pravednu molbu. Svuda ju sjajno dočekuje 
plemstvo, svećenstvo, gradjani i prosti puk. Najsjajniji doček je u 
Kiovu, gdje carica ostane njeko vrieme - Ondje ju dočeka metro- 
polita kiovski u stolnoj crkvi, koja je sagradjena pred sedahr (osam) 
stotina godina, gdje se vojvoda Vladimir okruni carskom krunom, 
gdje i slavni Petar_ doprinese Bogu žrtvu. Nu sve nadkrili Kata- 
rina. veli metropolit: : | o) 
Daleko si nadhitila 

Slavne Tvoje nadstolnike, 
Kih u crkvi ovoj dila 

Sjaju i sjat će na sve vike. 
oRosiju si uzvisila 

Svrhu kraljestva glasoviti, 
:Do kraj zemlje grmi slava 
Tvog života, svietu priti“. 


Živi nam vladarice, dok se ne izpune sladke. 1 Bogu ugodne 
želje tvoje i dok ti slava ne otvori put k Carigradu, da okriepiš 
pravoslavni puk, koji evili noć i dan te koji: , | 


»I pod Tvojom s1ićnom vlasti 
-.U: Sofije crkvi slavu 

Bogu dati brez. napasti 

Želi i Krunit Tvoju glavu“. 


Prije no se Katarina diže put Kerzona, stiže glasnik od Po- 
njatovskoga, kralja poljskoga, koji ju želi: vidjeti i dočekati. Kata- 
rina odputi se Dnjeprom iz Kiova, a Stanislav iz Kanieva -na ratnih 
ladjah i sastanu:se uz PUENJAVU opora i druge pro 


VII. Katarina II: sa Stanislavom W Kanievn.ć “ 


Sastavši se Katarina i Stanislav. u: Kanievu. uz velike počasti, 
blaguju upravo carski. Katarina dekorira Stanislava, a on se s njom 
oprosti te hrli da slavno dočeka cara Josipa, koji se je takodjer 
već odpulio put Kerzona, a na vječni spomen podignuta bi dva 
stupa, koji će pripoviedati potomstvu sastanak carice - s kraljem 

poljskim. bro egi + 

VII. ,,Joso II. sa Stanislavom II. u Korzunu.“ 


U selu Korzunu sastanu se Josip i Stanislav te pozdravivši 
se liepo, razidju se srdačno. i milo. Car udari Ukrajinom put Ker- 
zona, želeći da se čim prije sastane sa caricom. Niti njemu. niti 
carici ne ima na putu nikakvih zapreka, sve im je na uslugu: 'pri- 
roda, vjetrovi, vile i moćni dusi, koji ih: dapače čuvaju od turskih 
zasjeda. Puk ih sjajno dočekuje i sve im se čini u najljepšem. 
evietu i napredku. — (Potemkin je cielim putem nastojao Katarini 
predstaviti puk i zemlje u najljepšem blagostanju, ali poviest nas 
uči, da ju je prevario, osobito u Krimu, koji je strašno oglobio. 
Isto je tako zasliepio i Josipa, koji ga dapače učini knezom sv. 
rimskoga carstva. Toga dakako ne spominje pjesnik). -— Vile im 
pripravljaju veselje i zabave, a iste ih Najade na vodi, a Drijade 
pozdravljaju u šumah te im sladko kliču i pjevaju. Katarina i Josip 
putuju, da izbave vjerni puk iz robstva, jer su ih zato izabrali bo- 
govi Olimpa. Ruski vojnici priete krajinam turskim, a 

»Šjen nebeske pada zrake, 
Turci drhću ukroćeni, 
Bježe srde priopake, 
Stižu cari proslavljeni.“ 

Katarina stiže sa svojom sjajnom pratnjom izpod Očakova i 
dočekuje slavnoga gosta svoga nedaleko od Kerzona, koji i nju 
opazi te hrli, da se s njom pozdravi. 


IX. Katarina IL. s Josom II. u Kerzonu. 


Carski se prijatelji pozdravljaju, medjusobno slave i uzvisuju. 
Katarina veli Josipu, da ga slave poradi hrabrosti kršćani i turci, 
a u slavi ga ne može uroleći niti rimski Tever. niti grčki Alfej. 
Joso joj odgovara, da je ona najslavnija od svih dosadašnjih vla- 
dara ruskih, da je skršila polumjesee i zamienila ga carskim orlom. 
Slava ori joj se po svem svietu, zemlja joj ne može napjevati dosta 
slave, a slavna će biti i po smrti do vieka. Liepa je prispodoba 
medju Katarinom i njezinimi predšastnici. Pjesnik pjeva, a Josipu 
stavlja u usta ovako: 

Sto do Tebe svjem razdieli 
Vječnja ruka ruskim carim, | 
Sa svim Tebe sad nadieli 
I još s-nove slave darim, 
6* 

Petar mjesta i države 

Pod vlast rusku slavno ukinu, 
Ti države dobi nove, s 
U mudrosti carstvo uzdignu. 


Petar bielu i ledenu 
Zakon daje moru prvi, 

Tvoje vlasti i po crnu 

Svemu bojno jadro vrvi. 


.. Petar kape vojevodske' 

Sve u zlatnu kitu uzbusi 
Nadiva joj ime carske 

. Krune, s kom se slavno uzvisi. 
Tvoju svjetlu kruni glavu 
Velikoga Petra kruna, 

Al' Ti skupljaš novu slavu 

S njom od novih kraljevina. . 


Petar carstvo svog zlotvore 
Brjetkim mačem kroti i svija, 
Tvoj buzdovan Turke tare, 
Ki sveg svieta trše prija. 


Petar žudi svom stavnosti | 
Od nauka sadit sime, 

A po Tvojoj srjećnoj vlasti 
Mudroznanstva cvate ime.“ 


Ni Katarina nećo da zaostane slaveći Josipa te mu veli, da 
je potomak slavnih; djedova, a osobito se sjeća matere njegove, 
slavne Marije Terezije, koja ga je odgojila, da bude još slavniji 
od predja svojih i dala mu nauke, kano i slavni Filip još slavni- 
jemu sinu si Aleksandru. | 

Pozdravivši se tako medjusobno, izljube se. kano brat i sestra. 
Zatim šeću Kerzonom, gdje ih narod pozdravlja i radostno im kliče : 


,Živi majko i carice! 

S rimskim carom dugo vika, 
Vidili smo Tvoje lice, 

Iz kog sjaje naša dika.“ 


Narod ju moli, da ostane med njim, ako pako ne može, da 
mu bareni ostavi svoju sliku. — Pod Kerzonom pako, na granici 
Evrope i Azije, podigoše dva mramorna stupa, koji i potomstvu na- 
vještuju, gdje se je sastala slavna Katarina sa slavnim si prija- 

teljem Josipom. Pjesnici im u slavu izpjevaše pjesme, a medju 
inimi pojavi se i novi Ovid. Tu je pjesnik umetnuo latinsku pjesmu 
u distihih izpjevanu, gdje se i opet slave Katarina i Josip, a rieči 
te pjesme da su zlatnimi slovi urezane u mramor. 


X. »Zbori, gosti, igre i veselja u Kerzonu.“ 


Katarina dvori carski svoga gosta: sve je u evieću, sve se sja 
od zlata. Veselje veliko, knezovi i velikaši skupiše se sa svih strana 
prostrana carstva: 

»Sve je hitro i veselo, 
Salu punu smiha vodi, 

U veselju sve je uzvrjelo, 
Vladaocim da ugodi.“ 


Knez Potemkin nadkriljuje sjajem samoga sebe, tu se pjeva, 
svira, igra, a carski prijatelji obilaze zajedno te s veseljem i za- 
gova Kom gledaju veseleću se i kolo igrajuću svjetinu: 


»Katarina niti mista 

Od radosti ne nahodi, 

S Josipom ju radost ista 
Igru gledat vuče i vodi, 


Katarina željno gleda, 

Rukam pleska, viče pravo! : 
Joso okom i ne preda, 

Pleska i tjera pravo, pravo! 


XI. ,Katarine s gostom Josom put po Krimu.“ 


Po svih mjestih i gradovih Krima vodi Katarina Josipa. U 
Bakši-Saraju poklone im se knezovi tatarske krvi, koje Katarina 
 nagradjuje. 
s »A plemiće i knezove 
Od tatarske krvi i roda 
K svomu carskom stolu zove, 
Da još slavi slavu prida.“ 


Odavlen odpute se u Sebastgrad, gdje ih opet slavno doče- 
kaše kličući osobito ,sladkoj majci“ Katarini. Sebastgrad je već 
utvrdjen, ima bojnu luku i ratne ladje, kojim je paziti na obale 
ruske i čuvati ih od Turaka. Osobito su tri ladje znamenite. Imena 

su im: Katarina, Josip i Potemkin. Razgledavši“ sve i dogovorivši 
se s vladari, kako će udariti na Turke, htjede Josip da se razstane 
s Katarinom; nu ona ga namoli, da na ladjah zaplove Crnim Mo- 
rem. Oni se ukrcaju na spomenute tri ladje i podju. Sve bi sretno 
i liepo, kad al eto ti strašne bure i oluje. Srde Plutonove uz- 
buniše crne vale, da unište Katarinu i Josipa. Nastane strašna po- 
gibelj. Sve se uplaši i carski prijatelji opaze medju srdami Mu- 
hameta u družtvu s Plutonom. Videći to bogovi olimpski, namo- 
ljeni od Junone, dodju u pomoć ljubimici svojoj i gostu njezinu te 
raztjeraju podzemne bogove i duhove. 


XII. »Nuhameta na crnomu moru pogibelj, bieg u Aziju, 
plač i proklinjanje.“ 


Marte tjera Plutona u paklene jame, a carske ladje dobiju 
pomoći sa svih strana te udaraju na Muhameta i silu njegovu. Mu- 
hamet bježi, a od svih mu strana prieti pogibelj, te bojeći se, da 
ga živa ne uhvate, skoči u more i RAJ težkom mukom u Aziju, 
gdje tužan i žalostan nariče: 

,Ah ja li sam onaj, koga 

Europa i Azija 

I Afrika biča svoga 

Zvaše i biesno ljuta zmaja.“ 
Suze lije, krunu skida i veli: 


»Idi kruno eto gine 
Svietu strašno carstvo moje “ 


Izgubio san Krim, onuda se širi ruska carica. Gdje si Ker- 
zone, Kaffo, Bakši-Saraj i Sebastgrade? Sve je izgubljeno, sve je 
prikrila ruska sila. A još će Turstvu i gore biti, jer se ruska ca- 
rica sprijateljila i sporazumjela s rimskim carem, da nam otimlju 
u zajednici kraljevine i zemlje. Ne ima života ni mjesta na svietu 
za mene, neka kod sve do biesa: 


,Idte mjesta i države! 
Evrope nevjernice, 
Orlove se po vam glave: 
Šire kažuć strašno lice.“ 


Idi biesno crno more, meni nevjerno, Rusu vjerno! o i ti 
Carigrade, nek i u tebi kršćanska sila vlada. 

Vidim,. vidim žalost ljuta ! 
U Meki je stanovati, 

Iz Evrope stražnjeg kuta 
Dvojvrstna me sablja prati.“ 


Ali dosta ja tuge i jaukanja, a: biču nebeski oprosti meni ža- 
lostnomu ! | | 


XIII. ,,Sergja pokora.“ 


Još Muhamet ne zamuknu, a kad Sergj poče tužiti i pla- 
.kati veleći ; 
E: »Ah tko li:se proti tebi 
"Sjajno nebo tužit smije, 
Svaki sam je krivac sebi 
Sto ga srda božja bije!“ 


Naši i našega puka griesi zaslužiše, da ih još više kazni vječna 
pravda. Bilo bi pravedrio da nas žarki sažeže plamen, da na nas 
obori kamenje, da nam zemlja izbacuje kosti! Mi smo nepravedno 
preoteli glasovita kraljestva i prolievali nevinu krv u tri strane 
Švieta ;' potlačili zakone, progonili sljedbenike prave vjere. Himbena 
bludnost naša pogrdila je stvoritelja neba i zemlje. Mi smo od- 
methici od Boga i ne možemo dosta učiniti pokore. Sve nam je 
uzalud: jad,: nevolja, tuga, žalost i pokora zato: 


* ,Bježmo u Meku stanovati 
Muhamete druže vjerni! 
Nebi !' tamo mogli ostati 
Od kristjanske sile mirni!“ 


Iz ovoga sadržaja razabire se, da je taj panegirički pjesmotvor 
vriedan. u svakom obziru imena pravoga eposa. Tri su u.njem 
osobe, koja su vriedne da se iztaknu: Katarina, Josip i Muhamet, 
premda i Muhametov savjetnik Sergj igra dosta znamenitu ulogu. 
Ne smijemo misliti, da u tom  pjesmotvoru ne ima jedinstva. To 
so jedinstvo vrti oko ideje, da valja Turke iztjerati iz Evrope. S 
kršćanske strane glavne su osobe Josip i Katarina, a s turske Mu- 
-hamet. i Sergj. Pjesmotvor izpjevan je u osmercu, koji je: uvrstan u 
kitice po četiri srokovana stiha. Stihovi su umjetni .i pravilni te zvonki, 
. slog lahak i liap odlikujući. se mnogimi tropi i figurami.: U ovom, 
“kad što .i.u drugih svojih pjesmotvorih pokazao je Krmpotić svoju 

obću naobraženost i učenost, a zatim i to, da je dobro poznavao 
starije naše dalm. dubrovačke pjesnike i narodne pjesme. Još 
imamo tri prigodne pjesme od Krmpotića: 1) ,Radost Slavonije 
nad priuzviš. i prisvitl. gosp. knezom iliti grofom Antunom Janko- 
vićem od Daruvara“. Beč. god. 1781. Dosta obširna pjesma:na 76 
strana u 8% 2) ,U čast Jose Mallenice vlastelina banatskoga.“ 
Temešvar god. 1783. I to je panegirički  pjesmotvor na 24 strane 
u 8% 3) ,U slavu Filipu Vukasoviću, -ličkomu plemiću.“ Vukasović | 
bijaše glava expedicije u turske krajeve za austro-turskoga rata 
god, 1788. te dodje i u Crnu goru sa svojimi ličkimi i otočkimi 
junaci, ali ne nadje onakova odziva, kakvu se je nadao. Vukaso- 
vićevu četu pratio je i Krmpotić kao vojni kapelan. Pjesma izpje- 
vana je po uzoru junačke narodne pjesme. Cielu pjesmu imamo 
otisnutu i u novije doba u programu bjelovarske realne gimnazije 
god. 1870/17, gdje je prof. Vj. Novotni pobliže progovorio o Josi 
Krmpotiću. Ovdje mi je samo to izpraviti, da M. Lanosović i njeki 
(ijurić, koji da su sa Stullijem i Krmpotićem imali urediti pravopis 
ilirski, nisu dvie različite osobe, kako to prof. Novotni kaže, već 
jedna te ista, jer se je Gradiščanin iz Orubice Lanosović zvao ta- 
kodjer i Gjurić. — Što se tiče jezika Krmpotićeva iztaknuti mi je, 
da je liepa i čista štokavština. Ikavštine ne provadja svuda, već 
samo gdje gdje, a osobito na kraju stiha, ako to zahtieva srok ; 
inače razteže pojedine rieči na ijekavštinu i ondje, gdje toga ne 
treba. O tom se može svatko osvjedočili i na citatih, koje sam iz- 
taknuo u sadržaju gore navedenoga eposa. Krmpotić zove u obće 
svoj mat. jezik slavonskim ili ilirskim. — Medju slavonskimi pisci 
napomenuti mi je i Josipa Stjepana Relkovića, sina  Matijina. 
Josip bijaše župnikom Vinkovačkim i profesorom ondješnje gimna- 
zije sve do svoje smrti god. 1801. Od njega imamo: ,Kućnik, što 
svakoga miseca priko godine u polju, u brdu, u bašći, oko marve 
i živadi, oko kuće i u kući činiti, i kako zdravlje razložno uzdržati 
ima, iz dugovičnog vižbanja starih kućnika povadi i u slavonskom 
glasu izdade Josip Stipan Relković od Ehrendorf.“ Osiek g. 1796. 
To je obsežno djelo u stihovih o kućnom i poljskom gospodarstvu 
na 445 strana u 8% U trećem godištu ,Zore Dalmatinske“ g. 1846. 
poče ga priobćivati Ante Kaznačić. Odanlen mi i jest pobliže po- 
znat ,Kućnik“. U predgovoru veli pisac nješto i o naglasu i poe- 
ziji. S pjesničkoga gledišta ne yriedi. baš mnogo, ali:važan je 
»Kućnik“ s gledišta jezika. Da mi dopušta prostor, priobćio-bih ta 

. njegova razumna gospodarstvena pravila u stihovih barem za jedan 
mjesec; ali ne mogu, jer mi je štediti prostor. 

Važno mjesto u knjizi slavonskoj zauzimlje Fra Aleksander 
Tomiković. On se rodi u Osieku god. 1743., a umre u svom rod- 
nom gradu god. 1829. Bijaše članom reda sv. Franje, države ka- 
pistranske i njeko vrieme predstojnikom samostana osječkoga. Da 
je imao mnogo ugleda u svom redu, vidi se odatlen, što je bio od 
god. 1809—1-I1. predstojnikom ili provincijalom države  Kapi- 
stranske. Od njega imamo: 1) ,Josip poznan od braće svoje“. 
Osiek god. 1791. To je valjda drama, koje ne mogoh nigdje do- 
biti do sada. Ako ju nadjem; progovorit ću o njoj ujedno s Veli- 
kanovićevimi prikazanji i dramom Fra Grgura Čevapovića »Josip, sin 
Jakoba Patriarke“, Budim god. 1820. Ova zadnja ne spada do 
duše u 18. stoljeće, ali bi ju svakako bilo vriedno  prispodobiti sa 
starijimi slavonskimi prikazanji. 2) ,Sveta govorenja petdeset na 
večnu slavu gospodina Boga Sakaoth itd“. Osiek god. 1797. To je 
90 prodika za pojedine svetkovine crkvene kroz cielu godinu. Djelo 
je posvećeno Nikoli Milassinu, biskupu Stolnobiogradskom, koji i 
sam bijaše Franjevac države Kapistranske. Djelo obsiše 385 strana 
u 8% Ove propoviedi imaju i sada svoju vriednost, a šteta je što 
se naši današnji: propovjednici ne obaziru na njih. Za primjer je- 
zika i sloga evo odlomka iz propovedi na dan sv. Stjepana prvoga 
mučenika: 

»nNeka mi oprosti sv. Stipan, što ja ne znam njega okruniti 
danas š njegovim lipim imenom, niti proslaviti ga kakono krunu 
.mučenikah i kikono pervoga sviuh mučenikah. Mnogi su: bili sla- 
vitelji i srićni i sladkosrićni, koji su svojima plemenitima govore- 
njima . i razlozima mnoge prignuli, što je on od svijuh mučenikah 
pervi. Ja nisam protivan njihovoj srići: sasvim tim imam niku 
sumnju u njihovomu uzroku; jerbo pervine, općenim načinom 'go- 
.voreći, nikada. nisu izversne ili bilo u naravi ili u zanatu. Narav 
 počima uvik od neizversnosti veli Filozof. Prie čovika učinjene 
jesu bile živine, koje su manje izverstite od čovika, a prie živinah 
učinjena jesu druga tilesa, koja su opet manje izverstita od živinah, 

jerbo su neoćutljiva. Promislimo cvitje, koliko je iz perva pri- 
.prosto, neugledno: i divie, dokle ga narav ne dotira na svoju iz- 
. versnost, dok ne ukaže svoje pupove, dok ne procvate, dok ne ra- 
.zastre svoje nakitjenje i svoj ugodni miris ne razširi. U zanatu 
opet, koji je kano sestra naravi, isto se dogagja, jerbo perva dilo- 

tvorja i rukotvorja jesu bila neuredna, a pervi zanatžije neumjetni, | 
Pervo malanje i pervo slikodilanje jesu bila toliko nevridna, da su 
prikazivala sliku više mertvih, nego živih ljudih. Ista milost, koja 
čini, “istina jest, dila izverstita odmah iz početka, sasvim tim  bu- 
dući ona slobodna, nije uviek jednaka, nego napriduje i biva iz- 
verstitija. Milost je učinila dvanaest Apoštolah, i ništa ne manje 
bio je megju njima jedan Juda; i megju učenicima, megju kojima 
je bio i današnji Stipan, jest bilo odmetnikah i nevirnikah; i ništa 
ne manje svi ovi, i Apoštoli i učenici bili su pervi. Biti dakle 
pervi i pervi mučenik; biti za izgled i dati jakost ostalima do naj- 
poslidnjega mučenika, jest velika slava Stipana; ali ova je slava 
manja od one, koja se njemu vridno i dostojno. pripisuje. On je 
bio toliko veliki svetac, da se od njega ne može reći koja slava, 
koja nebi bila velika. Velik u svemu. Što isto pismo govori: fa- 
ciebat prodigia et signa magna, Stipan pun milosti i“ jakosti, či- 
njaše čudesa i zlamenja velika. Ovo dok ja ukažem i potverdim, 
vi imajte uzterpljenje i pomnju, a ja počimam“. 

> Iz ovoga maloga odlomka vidi se, da je u Tomikovića liep i 
čist jezik, a krepak stil. Osebine u jeziku može svaki i sam opaziti 
na ovom kratkom primjeru. Dodati mi je samo još to, da su nje- 
gove propoviedi u istinu liepe, o čem se može pjeni onaj, komu 
je BNŠuIni ova dosta riedka knjiga. 

3. »Žwot Petra Velikoga Cara Russie“, izpisan. od Arki- 
mandrite Antonie Kalifora i tretjiput na svitlo dan u jezik talianski, 
a sada prinešen u. ilirički slavonski s malim nadodanjem od 0. F. 
Aleksandra Tomikovića“. Osiek 1794. Drugiput izdade to djelo 
Ivan Maršo, minist. tajnik u Budapešti g. 1876. Prevod taj liep je 
u svakom. obziru. Evo kako to djelo ocjenjuje ,Vienac“ god. 1819. 
br. 30. .... »Tomikovićevo djelo izdano prviput g. 1794. zaslu- 
žilo. je zaista da u novu ruhu ugleda sviet; ne samo zato, što je 
knjiga bibliografička riedkost, već i zato, što imamo u prošlih vje- 
kovih toli malo prozaičkih pisaca a još manje takovih, koji:su čistom 
hrvatskom prozom pisani (ima -ih dosta, osobito slavonskih, ali su 
malo poznati. Pisac), jer se je od 17. vieka većina pisaca toli što- 
kavskih koli: kajkavskih povadjala što za latinskim što za talijanskim 
slogom. Tomikovićev jezik nasuprot pokazuje vrlo malo tih tudjim- 
ski tragova, njegov je slog jasan, čist; njegova frazeologija narodria, 
njegove kovanice dosta spretne; bez dosadne dugačke periodizacije 
pripovieda svoj predmet voljko i ugodno, da ga vrlo rado čitaš. 

Vidi se, da je svoj predmet temeljito proučio, da ga je, premda 
fratar, shvatio objektivno bez predsude — u kratko, da je bio čo- 
vjek učen, zdrava duha i oka, koji je umio svoje misli saobćiti 
drugomu svietu priprosto, jasno i stalno“. I u ,Pozoru“ g. 1882. 
ocjenjen je liepo i obširno Tomikovićev ,Petar Veliki“, a meni je 
dodati samo još to, da je Tomikovićev jezik i slog mnogo ljepši i 
čišći u njegovih ,svetih govorenjih“ nego u ,životu Petra Velikoga“. 
Tomiković spada u obće medju naše najbolje prozaiste u 18. sto- 
ljeću, a većina 19. stoljeća zaostala je daleko za njim, izuzam knji- 
ževnike i prozaike naše počam od novijega vremena t. j. poran od 
preporoda knjige hrvatske. 

Medju najučenije muževe svoje dobe spada Matija Petar 
Katančič. On se rodi u Valpovu g. 1750. Stupivši u red Franje- 
vački te izučivši nauke, bude njeko vrieme profesorom najprije: na 
gimnaziju u Osieku, zatim na arkigimnaziju u Zagrebu, napokon 
na sveučilištu u Pešti. Godine 1809. povuče se u zabitnu sobicu 
Franjevačkoga samostana u Budimu, gdje se sasvim posveti nauci, 
radu književnomu i pobožnomu razmišljanju. Njeko vrieme dapače 
niti.ne izlažaše iz svoje sobice. Veći dio svojih znanstvenih djela 
napiše u budimskom samostanu. Umre god. 1825. Katančić bijaše 
osobiti prijatelj narodnoga si jezika i knjige. Znanstvena djela svoja 
napisa latinskim jezikom.  Jezikoslovje, starine u najširem smislu, 
stara geografija, numismatika, epigrafika i poviest jesu one grane 
znanosti, kojimi se je najviše bavio. U mladosti svojoj posveti žice 
svoje pjesnikinji vili-te pjevaše u latinskom i hrvatskom : jeziku. U 
ovih erticah nećemo se baviti njegovimi znanstvenimi djeli, jer su 
pisana latinskim jezikom, premda su njeka od preznamenite važ- 
nosti za: hrvatsku literaturu, nego iztaknut ćemo samo ono, što je 
napisao u narodnom jeziku, ne obazirući se niti na latinske pjesme 
njegove. Najznamenitije njegovo pjesničko djelo poznito je pod na- 
slovom: *,Fructus auctumnales in jugis Parnassi Panonii“. Zagreb. 
1791. Osim liepih latinskih pjesama ima u toj knjizi i njekoliko 
.hrvatskih. Pred hrvatskimi pjesmami ima i naputak u pjesmenu 
umjetnost pod naslovom : ,Brevis in prosodiam illyricae linguae ani- 
 madversio“. Katančić drži se i sam naputaka i pravila, koja tudjer 
iztiče. Po: današnjih načelih hrvat. pjesničtva ne valjaju ta pravila, 
jer se samo doneklen drže naglasa, dočim se za ,duge slovke po 
položaju“ iztiču pravila, osnovana na latinskih pravilih. Prama tomu 
nam je prosudjivati hrv. pjesme Katančićeve. 

Evo im kratka sadržaja : 


|. ,Peto i šestonoge“ = disticha. . 
1. Ruzgovor pastirski. — Miloglas volar i Slavodrug kozar. 


. Temelj razgovora: ,Slavodrug. razumivši, da je Miloglas pri- 
jatelj njegov čuo novu pjesmu od Pana, moli ga da bi ju popivao 
na poštenje Dafnisa, sidavši pod lipu lada debeloga u gorici zelenoj 
med Petrijevcem i Valpovom 1G. ožujka 1779.“ 

Slavodrug. Kad čujem šušanj vjetrića zapadnoga, trepet lišća 
i vijanje grančica, ili bilisanje slavulja, pjevanje kosa, tuženje grlice, 
milo mi je, nu još milije, Miloglase, kad slušam sviralu olovom za- 
lirenu. Kad zapjevaš uz nju kraj vrutka, onda Satiri i Nimfe kolo 
vođe. Čuo sam, da te nauči Pan pjesmice nove. . Rado bih slušao, 
molim te zapjevaj uz tvoju sviralu. | 

 Miloglas. Mio si mi uviek Slavodruže, dli uzalud moliš da ti 
pjevam Panove pjesmice uz moju sviralu. Svaki dan to nije slobodno. 

Slavodrug. Mislim da se neće ljutiti Pan, a osim toga eto nam 
svetkovine našega Dafnisa. Ja ću dati u slavu kozu s dva jareta. 

Miloglas. Kad me siliš, pjevat ću ti pjesmice Panove, svirat 
ću na svirale u slavu Dafnisa. Slušaj veseo i dobro pamti. Pazi na 
koze i volove i ne zaboravi na kozu s jarići. 

Pjesma Miloglasova počima ovako : 


»Pismice s Ilirici počmi, mila Klio, volarske ; 
U gorici zelenoj pismice, Klio, pivaj!“ 


Ovo se češće ponavlja u pjesmi. — Vidi se grad Valpovo, 
kraj koga teče tiha rieka. Ima tu cerova, hrastova, breza i bukava 
te je prekrasan hlad u lugu. Ima tu ljubica, žira, karamfila, šarenih 
košuta, vrganja i svakojakih gljiva, a kraj rieke liepa evieća. Ti 
Pane, koji njegdje spavaš na gori Menalskoj, dodji k nam, jer te 
teli zemlja Siavonska. Tužio si se njegdje prije, da te nitko od 
svih Ilira neće da slavi, niti tvojih pjesmica da pjeva. Ne ima, 
veliš, starih pjesnika arkadskih i tračkih. Arkadjani veliš, prvi ti 
pjevahu pjesme, zatim Tračani i stari Poenjani još prije, nego se i 
znalo za Troju: Lukavi Grci učiniše te kašnje svojim bogom. Mene 
.Pana, veliš, boga Ilira, dugo slavljahu Grci i pjesme mi pjevahu. 
Tada sve zamuknu, veliš, niti me slave pjesmom niti diplami već 
hiljadu; godina. Zato tebi Miloglase predajem piskove da mi pjevaš 
pjesmice volarske. Ti ma siliš Slavodruže i ja evo pjevam, kako 
Pan zapoviedi. Živi nam dugo Dafnis, tebi u slavu pjevam pjesmicu 

volarsku. Blavodruže amo s kozom i a. a pjesmu dobro pamti. 
Živio nam Dafnis! 

Slavodrug. Miloglase tebe je Pan pjesmom nadahnuo.. Živio 
nam Miloglase! Evo ti koze s jarići, jer si zavriedio. Pjevaj nam i 
drugi put! — Ova je idila izpjevana i prikazana u slavu O. Josipu 
Paviševiću, za onda kustosu 0. 0. Pranje, države Kapistranske. 


II. Razgovor. Slavogost i Ljubodrag. kozari. 


"Temelj j razgovora :  ,»Sastavši se Ljubodrag sa svojim pri jateljem 
Slavodrugom u dolini Vučjaka izpod Sokolovca, zamoli ga da bi mu 
posvirao pivajuć preobraćenje Gjurgjica mladića u ovit istoga imena, 
obećavši mu lipo izcifranu tikvicu“. 

Slavogost veli Ljubodragu da, odkada je počeo pjevati uz 
diple, nije čuo tako liepa pjevanja kao što kod Osieka, gdje je pje- 
vao njeki Miloglas. Ah da nam hoće tko pjevati tako liepe pjesme 
kod našega Sokolovea ! 


Ljubodrag. Ja bih mu poklonio odmah šarenu novu tikvicu. 
Ti si čuo Slavogoste pjevati Miloglasa o Panu, ded pokušaj, nebi li 
i ti pogodio. Udesi diple, pjevaj i eto tikvica je tvoja. 

Slavogost. Ne znam hoću li pogoditi, nu pokušat ću, jer se 
dobro sjećam onoga pjevanja. Nu vriedi li dia tikvica. moga 
pjevanja ? 

Ljubodrag. Tikva je od pol oke. i još sasma nova, niti ju je 
ikada rabio tkogod. Evo na njoj nožem izrezan konjanik, koga rani 
Turčin, ali on evo Turčinu odsječe glavu. 

Slavogost. Da li je taj vitez Slavonac? porodi li ga Sla- 
vonka majka? 


Ljubodrag. Baš tako posječe vitez kod Banjeluke Gjombega, 
a to se evo vidi izrezano na mojoj tikvici. Tu mi posla prijatelj iz 
Kuzmice, -a u njoj ne bi još nikakva pića, niti se je dotaknuše ičija 
usta. Dat ću ti ju, ako zapjevaš onu staru, liepu pjesmu o Gjur- 
gjicu mladiću, kako je ljubio sam svoje liepo lice i kako se je ža- 
lostan skončao. To bijaše njegdje izpod Sokolovca, gdje i sada ima 
mnogo liepa cvieta gjurgjica. 
| Slavogost. Gdje si bila Venero, gdje. si bila: Diano, kad se 
sbog liepih svojih očiju smaknu krasni Gjurgjic ? Bijaste li na Ne- 
voljašu ili u Bogazu; kod Orljave ili hladna Vučjaka nije vas bilo, 

niti vas vidili krasni vrtovi u Kuzmici, niti gora Sokolovac: Ondje 
plakahu za njim koze, zecevi i vuci, jeleni, kozlići, janjci i ptice. | 

K studencu pod Sokolovcem dodje mladić tjerajući zvjerad i 
sjedne na zelenu travicu, da: se odmori. Ožedniv dodje k bistru 
vrelu i nadnese lice nad čistu i svježu vodu, da se napije. Pijući 
opazi krasno lice u vodi i stade ga _ motriti u čudu nad ljepotom 
njegovom. Mnijući da je Nimfa, htjede da ju uhvati rukama, nu 
ne zahvati ništa, nego si okvasi ruke. Zovući Nimfu jeka mu od- 
govaraše. a on videći da ga vara tobožnja Nimfa, htjede ju uhva- 
titi, skoči u studenac i utopi se sbog vlastita lica svoga. Sestrice i 
Nimfe plakahu nad nesretnim Gjurgjicom, digoše iz vode mrtvo 
mu tielo i htjedoše ga sahraniti. Kada dodje vrieme da se sahrani 
mrtvo tielo, nadjoše bieli cvietak mjesto tiela. Od toga vremena 
zove se taj cvietak Gjurgjicom, a mnogo ima ga pod Sokolovcem 1 
u vrtovih Kuzmice. 

Ljubodrag. Baš skupih jučer kiticu gjurgjica. Evo ti je ujedno 
s tikvicom šarenom, jer je tvoje pjevanje vriedno toga dara. 

Slavogost. Tikvica meni, a vienac biela gjurgjica skupljenim 
oteem u Kuzmici. su | 

Svi. Skupština nek se veseli, a domaćin neka živi mnogo go- 
dina, a pjesma (svirala) na uspomenu vječnu ! 

Ovu idilu spjeva Katančić u slavu sbora u Kuzmici kraj Po- 
žege, gdje bude i prikazana. 


1I. Razgovor. Slavodrug, Joso, Antun kozari, Miloglas, 
Tomo, Ivo volari : 


Temelj razgovora: ,Kozari, zapovid od šumara dobivši s ko- 
zami sele iz domovine, s bratjom volarih se praštaju.“ 

Miloglas. Što ti je Slavodruže da si tako tužan? je li te 
uznemiriše noćni sanci ili ljubice muče ? Jesu li ti pokvareni piski 
ili diple razasute ? Je li te ostaviše druzi ili liepe Nimfe? 

Slavodrug. Ništa me ne raztuži, što me pitaš, druga mi tuga 
para srdce. 

Miloglas. Ta ti si barem Slavodruže moje svirke ponavljao i 
prvi sa mnom pjevao pjesme Panu. Sada bih ti kazivao novu 
pjesmu, ali ti tuguješ ; što ti je? | 

Slavodrug. Što mi je?! Selim! Selimo mi kozari! BN 

Miloglas. Selim! Selimo! toga ne shvaćam! 

Joso. Njeki dan, kada vesele igre provadjasmo .s Nimifami i 
kolo igrasmo, dodje: oružnik smrknuta lica, čudno mn i strašno 
oružan, a za klobukom bilo mu pismo. | 

Antun. Još se nikad ne prestrašiše tako mirni pastiri! 

Joso. Stante! reće nam, što vas god ima kozara oko Šaga, 
Lipovca, Sentina, Marjanaca, po Zvirnjaku, Nartu, Selištu, Kraljev- 
cih, Kučici, Mirščincih, Ritu, Gustom Karašu, Viškoveu, Gorici i 
drugud, kuda teče plodna ribom Karašica, Vučica i Vučinka, da se 
gelite s kozami i da ni vas ni koze nijedne ne ima za tri dana! 

Tomo. Bože moj, što sagriešiše koze ? 

Joso. Vele da grizu grane hrastove, mladu šumu, šibar) je i da 
više čine štete, nego li od njih ima koristi. 

Slavodrug. Žalost nas mori i tuga, selimo tužni! Gubimo liepe 
šume i tudje tražimo domove sa slabim našim: jatom! Nejaki još 
jarići, koji se istom jučer izlegoše, moraju da putuju s kozami. 

Miloglas. Žalim Slavodruže. Tko će nam pjevati pjesme ko- 
zarske, tko li s Nimfami poskočnice ? Sve će biti tužno i žalostno! 
Što će šumske Drijade, što li potočniće vile, kad ne stane pjesama 
i milih dipala kozarskih ?! 

Ivo. To sam ja slutio već od prije; djevija prije tužno za- 
kvrči vrana nad pasućimi se kozami. 

Tomo. I ja sam slutio nješto tužna i žalostna. Njegdje prije 
opazih, kako se bore orao i roda, te jači orao razdrpa slabiju rodu ! 

 Slavodrug. I meni zakla vuk jare, a i drugim se pastirom 
dogodiše slične nesreće. Tada rekoh: nešto se valja proti kozarom. 
Eto sada vidimo i ćutimo! S Bogom mila družino! S Bogom mili 
dome (Katančić ima domu!) S Bogom braćo volari! Mi se selimo 
širom biela svieta, a vi sretni sjetite se nas!, | 

Miloglas. Mila braćo, putujte sretno, kad vas progoni takva 
nesreća! Mi cemo sliedit vas sa tužnimi pjesmicami. Trpite, a može 
biti da vam se smiluje nebo i vrati vam stare paše, a nam staro 
veselje. 

Ove tri idile liepe su i nježne, neobazirući se na nedostatke 
u stihovih, koji nisu napram današnjim zahtjevom u stihotvorstvu 
hrvatskom. Dr. Franjo Maixner, profesor sveučilištni u Zagrebu, a 
vrli poznavalac klasičnoga pjesničtva i literature, veli u svojoj liepoj 
razpravi: ,Pastirski razgovori u Katančićevih Fructus Auctumnales“. 
Zagreb. 1883., da je Katančić jednostavni imitator latinskih, dotično 
grčkih istovrstnih pjesnika, presadivši grčke bogove i Nimfe u sla- 

vonske šume, dovedši grčke pastire u slavonske krajeve. Ti njegovi 
pastiri naobraženi su ljudi, znadu mitologiju i koječega drugoga, 
čega slavonski pastir nikako ne može znati. Katančić u svojih ,pa+ 
stirskih razgovorih“ nije dotjerao do nikakve samostalnosti te upravo 
zato niti ne vriede mnogo te njegove idile. U drugih vrstih pjes- 
ničtva nješto je malo sretniji, a najbolje i najljepše njegove hrvatske 
pjesme jesu one, koje izpjeva po uzoru narodnih pjesama. Druge: 
njegove hrvatske pjesme u ,Fructus auctumnales“ jesu: 


»Čudnovati plač o smrti Marije Terezije kraljice“. Osiek 1780. 


U toj pjesmi pripovieda pjesnik, kako se je u jutro počeo 
moliti Bogu, ali ga nješto uznemirivalo, kao da će se dogoditi ve- 
lika nesreća.  Jauče i plače, a ne zna za što i tri mu dana osta 
srdce bolestno i tužno. Treći dan dodje iz Beča viest, da je umrla 
Majka, stup i veselje svih vila. 'Tada je istom razumio nemir švoj 
i tugu. Pjesnik tuguje i jauče te pozivlje vile, da se i one žaloste 
s“ njim. | 

pNatir -od kola sudi“. | 
Tu je pjesmu naperio Katančić proti Relkoviću. Veli najme, 
da se je pojavio njeki ,Satirić“, koji udara na kolo i druge na- 
rodne igranke, jer da je u kolu najviše prilike da se mladež po- 
kvari i nemoralnom postane. Zašto da udara na taj nevini običaj i 
liepu narodnu zabavu. Bolje bi bilo da udara na gospodske balove, 
gdje je sjedište svakoj nemoralnosti. Nije narod naučio kola od 
Turaka niti su to ostanci turske pokvarenosti. Kolo i ostale igranke 
stare su ilirske narodnje zabave, a liep i nevin'običaj, Dok se je u 
obće igralo liepo i nevino kolo, pristajale su i vile više uz narod, 
učile ga svemu i svačemu. Odkada počeše propadati narodni običaji, 
odoše i vile te ostaviše narod. 
»Tko b naše stare pivao, tko b' šumskih pisme divica, 
Da b' kola ne bilo? satiru tebe bake derale! 
Pojd cd ovud! Niši vridan čuti blago popivke, 
oNit kolo motrit onih, koje motri svetac Apollo!“ 


»Zambure inostrane“. 


»Zaručaj Viktoriji Knežević, rodjenoj Šinanović, prikazan 1 u 
te 16. studenoga 1783.“ 
Pjesma ova je prigodna te inače ne ima za nas puno interesa, 


ni vriednosti, izuzam na koliko se u njoj iztiču metrum l i pravila 
prozodijska. m | | Ne: 

2. Isto je takva prigodna pjesma pod naslovom: ,Roditeljim 
Mart. Perecki, kada bi mladu misu rekao u Budimu 26. srpnja 1779.“ 
3. ,Ivanu Erdddii o uzvišenju na dostojanstvo bansko, glas 
vila kod Samobora 12. svibnja 1790.“ 
I to je prigodna pjesma u slavu instalacije Ivana grofa Erdd- 
dy-a na stolicu bansku. — Pjesnik veli da se raduju vile i satiri, a 
i sestra Klio reče da se vraćaju stari, sretni dani. Što je vrieme 
uništilo, što su razorile nevolje ratne i druge, to će se popraviti i 
nastati staro zlatno doba. Pjevat će vile i satiri igrati s njimi, a 
ban Ive zakrilivat će i njegovati sve dobzo i-liepo.  Braniti će do- 
movinu mačem, a znanosti podupirati duševno i materijalno. Zemlja, 
kojom teku Drava, Sava, Korana, Kupa i druge rieke, napredovat 
če opet i steći po drugi put slavno ime djedova. Pjesmu završuje 
ovima liepima kiticama : | 
»Seko! daj složno citaru potakni, 
Ja pridam glasak; popivajmo Apolla: 
Nek se razliva u lugovih popivka, 
Nek se divcjke 


Šumske razdraže i vesele se, zavit 
Ive na srićno ponove upravenje; 
O budi odvitnik, budi dika zemlje 
Ive, Slavonske !“ 
Ovu je pjesmu izpjevao Katančić kao profesor ,arcigimnazija“ 
zagrebačkoga. 


Popivke narodne. 


1. Alkmanska u kolu. — Ruša, liljan i karamfil. 


Natječu se tri cvieta: ruža, liljan i karamfil, koji od njih da . 
je ljepši. Liljan se hvali svojom bielom bojom, koja je znak čiste 
ljubavi, a i djevojke si žele njegov struk. Voli ga staro i mlado. 
Karamfil iztiče svoj miris, koji je svakomu ugodan i svaki ga traži. 
Karamfilom kite se vrtovi i pridvorja, a ne ima liepe djevojke, koja 
nebi imala za uhom struk karamfila. Ruža im odgovara, da nju 
smatraju kraljicom cvieća sbog ljepote i mirisa njezina. Ona da je 
slika i prilika liepe djevojke, a mladu i staru je ona pravo veselje: 

»Mladi svoje kape kite, 
Dive prsa kite ružom, 


Ruže prez i ružmarina 
Nit' je kite, nit je lipe (djevojke).“ 

2, Starinska iste vrsti. 
p Košuhica“. 


Rosna bosa košutko, kud si putovala? Pratila sam bratca dra- 
goga. Što ti je dao? Devet ključeva, da otvaram devet gradova. Kad 
otvorim prvi grad, al! se u gradu kolo igra, a u kolu seka Mara. 
Ona bi se udala za oblaka junaka. Za kuma zove žarko sunce, za 
starora svata mjesec; vlašiće za barjaktare, a svatove sitne zviezde. 


3. Povodna u kolu petonoga, Sapphicum brachicatalectum. 


Marija Vlasteonica. 1783. 


Liepe su ti u jesen jabuke, biele i rumene, kad ih krasi ju- 
trnja rosica. Još su ljepše Valpovke djevojke, a med njimi bielo- 
rujna Mara. Mara je roda gospodskoga iz daleka sjevera, iz Beča; 
ali ona tako ljubi Valpovkinje, kao da ju rodi Slavonka mati. Mara 
skida svileno odielo i zamjenjuje ga narodnim; skida kapu šivenu 
u Beču te uzimlje liepu narodnu šamiju; na vrat meće djerdan, a 
na noge natiče žute papuče. Pjesmu pjeva slavonsku od ponosnoga 
Beča, a pripjeva od Valpova grada. : Liepa je pjesma, a još ljepša 
“X djevojka. | 

nika »Što je bila bilorujna Jela, 
Što li Janja Sibinjanin Janka? 
Nije majka porodila ćerku, 
Sto je majka Maricu divojku.“ 


4. Iste vrsti i temelja. m 
lu ovoj. pjesmi slavi Katančić Valpovkinju Maru, samo što 


ju još ljepše opisuje. Pjesma puna je krasnih prispodoba. Ljepota 
Marina tako ga zaniela, da pjeva medju ostalimi prispodobami ovako: 


»Pogled njezin ljubav i veselje, 
Med su riči, sladkost govorenje, 
Pavun hodak, a ptičica glasak, 
Božica je ista, drugo nije. 


A kad uzme tambure u ruke, 
Pak uza nje zapiva po tanko, 
Srdce topi, tilo prinimaže, 

O sladkosti, Bože svemogući !“ 

Zato pjevaj seko Maricu djevojku, liepu sjeverkinju, jer nije 
bilo u Valpovu kola, što je bilo za Mare djevojke. — Obje ove 
pjesme mogle bi se i sada liepo pjevati u kolu. 


5. ,Plemenita Horvatskoga kraljestva četa slavnu madjarsku krunu 
za čuvat iz Zagreba se u Budim dieleća 1790.“ 


Vila od Medvedgrada kliče tanko, grlovito i budi Zagrebkinje 
vile, da ustaju i svatove da gledaju, kakvih još vidjele nisu. Svi 
su po izbor junaci plemići hrvatski, a pred njimi i najljepši i naj- 
veći junak Magdalenić Naco. Sav se sja u zlatu i skrletu, a isto 
tako i četa njegova. Što je prama njemu mladi Sekula, kad je 
prosio Janju za Sibinjanin Janka?! Osim Nace iztiču se medju 
dvadeset i četvoricom junaka, plemića, sivih sokolova, i četiri kneza: 
Adam i Ivan Oršić, Franjo Vojković i Adelmo Petaczi te barjaktar 
Samoborac Pero. Prozori se otvaraju po Zagrebu bielom, a vile 
Zagrebkinje motre vatrenima očima liepe junake, koji jezde u 
Budimgrad, da čuvaju svetu krunu. Čudit će se Budimke dje- 
vojke takvim liepim i kao jabuke zdravim i rumenim junakom : 


»Blaga majka takovih sinova 
Blaga zemlja takovih svatova!“ 


Od kako je Budimgrada, takvih junaka jošte ne vidje. 


6. Povodna starinska. 


Bielorujna jabuka doniela krasan rod; dvie jabuke na dvie 
grane, a na trećoj sivi sokol. Sokol gleda u bosilje, a u bosilju 
liepa Mara kolo igra: 

»I na njoj je zlatna parta 
I svilena povezanka 

I dva pera kalopera 

I četiri miloduha 

I dva traka suha zlata.“ 


Vidi se da su na Katančića uplivale duhom svojim i narodne 
pjesme, jer nalazimo u ovo njekoliko njegovih pjesmica svih oznaka 
pjesme narodne, samo što nam je Katančić svoje izpjevao mjerilom 
umjetnim, premda ih ima izpjevanih i liepim narodnim desetercem. 

T* 

Proste. 


1. »Maniji Vlashiomci 1783“. 


Uranila rujna zora, zlatnu češlja kosu i spušta ju na ramena. 
Na bielokostnim je kolima, a voze ju sokoli. U grad ide, da raz- 
veseli krasnu ružu u bostanu (vrtu), koji zasadi svekar, a dragi još 
ljepše uredi. Ima u vrtu svakojaka liepa evieća, al'je ruža naj- 
ljepša i ponukuje na ljubav. Nu ruža neće dugo ostati u vrtu, nego 
će se u grad povratiti, ali njezin miris neka ostane u vrtu. 


. 2. Slavulj plače druga. 


Slavulj ptica pjeva na grančici i tuži se seki svojoj. Liep bi- 
jaše večer, ona sjedjaše u gnjezdu na mladih svojih. Mužak joj 
pripjeva na grančici, kad ali iznenada pukne puška i miloga joj 
ubije druga. On milo i žalostno motri drugu svoju padajući od 
grane na granu, dok 'mrtav ne pane na zemljicu. 


»Vi ljudi, vi opaki, ubojice vi ste! 
Kakvo zlo od malene ptičice primiste ?“ 


Pjevaše u miru i mene veseljaše živući prijatno sa svimi pti- 
čicami. Umre mi s njim sve veselje i razkošje, a ja tužna 


»U pustoš, gdi ljudi ni, bižim kano sužna.“ 


3. Ševa Mariji Vlastionici. 


Liepa, nježna i mala ptičica pjeva, mrko joj perje, a na glavi 
kukmica kano krunica. Diže se u vis, spušta se u niz i nježno 
pjeva. Prestane i opet nastavi sladku pjesmicu. 


»Neka piva ptićica, 
Kud ide Karašica, 
Neka živi Marica, 
Draga nami dušica.“ 


Katančićeva ,Mara Valpovkinja“ i ,Mara Vlastionica“ vla- 
stelinka je valpovačka, a on ju kano rodjen Valpovčanin slavi liepo | 
i nježno u svojih pjesmicah 

4., Vinobera u zelenoj Molbice dolini prikazana Vilam Samoborskim.“ 


Prigodna je to pjesmica, u kojoj se slavi berba u okolici 
samoborskoj, gdje je Katančić, bivši profesorom gimnazije zagre- 
bačke, rado boravio velike jesenske praznike i nasladjivao se kra- 
sotom okolice te ugodnim, više idilskim nego varoškim životom u 
Samoboru. Pjesmu je izpjevao liepim Samoborkam na uspomenu. 
I dan danas rado boravi elegantan sviet zagrebački u ljetno doba 
u liepom Samoboru i ubavoj okolici njegovoj. 

To su hrvatske pjesme Katančićeve. do kojih sam doći mogao 
Drugih njegovih pjesama kano: ,Pedesetgodištnomu misniku P. 
Ivanu Pavloviću izpivano“, ,Poskočnica Pana i Thalie na cernomu 
Berdu“ i ,Glasak Ljubice vile šumske k sestri Milici u gori zelenoj 
niže grada Samobora“ ne mogoh nigdje dobiti. Šafarik veli, da je 
ova posljednja izpjevana u slavu inštalacije grofa Iv. Nep. Erd&dy-a 
na bansku stolicu. Jedna u istu svrhu izpjevana ima, kao što vi- 
dismo, u njegovih ,Fructus auctumnales“. Da li je to ona ista, 
koju Šafarik posebno spominje, toga ne znam. 


Od prozaičkih djela Katančićevih hrvatski pisanih važno je 
njegovo ,sveto pismo staroga zakona“, tiskano po smrti nje- 
govoj u Budimu god. 1881. Katančić veli u predgovoru, da je na 
tom prevodu radio sedam godina. 

Taj njegov rad ni ne spada više u 18. stoljeće, ali spominjem 
ga ipak, jer je tim djelom slavni i učeni Katančić završio svoje. 
književno djelovanje. Prevod ovaj rabio je i Gjuro Daničić preva- 
djajući ,sveto pismo“, što _ ga tiskom izda biblijsko družtvo. Na 
koliko se je Daničić držao prevoda Katančićeva, to sam nakan iz- 
taknuti drugom prilikom. — Nadalje u istom. predgovoru kaže Ka- 
tančić da se je držao jezika i pravopisa, koga se drže i drugi sla- 
vonski pisci kano: Kanižlić, Lanosović, Krmpotić, Relković i ostali. 
Relkovića osobito hvali, premda ga je u jednoj svojoj pjesmi ošinuo 
sbog toga, što Relković udara u svom  ,Satiru“ na kolo i* druge | 
narodne običaje, koje Katančic brani kano liepe i nevine. 

Sam predgovor k svetomu pismu napisao je Katančić u Bu- 
dimu god. 1820 — dakle pet godina prije svoje smrti. 

Kano primjer njegova jezika i proze iztičem evo njekoliko 
redaka iz knjige poroda. 

»U početku stvorih Bog nebo i zemlju. Zemlja pak bih tašta 
i tmine biu sverhu lica dubljine: i duh Božji nosih se sverhu 

vodah. I reče Bog: budi svitlost. I učinih se svitlost. I vidih Bog 
svitlost da je dobra i razlučih svitlost od tminah. IT nazvah svitlost 
dan, a tmine noć; i učinih se večerom i jutrom dan jedan. Reče 
jošter Bog: budi tverdina u srid vodah: i razdili vode od vodah. 
I učinih Bog iverdinu i razdili vode, koje bau pod tverdinom od 
onih, koje biu sverhu tverdine. T učinih se tako. T nazvah Bog 
tverdinu nebo: i učinih se večerom i jutrom dan drugi. Reče pak 
Bog: skupiu se vode, koje su pod nebom u misto jedno i ukaži se 
suha. I učinih se tako. I nazvah Bog suhu zemlju i skupljenjah 
 vodah nazvah morje. I vidih Bog daje dobro.“ Itd. Na ovom 
primjeru vidimo, da je Katančić rabio ljepši jezik u svojih pjesmah, 
nego li u prozi. Što se tiče pravopisa vidimo da ono nesretno h 
igra veliku ulogu. 

Ovim završujem te crtice s tom primjetbom, da ima još mnogo 
pisaca slavonskih, kojih nisam ni spomenuo. Najljepša nagrada za 
moj trud bit ce, ako se ovimi erticami okoristi učeća se mladež, za 
koju sam ih i sakupio. 


U Osieku, 12. srpnja 1884. 


Josip Forko. . 

